Urokinase - ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Urokinase in Assamese\nUrokinase की जानकारी\nUrokinase ৰ লাভ আৰু ব্যৱহাৰসমূহ- Urokinase Benefits & Uses in Assamese- Urokinase ar laabh aaru byavaharsamuh\nUrokinase ৰ পালি আৰু সেয়া কেনেদৰে ল'ব- Urokinase Dosage & How to Take in Assamese - Urokinase ar paali aaru xeya kenedore lobo\nUrokinase ৰ পাৰ্শ্চক্ৰিয়াসমূহ- Urokinase Side Effects in Assamese- Urokinase ar parshwakriyasamuh\nUrokinase সংক্ৰান্ত সতৰ্কতাবাণীসমূহ- Urokinase Related Warnings in Assamese- Urokinase xonkranta xatarkatabanisamuh\nঅইন দৰৱৰ সৈতে Urokinaseৰ গুৰুতৰ ক্ৰিয়া-প্ৰতিক্ৰিয়া- Severe Interaction of Urokinase with Other Drugs in Assamese- Oinor xoite Urokinase ar gurutor kriya-pratikriya\nUrokinase মতভেদসমূহ- Urokinase Contraindications in Assamese- Urokinase nishedhsamuh\nUrokinase ৰ বিষয়ে সততে সোধা প্ৰশ্নসমূহ- Frequently asked Questions about Urokinase in Assamese- Urokinase ar bikhoye satate xodha prashnasamuh\nখাদ্য আৰু মদৰ সৈতে Urokinase ক্ৰিয়া-প্ৰতিক্ৰিয়া- Urokinase Interactions with Food and Alcohol in Assamese- khadya aaru modor xoite Urokinase kriya-pratikriya\nUrokinase ৰ লাভ আৰু ব্যৱহাৰসমূহ - Urokinase Benefits & Uses in Assamese - Urokinase ar laabh aaru byavaharsamuh\nUrokinase তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nUrokinase ৰ পালি আৰু সেয়া কেনেদৰে ল'ব - Urokinase Dosage & How to Take in Assamese - Urokinase ar paali aaru xeya kenedore lobo\nUrokinase-ৰ উপাদানসমূহ - Urokinase Active Ingredients in Assamese - Urokinase-ar upadaansamuh\nUrokinase ৰ পাৰ্শ্চক্ৰিয়াসমূহ - Urokinase Side Effects in Assamese - Urokinase ar parshwakriyasamuh\nগৱেষণাৰ ভিত্তিত, Urokinase ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nUrokinase সংক্ৰান্ত সতৰ্কতাবাণীসমূহ - Urokinase Related Warnings in Assamese - Urokinase xonkranta xatarkatabanisamuh\nUrokinase-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nগৰ্ভৱতী মহিলাই Urokinaseৰ পৰা মধ্যমীয়া পাৰ্শ্ব-প্ৰতিক্ৰিয়া অনুভৱ কৰিব পাৰে। আপুনিও যদি একেই অনুভৱ কৰে তেন্তে ইয়াক বন্ধ কৰক আৰু কেৱল চিকিতসকৰ পৰামৰ্শ অনুসৰিহে আৰম্ভ কৰিব।\nUrokinase-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nস্তন্যপায়ী মহিলাই Urokinaseৰ পাৰ্শ্ব-প্ৰতিক্ৰিয়া অনুভৱ কৰিব পাৰে। আপুনি যদি কোনো পাৰ্শ্ব-প্ৰতিক্ৰিয়া দেখা পায় তেন্তে এই Urokinase গ্ৰহণ কৰা লগে লগে বন্ধ কৰক। আপোনাৰ চিকিতসকৰ সৈতে কথা পাতক আৰু আপোনাৰ চিকিতসকৰ পৰামৰ্শ লৈহে পিছত ব্যৱহাৰ কৰিব।\nবৃক্কত Urokinase কি প্ৰভাৱ দেখা গৈছে?\nUrokinaseএ বৃক্কত ক্ষতিকাৰক প্ৰভাৱ পেলাব পাৰে। আপুনি যদি তেনেকুৱা প্ৰভাৱ অনুভৱ কৰে তেন্তে এই ঔষধটো গ্ৰহণ কৰা বন্ধ কৰক আৰু চিকিতসকৰ পৰামৰ্শৰ পিছতহে পুনৰ আৰম্ভ কৰক।\nযকৃতত Urokinase কি প্ৰভাৱ দেখা গৈছে?\nকলিজা ৰ বাবে Urokinase কেতিয়াবাহে ক্ষতিকাৰক।\nহৃদযন্ত্ৰৰ ক্ষেত্ৰত Urokinase ৰ কি প্ৰভাৱ দেখা গৈছে?\nUrokinaseৰ হৃদয় ৰ ওপৰত মৃদু পাৰ্শ্ব-প্ৰতিক্ৰিয়া আছে।\nঅইন দৰৱৰ সৈতে Urokinaseৰ গুৰুতৰ ক্ৰিয়া-প্ৰতিক্ৰিয়া - Severe Interaction of Urokinase with Other Drugs in Assamese - Oinor xoite Urokinase ar gurutor kriya-pratikriya\nUrokinase তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nUrokinase মতভেদসমূহ - Urokinase Contraindications in Assamese - Urokinase nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Urokinase লোৱা অনুচিত যাতে -\nUrokinase ৰ বিষয়ে সততে সোধা প্ৰশ্নসমূহ - Frequently asked Questions about Urokinase in Assamese - Urokinase ar bikhoye satate xodha prashnasamuh\nএই Urokinase-এ অভ্য়াস বা নিচাৰ সৃষ্টি কৰে নেকি?\nনহয়, আপনি Urokinaseৰ প্ৰতি আসক্ত নহয়।\nUrokinase য়ে তন্দ্ৰাভাৱ বা টোপনিৰ উন্মেষ নঘটায়, সেয়ে আপনি বাহন চলাব পাৰে বা মেচিন আদি অপৰেট কৰিব পাৰে।\nহয়, কিন্তু আপুনি ডাক্তৰৰ পৰামৰ্শ অনুসাৰেহে Urokinase লোৱা উচিত।\nনহয়, Urokinaseয়ে কোনোধৰণৰ মানসিক ৰোগৰ চিকিত্সা কৰিব নোৱাৰে।\nখাদ্য আৰু মদৰ সৈতে Urokinase ক্ৰিয়া-প্ৰতিক্ৰিয়া - Urokinase Interactions with Food and Alcohol in Assamese - khadya aaru modor xoite Urokinase kriya-pratikriya\nখাদ্য আৰু Urokinaseৰ ক্ৰিয়া-প্ৰতিক্ৰিয়া\nখাদ্যৰ সৈতে Urokinaseৰ ক্ৰিয়া-প্ৰতিক্ৰিয়াৰ কোনো তথ্য নাই, এইবিষয়ত গৱেষণাৰ অভাৱৰ হেতু।\nমদ আৰু Urokinaseৰ মাজৰ প্ৰতিক্ৰিয়া\nএই বিষয়ত এতিয়ালৈ কোনো গৱেষণা হোৱা নাই। সেয়ে Urokinaseৰ সৈতে মদ্যাপন কৰাৰ ক্ষেত্ৰত প্ৰভাৱক লৈ এতিয়ালৈ পাৰ্শ্চক্ৰিয়াৰ বিষয়ে জনা হোৱা নাই।\nআপুনি বা আপোনাৰ পৰিয়ালৰ কোনোবাই Urokinase লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Urokinase ব্যৱহাৰ কৰিছিল নেকি?\nআপুনি কিমান পৰিমাণে Urokinase সেৱন কৰিছিল?\nআপুনি Urokinase ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Urokinase সেৱন কৰে?


টকিঅ’ অলিম্পিকত বিদেশী দৰ্শকৰ প্রৱেশ নিষিদ্ধ : কিয় এই সিদ্ধান্ত ল'লে আয়োজক দেশখনে ?\nটকিঅ’ অলিম্পিকত বিদেশী দৰ্শকৰ প্রৱেশ নিষিদ্ধ : কিয় এই সিদ্ধান্ত ল’লে আয়োজক দেশ জাপানে ?\nজাপানৰ ৰাজধানীত অনুষ্ঠিতব্য ‘টকিঅ’ অলিম্পিক ২০২০’ত আন্তঃৰাষ্ট্ৰীয় দৰ্শকৰ প্ৰৱেশ নিষিদ্ধ কৰিছে আয়োজক কমিটিয়ে। বৰ্তমানেও বিশ্বৰ বিভিন্ন দেশত কোভিড সংক্ৰমণ ঘটি থকাৰ বাবেই এই সিদ্ধান্ত লোৱা হৈছে।\nশনিবাৰে আয়োজক কমিটিয়ে প্ৰকাশ কৰা এক বিবৃতিত কোৱা হৈছে যে আগন্তুক অলিম্পিক আৰু পেৰালিম্পিকত আন্তঃৰাষ্ট্ৰীয় দৰ্শকক প্ৰৱেশ কৰিবলৈ দিয়া নহ’ব।\nবিশ্বৰ বিভিন্ন দেশৰ ক্ৰীড়া অনুৰাগীয়ে ক্ৰয় কৰা অলিম্পিকৰ প্ৰৱেশ পত্ৰৰ মূল্য ঘূৰাই দিব আয়োজক কমিটিয়ে।\nআন্তঃৰাষ্ট্ৰীয় অলিম্পিক কমিটি, আন্তঃৰাষ্ট্ৰীয় পেৰালিম্পিক কমিটি, টকিঅ’ মেট্ৰ’পলিটান গভাৰ্ণমেণ্ট, টকিঅ’ অলম্পিক আয়োজক কমিটি আৰু জাপান চৰকাৰৰ মাজত অনুষ্ঠিত হোৱা বৈঠকত এই সিদ্ধান্ত লোৱা বুলি বিবৃতিটোত কোৱা হৈছে।\n“বৰ্তমানো জাপানসহ বিশ্বৰ কেবাখনো দেশত কোভিড এতিয়াও প্ৰত্যাহ্বানজনক হৈ আছে আৰু কেবা প্ৰকাৰৰো ষ্ট্ৰেইনৰ উদ্ভৱ হোৱাৰ ফলত বিশ্বব্যাপি আন্তজাৰ্তিক ভ্ৰমণ সীমাৱদ্ধ হৈ আছে।” বিবৃতিটোত এইদৰে কোৱা হৈছে।\nএনে এক মহামাৰীৰ পৰিস্থিতিত জাপানত বিদেশী লোকৰ প্ৰৱেশ সম্ভৱপৰ হৈ উঠা নাই বুলি উল্লেখ কৰি বিবৃতিটোত আৰু কোৱা হৈছে যে ইতিমধ্যে টিকট সংগ্ৰহ কৰা বিদেশী দৰ্শকসকলক অলিম্পিক আৰু পেৰালিম্পিক ক্ৰীড়াৰ বাবে জাপানত প্ৰৱেশ কৰাৰ অনুমতি প্ৰদান কৰা নহ’ব।\nআয়োজক কমিটিৰ মতে এই সিদ্ধান্তই সকলো অংশগ্ৰহণকাৰী আৰু জাপানী জনসাধাৰণক সুৰক্ষিত কৰি ৰখাৰ লগতে সুৰক্ষিতভাৱে খেলসমূহ পৰিচালনা কৰিবলৈ অৰিহণা যোগাব।\nউল্লেখ্য যে বিগত বৰ্ষত অনুষ্ঠিত হ’বলগীয়া বিশ্বৰ বৃহত্তম ক্ৰীড়া মহোৎসৱখন বিশ্বব্যাপি কোভিড সংক্ৰমণে আতংকৰ সৃষ্টি কৰাৰ বাবে স্থগিত ৰখা হৈছিল।\nস্থগিত ৰখা টকিঅ’ অলিম্পিক ২০২০ ক্ৰীড়া মহোৎসৱখনি চলিত বৰ্ষৰ ২৩ জুলাইৰ পৰা ৮ আগষ্টলৈ আৰু পেৰালিম্পিক ক্ৰীড়া ২৪ আগষ্টৰ পৰা ৫ ছেপ্টেম্বৰলৈ অনুষ্ঠিত হ’ব।


Fiction : মধুশালা (Madhushala)\nAuthor সৌমিত্ৰ যোগী (Soumitra Jogee)\nBook Code AB108\nপ্ৰত্যেকজন মানুহেই আক্ৰান্ত হৈ থাকে অনেক সৰু-বৰ সমস্যাত৷ আপোনাৰ-মোৰ-আমাৰ কাৰোৰে জীৱন ব্যতিক্ৰম নহয়৷ আজি নাই, কাইলৈ অথবা দুদিন দেৰিকৈ৷ সেই একেই দুখ, একেই যন্ত্ৰণা, একেই সান্ত্বনা, হা-হুমুনিয়াহ, হতাশা-নিৰাশা, বিষাদ-বৈৰাগ্য৷ তাৰ পাছতো ঘূৰি অহা আশা, হাঁহি, হেঁপাহ, সান্নিধ্য৷\nকিন্তু কিয় এনে হয়?\nসকলো সমস্যাৰে উৎস জানো অন্তহীন ৰহস্য?\nসকলো সমস্যাই জানো জীৱনৰ সীমাবদ্ধতা?\nএই উপন্যাসৰ চৰিত্ৰবোৰ মোৰ পৰিচিত৷ ইয়াৰে কোনো চৰিত্ৰই কাল্পনিক নহয়৷ মোৰ চৌদিশে সিহঁতবোৰ ঘূৰি থাকে আৰু পৰিচিতি সূত্ৰে সিহঁতৰ জীৱন আৰু সমস্যাবোৰৰ সৈতে এৰিব পৰা আৰু নোৱৰাকৈ মই সাঙোৰ খাই পৰোঁ৷ সিহঁতৰ জীৱনবোৰ উপন্যাসৰ দৰে আৰু চৰিত্ৰ বাস্তৱিকতেই উপন্যাসোপম৷ সিহঁতে মোৰ সন্মুখত তুলি ধৰে এখন চিনাকি পৃথিৱী আৰু ভাবিলে আচৰিত লাগে যে মোৰ কাৰণে সি ৰহস্যময় আৰু আমোদজনক৷\nনেপথ্য সংগীত (Nepathya Sangeet)\nShowers of Sahebpura\nআন্দোলিত আকাশ (Andolita Aakash)


কোৰিয়ান “ কমফৰ্ট ৱমেন” আৰু আমাৰ মিলিটেৰীয়ে চুৱা কৰা লাৱণ্যহঁতৰ কথাৰে (দেৱব্ৰত গগৈ) - সাহিত্য ডট অৰ্গ\nJanuary 15, 2016 March 10, 20212Comments\nচিউলৰ জাপানী দুতাবাসৰ সন্মুখৰ উদ্যানখনত এটা সাধাৰণ মুৰ্তি আছে। মুৰ্তিটো স্থাপন কৰা হৈছে খোদ কোৰিয়ান চৰকাৰৰ পৃষ্ঠপোষকতাত। দুখন চকী , তাৰে এখন খালী আৰু আনখনত জীৰ্ণ পোছাক আৰু শুদা ভৰিৰে চুটি চুলিৰ এজনী কোৰিয়ান ছোৱালীৰ মুৰ্ত্তি। তেওঁ এক বিশেষ অভিযোগৰ দৃষ্টিৰে জাপানী দুতাবাসটোলৈ চাই আছে। সেই অভিযোগ প্ৰায় শতিকাজোৰা অভিযোগ। সাম্ৰাজ্যবাদী জাপানী চৰকাৰে যেতিয়া দ্বিতীয় মহাসমৰৰ আগে আগে কোৰিয়া দখল কৰি তাত সামৰিক ঘাটী স্থাপন কৰিছিল , তেতিয়া জাপানী সৈন্যৰ বিনোদনৰ বাবে ‘কমফ’ৰ্ট জ’ন’ সজা হৈছিল , য’ত আন আন সুবিধাৰ উপৰিও প্ৰায় দুই লাখ কোৰিয়ান যুৱতীক সেনাৰ দৈহিক ক্ষুধা নিবাৰণৰ বাবে সেই ‘কৰ্মফট জ’নলৈ চালান দিয়া হৈছিল আৰু সেই কৰ্মফট জ’নত নৰক সদৃশ পৰিৱেশত বাস কৰা কোৰিয়ান ছোৱালীবোৰক এসময়ত ‘কমফৰ্ট ৱমেন” ৰূপে অভিহিত কৰা হৈছিল। জাপানী সেনাই সৃষ্টি কৰা “ কমফৰ্ট ৱমেন” সমস্যাটোৰ বাবে আজিও জাপান আৰু কোৰিয়াৰ মাজৰ সৰ্ম্পক স্বাভাবিক নহয়। “ কমফৰ্ট ৱমেন”ৰ বাবে ইতিমধ্যে জাপানী প্ৰধানমন্ত্ৰী আৰু জাপানৰ সংসদে কোৰিয়াৰ জনতাৰ ওচৰত ক্ষমা-প্ৰাৰ্থনা জনাইছে আৰু আৰ্থিক ক্ষতিপুৰণো দিছে , তথাপিও “ কমফৰ্ট ৱমেন” কোৰিয়াৰ জনতাৰ বাবে অৰ্ধশতিকাৰ পাছতো এটুকুৰা নুশুকুৱা ঘাঁ আৰু সেয়ে তেওঁলোকে জাপানী দুতাবাসৰ সন্মুখত এগৰাকী ““ কমফৰ্ট ৱমেন”ৰ মুৰ্ত্তি স্থাপন কৰি মৌন প্ৰতিবাদ অব্যাহত ৰাখিছে।\nযিদিনা এই “ কমফৰ্ট ৱমেন”ৰ কাহিনীটো পঢ়িবলৈ পাইছিলো , সিদিনা হঠাত বহুদিনৰ আগতে দেখা এটা ঘটনালৈ মনত পৰিছিল। বিশেষ কাম এটাত উজনিৰ জিলা এখনৰ গাঁৱলৈ গৈছিলো। কথাৰ মাজতে এজনী আবিয়ৈ ছোৱালীৰ কথা ওলাল। বয়োজেষ্ঠ্যে মহিলা এগৰাকীয়ে আবিয়ৈ ছোৱালীজনীৰ বিষয়ে ক’লে — “ তাইক মেলিটেৰীয়ে চুৱা কৰা হয়, সেয়ে বিয়া-বাৰু নহ’ল”।\nশুকান মুখ আৰু পকিবলৈ ধৰা চুলিখিনিৰে সৈতে কাৰুণ্যতাৰে ভৰা আবিয়ৈ গৰাকীলৈ মই কিছুসময় চাই থাকিলো আৰু ভাবিলো , এইধৰণৰ মিলিটেৰীয়ে চুৱা কৰা আবিয়ৈ কেৱল জানো এখেতেই আছে ? নবৈ দশকত পৃথিৱীৰ চতুৰ্থটো শক্তিশালী সৈন্য বাহিনীয়ে অসমত আলফা ধৰাৰ নামত একাধিক জীয়ৰী আৰু বোৱাৰীৰ সতীত্ব নষ্ট কৰিছিল , যিটো অপ্ৰিয় আৰু জীয়া সত্য। যাক আমি অস্বীকাৰ কৰিব নোৱাৰো। সেই সময়ত সংবাদ মাধ্যমত প্ৰকাশ পোৱা মতেই গহপুৰৰ , লক্ষীমপুৰৰ , বিজনী , নাৰায়ণপুৰৰ বহু দুৰ্ভগীয়া নাৰীয়ে ভাৰতীয় সেনাৰ হাত ধৰ্ষিতা হব লগা হৈছিল আৰু বহুতে প্ৰাণো হেৰুৱাইছিল । সেইসকলৰ নাম আমাৰ হাতত মজুত আছে যদিও তেওঁলোকৰ আত্মাবোৰক পুনৰবাৰ অসন্মান নকৰাৰ উদ্দেশ্যেই নামৰ লিখা নাই।\nসাধাৰণতে পৃথিৱীৰ পুৰুষ প্ৰধান সমাজখনেই সদায় যুদ্ধৰ দামামা বজায় , কিন্ত সেই যুদ্ধবোৰত শাৰীৰিক আৰু মানসিকভাবে নাৰীয়েই বেছিভাগ সময় লাঞ্চিত হব লগা হয়। অসমৰ আলফা দমন অভিযানতো তাৰ ব্যতিক্ৰম হোৱা নাছিল। আলফা যুৱকক ঘৰত আশ্ৰয় দিয়াৰ শাস্তিৰূপেই ঘৰত তালাচী চলোৱাৰ চলেৰে সেনাই এনে বহু ছোৱালী আৰু বোৱাৰীৰ সতীত্ব হৰণ কৰিছিল। কাৰোবাৰ নাম কিবা-প্ৰকাৰে জনচক্ষুৰ আগলৈ ওলাই আহিছিল আৰু সৰহভাগেই সমাজত বদনামৰ ভাগী হোৱাৰ ভয়ত ঘটনাবোৰ লুকুৱাই ৰাখিছিল।\nবিশিষ্ট সাংবাদিক অনুৰাধা শৰ্মা পুজাৰীয়ে “সাদিনৰ” পাততে এবাৰ সবিস্তাৰে লিখিছিল, কেনেকৈ হোজা খেতিয়কে সেনাৰ অত্যাচাৰৰ ভয়ত ঘৰ এৰি পলাই যোৱাৰ সুযোগত এজন ভাৰতীয় সেনা বিষয়াই সেই খেতিয়কৰ পত্নীক ছমাহ ধৰি ৰক্ষিতা হিচাবে ৰাখি থৈছিল। অসমৰ বহু গাঁৱত এতিয়াও “মিলিটেৰীয়ে চুৱা কৰা” জীয়ৰীয়ে এক একাকী জীৱন কটাইছে। নবৈ দশকতে নিজৰ সতীত্ব হেৰুৱা সেই দুৰ্ভগীয়া নাৰীসকলে কেনে এক দুখময় জীৱন কটাইছে তাৰ খৱৰ লবলৈ চৰকাৰৰ যে আহৰি নাই সেয়া স্বাভাবিক কথা , কিন্ত বিপ্লব কৰি ভাগৰি পৰা আলোচনা পন্থী আলফাসকলৰো নিশ্চয় সময়ৰ অভাৱ ঘটিছে ।\nআজিৰ তাৰিখত অসমীয়াই নবৈ দশকৰ সেই বিভিষিকাময় দিনবোৰ পাহৰি পেলাইছে , কোনোবাই সেনাৰ হাতত ধৰ্ষিতা হোৱা সেই দুৰ্ভগীয়া নাৰীসকলৰ কথা উনুকিয়ালেও , সেইবোৰ সেনাৰ সাধাৰণ লেন্সনায়ক বা হাবিলদাৰেহে কৰিছিল বুলি কৈ ভাৰত চৰকাৰ আৰু ভাৰতীয় সেনা বাহিনীক নিৰ্দোষী বুলি কবলৈ বিচাৰে লগতে বিষয়টোকো লঘু কৰিবলৈ বিচাৰে কিন্ত তেওঁলোকে পাহৰি যায় যে সেই ভাৰত চৰকাৰেই আমাৰ ওপৰত সেনাৰ বিশেষ ক’লা আইন জাপি দিছে যাৰ বলত বলীয়ান হৈ ভাৰতীয় সেনাই অসমীয়া জীয়ৰী বোৱাৰীক এনেধৰণৰ অত্যাচাৰ কৰিব পাৰিছিল।\nহয়তো ভাগৰুৱা বিপ্লবীয়ে চৰকাৰ কোলাত বহি লৈ অসম চুক্তিৰ দৰে চুক্তি এখন কৰি আলফাৰ বিপ্লবৰ সামৰণি মাৰিব কিন্ত অসমীয়া এইসকল “ কমফৰ্ট ৱমেন”ৰ বাবে ন্যায় কোনে আনি দিব সেয়াহে মুল প্ৰশ্ন।\nকোৰিয়াৰ দৰে স্বভীমানী আৰু আত্মগৌৰৱী জাতিয়ে জাপান চৰকাৰৰ পৰা পোৱা ক্ষমা-প্ৰাৰ্থনা আৰু আৰ্থিক ক্ষতিপুৰণৰ পাছতো “ কমফৰ্ট ৱমেন”ৰ বিষয়টোক নিজৰ অন্তৰাত্মাৰ পৰা মচি যাবলৈ দিয়া নাই , কিন্ত আমি অসমীয়া জাতিয়ে ইতিমধ্যে নবৈ দশকত সেনাৰ হাতত ধৰ্ষিতা হোৱা দুৰ্ভগীয়া নাৰীসকলক পাহৰি পেলাইছো। জাতি হিচাবে আমি জীয়াই থকাৰ যোগ্যনে ?\nলিখনিটো সচাকে ভাল লাগিল্; মহিলা বা ছোৱালীৰ বিষয়ে এনে সুন্দৰ ভাৱ পোষন কৰি ৰখাৰ বাবে ধন্যবাদ্। কাৰণ মহিলা নোহোৱাকৈ কোনো পৰিয়াল গঠণ নহয় বা হবও নোৱাৰে। মহিলাক পুৰুষে বিভিন্না ধৰণে ব্যবহাৰ কৰে আৰু মহিলায়ো সেইকথা জানিয়ৈ নিজ জ্ঞানে বুজি সেই মতে পুৰুষক সহায় -সহযোগ কৰি আহিছে । তেহে সংসাৰ্ খন সুখেৰে চলি থাকে ;সৈ বাবে পুৰুষ সকলে আৰু ল্’ৰা বোৰেও ছোৱালীৰ বিষয়ে সামান্য সহানুভুতিৰ দৃষ্টি ৰাখি চলাটো আমাৰ কাম্য । অ্যাঅমাৰ দেশত অৱশ্যে মহিলাসকল সৱলীকৃত হোৱা দেখা গৈছে ।\nএনে বিষয়বোৰ সততে গাপ দি ৰখাৰ চেষ্টা কৰা হয়৷ ভাল লাগিল এইভাবি যে অন্ততঃ যি সকলে চকুমুদি কথাবোৰ আওকাণ কৰিবলৈ চাই তেওঁলোকৰ বাবে এতিয়াও প্ৰত্যাহ্বান বোৰ নাইকিয়া হৈ যোৱা নাই৷


Candid Chronicles ..বিক্ষিপ্ত : January 2016\nহেমন্তদাৰ ৱালত ফটোখন দেখিলো, তলত ৰাইজৰ ইণ্টাৰেষ্টিং কমেণ্টবোৰো পালো। সকলো মিলাই নিজৰ পৰাও অলপ যোগ দি আগবঢ়ালো..\nঅন এ আপাৰ আচাম হাইৱে, চুলিত চেঁচা বতাহ,\nস্মে’ল অৱ মাড এণ্ড কাউডাং, ভৰ্তি মোৰ উশাহ;\nআপ এহে’ড ইন এ ডিচটেন্স, দেখিলো এখন ধাবা,\nমাই হাংগাৰ গ্ৰু হেভী, এণ্ড ... “দোস্তি কিবা খাবা?”\nআই হেড টু ষ্টপ ফৰ এ হোৱাইল।\nPosted by abhijitK at 11:04 AM No comments:\nযোৱা কিছুদিন ধৰি নৰকত আগতে নোহোৱা সমস্যা কিছুমানে মুৰ তুলি উঠিছে। যমৰজা অতি চিন্তিত: । সেয়ে আজি তেখেতৰ অফিাচত গুৰুত্বপূৰ্ণ এক ৰূদ্ধদ্বাৰ বৈঠক । সমস্য গুৰুতৰ দেখি, আজিকালি কৰ্পৰেট জগতৰ নিয়ম অনুসৰি দুজন অভিজ্ঞ কনচালটেন্টও উপস্থিত আছে; বৃদ্ধ গগৈ আৰু অসুৰেশ খালমাটি । দুয়ুজন এনে বহু সমস্যা তিলিকিতে সমাধান কৰাৰ অভিজ্ঞতাৰে পুষ্ট। গতিকে আজি বৈঠকত কেৱল দুই কনচালটেন্ট, এচিচটেন্ত হিমগুপ্ত ( চিত্ৰগুপ্তৰ পু্ত্ৰ) , আৰু নৰক সামৰিক বাহিনীৰ সৰ্বাধিনায়ক জেনেৰেল কন্ধ । আনকি পিয়ন চাপ্ৰাচীৰ প্ৰৱেশো নিষিদ্ধ কৰা হৈছে। গুৰুগম্ভীৰ পৰিৱে‍শ, যমৰাজৰ চিন্তাক্লিষ্ট মুখ। কেৱল বৃদ্ধ গগৈয়ে দুই এটা পাতলীয়া কথা কৈ পৰিবেশটো সহজ কৰাৰ চেষ্টা কৰি আছে। তেঁওৰ গাজা বিলাকত কোনেও হঁহা নাই, আচলতে হঁহাৰ পৰিবেশো নাই, কিন্তু গগৈয়ে চেষ্টা এৰি দিয়া নাই ।\nPosted by abhijitK at 10:50 AM No comments:\nকট্টপ্পাই বাহুবলীক কিয় মাৰিলে???Why did Kattappa kill Baahubali?कट्टप्पा ने बाहुबली को क्यों मारा?\nকেইবাসপ্তাহো দেশখনক জৰ্জৰিত কৰি ৰখা প্ৰশ্নটোৰ উত্তৰৰ অন্বেষণ..\n১। খুজলিৱাল:- বাহুবলীক হত্যা কৰিবলৈ কট্টপাক বিজেপিয়ে উচটনি দিছিল, মোৰ হাতত প্ৰমাণ আছে। তাৰোপৰি শান্তি শৃংখলা ৰক্ষাৰ দ্বায়িত্ব আমাৰ নহয়, কেন্দ্ৰৰহে। মোক শান্তিৰে কাম কৰিবলৈ নিদিয়াৰ উদ্দেশ্যেই মোৰ শত্ৰুসকলে এইবিলাক কথা অৱতাৰণা কৰিছে।\n২। স্বৰ্গদেউঃ- হে হে, কি কথা কোৱা হে, সবেই দেখিয়েই আছে। বাহুবলীৰ শাসনত থকা কেন্দ্ৰই কট্টপ্পাক কিটো দিলে?দিলেনে কিবা? খালি ফাণ্ড নাই, অমুক নাই, ভুচুক নাই। খং উঠিবই, হয়নে নহয়? সেই কাৰণেই মাৰিলে আৰু....ৰাইজে দেখিয়েই আছে চব...হয়নে নহয়?\nPosted by abhijitK at 10:49 AM No comments:\nউচ্চশিক্ষিত, সদবংশজাত, ৬ ফিগাৰ দৰমহা পোৱা, বিশেষ ঘৰুৱা সমস্য নথকা, আৰু পাকঘৰৰ কামত বিশেষজ্ঞ এজন সুদৰ্শন ডেকাৰ বাবে এগৰাকী এলাইবাদু পাত্ৰীৰ আৱশ্যক। জাত, পাত, ধৰ্ম, বয়স আদি ন’ বাৰ, কেৱল পাত্ৰী ‘ধনীৰো ধনী আও ধনী’ ঘৰৰ হব লাগিব, তেনেলোকৰ একমাত্ৰ সন্তান হ’লে অগ্ৰাধিকাৰ দিয়া হব। পাত্ৰী কোনো বিখ্যাত/কুখ্যাত কলেজত পঢ়া হব লাগিব, অসমৰ বাহিৰত পঢ়াৰ অভিজ্ঞতা থাকিলে ভাল; অৱশ্যে কেইবাৰত, কি পাছ কৰিছে সেইটো আবেদনত উল্লেখ নকৰিব, আৰু সঁচা কথাটো কাকো কবও নেলাগিব।\nPosted by abhijitK at 10:39 AM No comments:\nচাকৰিতা আমি পেয়ে গেচ্ছি বেলা শুনছ'?\nঅঞ্জন দত্তৰ সেই বিখ্যাত গানটোৰ কথাখিনি অমীয়াকৰণৰ প্ৰচেষ্টা ......\nচাকৰিটো মই পাই গ'লো বেলা শুনিছা?\nএতিয়া কোনেও নোৱাৰে বাধা দিব,\nল'ৰাঘৰক তুমি এতিয়া উভোটাই পথাব পাৰা,\nমাক কৈ দিয়া, বিয়া তুমি নকৰোৱা।\nসঁচাকে মই চাকৰিটো পাই গ'লো বেলা,\nআৰু মাত্ৰ কেইমাহ মান,\nষ্টাৰ্টিঙতে ১১০০ দিব, তিনিমাহ পাছত কনফাৰ্ম,\nনিশ্চুপ কিয়, তুমি একোকেই কোৱা নাই?\nএইটো হয়নে টু ফ'ৰ ফ'ৰ ৱান ৱান থ্ৰী নাইন,\nবেলা শুনিছা নে তুমি?\nPosted by abhijitK at 10:35 AM No comments:\nকৌতুক লিখিবলে একেবাৰে মন নাই, মই আজিকালি চিৰিয়াচ মানুহ আৰু বুঢ়াও হৈছো। অলপ ধৰ্ম কৰ্মত মন দিছো,গতিকে মোৰ জীৱনৰ সত্য ঘটনা এটাকে কও...মোৰ দৰে গুৰু গোঁসাই নমনা মানুহ এটা কিয় ধাৰ্মিক হব লগা হ'লগৈ\nবহু দিনৰ আগৰ কথা, মই হাবি এখনৰ মাজেৰে অকলে গাড়ী চলাই গৈ আছিলো, হঠাতে গাড়ীখন বেয়া হৈ গ’ল, সন্ধিয়াও হৈ আহিল, অলপ ভয় ভয় লাগিল। তেনতে অলপ দূৰত ধুনীয়া ঘৰ এটা দেখা পালো, গৈ দুৱাৰত টুকুৰীয়ালো, বৌদ্ধ ভিক্ষুনী এগৰাকী ওলাই আহিল, সেইতো হেনো এটা বৌদ্ধ মন্দিৰ হে। এন্ধাৰত মই ভালকে ধৰিবই নোৱাৰিলোঁ। ভিক্ষুনীগৰাকী অকলে থাকে, অতীৱ সুন্দৰী আৰু কম বয়সীয়া। ভিক্ষুনী গৰাকীয়ে মোক আদৰ সাদৰ কৰি ভিতৰলে মাতি নিলে, মুখ হাত ধুবলৈ সুশীতল পানী দিলে, সুস্বাদু খাদ্য খাবলৈ দিলে আৰু ৰাতিটো তাতে কটাবলৈ অনুৰোধ কৰিলে। আটাইতকৈ আচৰিত কথা হ’ল তেও মোৰ গাড়ীখন পৰীক্ষা কৰিলে আৰু পলকতে বেমাৰটো ধৰা পেলাই ভাল কৰিও দিলে। ৰাতি ধকধকীয়াবগা বিচনা এখনত নিশ্চিন্ত মনে শুই পৰিলো।\nPosted by abhijitK at 10:30 AM No comments:\nতেতিয়া ফটহু ইণ্ডিয়ান আৰ্মিৰ কেপ্টেইন, পাকিস্তানৰ লগত তমোময় যু্দ্ধ চলি আছে। ছেংমাৰ ৰেকৰ্ড ভাল, আজিলেকে কোনো বেটল হৰা নাই। পিছে লগত থকা চচা, আংক, পাংক, ৰুণ্টু, তালিক আদি সৈন্যবোৰহে অলপ কাণীয়া টাইপৰ। কেতিয়াও যুদ্ধ দেখি পোৱা নাই, নিজ হাতেৰে পানী এগিলাছো লৈ খাই পোৱা নাই, যুদ্ধক্ষেত্ৰত এনিটাইম মাকলৈ, প্ৰেয়সীলৈ মনত পেলাই কন্দা কটা কৰি থাকে। পিছে ছেংমাৰ আপত্তি নাই, তেও হেনো ইহঁতক লৈয়েই যুদ্ধ জিকি দেখুৱাব।\nPosted by abhijitK at 10:26 AM No comments:\nপ্ৰতিভূদাৰ ‘ভূ-ভাৰস্ত’ৰ তামাম সফলতা দেখি মোৰো এখন কিতাপ লিখিবলে মন গ’ল! পিছে ভাবিলোঁ কামটো অকলে কৰিব পৰা বিধৰ নহয় । গতিকে বহুত ভাবি চিন্তি চিৰিমতীকে খটনি ধৰিলোঁ, বোলো তুমিও অলপ সহায় কৰা!\nলৰাই থকা পটলৰ ভাজিখনৰ পৰা মূৰ তুলি তেও বোলে,\n-"মোৰ কাম নাই নেকি আৰু? আৰু তুমি আৰু মই মিলি লিখিম কেনেকে, আজিলেকে এটা কথাত একমত হোৱাৰ উদাহৰণ আছে নেকি?"\n-এস, বুজা নাই তুমি! একমত হোৱাৰ দৰকাৰ নাই নহয়! নহ'লে ভালহে, কণ্ট্ৰাডিকচন আহিব। মই এটা পেৰেগ্ৰাফ লিখিম আৰু তোমাক দিম, তুমি ভালদৰে পঢ়িবা। তাৰ পাছত তুমি এটা পেৰেগ্ৰাফ লিখিবা।মই তোমাক একো হকাবাধাও নকৰো, উপদেশো নিদিও, তুমি নিজৰ মতে লিখিবা। তাৰ পাছত মই আকৌ লিখিম অলপ!! তুমি কিন্তু তেতিয়া পিছ ফালৰ পৰা চাই থাকিব বা তোমাৰ এক্সপাৰ্ট কমেণ্ট দিব নোৱাৰিবা। এনেদৰেই চলি থাকিব। ২৫০ পৃষ্ঠামান হ’লেই কাম খতম। কোনোবা সম্পাদক এজন খাটনি ধৰি একেবাৰে উপন্যাস এখন বনাই পেলাম নহয়। আৰে ফেমাচ হৈ যাবা বুজিছা! আজিলেকে কোনো পতি-পত্নী মিলি এনেকৈ উপন্যাস লিখা নাই অসমীয়াত। পি‍ছে এটা কাম কৰিবা, মই ওপৰত লিখা কথাখিনি পঢ়ি লবা, নহ’লে পাঠকক পিছত প্ৰসংগ সংগতি দেখুৱাই ব্যাখ্যা কৰি থাকিব লাগিব।\nPosted by abhijitK at 10:24 AM No comments:\nতপুখুৰাৰ বহাত সেইদিনা আবেলি চহৰৰ পৰা অচিনাকী ল'ৰা এজন আহি ওলালহি, ডেকা ল'ৰা, দেখিবলৈ অলপ চচাৰ লগত মিল আছে। আহিয়েই তপুৰ ভৰিত পৰি ক'লে\n- "খুৰা আজি মোক আপুনি সহায় কৰিব লাগিব। বৰ আশা কৰি আহিছো।"\n- "কি সহায় লাগে হে তোমাক?"\nPosted by abhijitK at 10:19 AM No comments:\nক’ৰাত(www.quora.com) এটা প্ৰশ্ন সোধা হৈছিল – How can we defineaHappy person, - এজন সুখী মানুহৰ সংজ্ঞা কি?\nমনোবিজ্ঞান ছাত্ৰী জয়শ্ৰী শৰ্মাই প্ৰশ্নটোৰ এনেকৈ দিছে\n“ একঃ- মোৰ প্ৰতিবেশী মহিলা এগৰাকী, তেও এক কোটিমান টকীয়া 3BHK ফ্লেট এটাত থাকে, ঘৰত কাম কৰা মানুহ আছে, সপ্তাহত এদিন হলেও ভাল ৰেষ্টোৰাঁত খায়েই, এখন SUV চলাই ফুৰে, আৰু কেতিয়াও একেজোৰ সাজকে দুবাৰ নিপিন্ধে। তথাপিও\nPosted by abhijitK at 10:17 AM No comments:\nLabels: জীৱনবোধ, প্ৰৱন্ধ\nপিকলু বৌ ( ফ'ৰ দা ৰুকিজ, চি ইজ মিছেচ ভূ-দা) য়ে ব্ৰেকফাষ্ট বনাই(ৰান্ধি??) আছিল, ব্ৰেকফাষ্ট মানে পাওৰুটি গৰম কৰি অলপ বাটাৰ সানিব, আকৌ গৰম কৰি বাটাৰখিনি গলাব, আৰু লগত কণীৰ অমলেট।\nহঠাতে ভূদা দৌৰাদৌৰিকৈ পাকঘৰত সোমালহি। আহিয়েই চিঞৰ বাখৰ আৰম্ভ...\n-" হেই ....হেই,...... কি কৰিছা? কৰিছা কি তুমি? তুমি একদম কেয়াৰফুল নহয়, গেছটো ইমান বেছিকে কেলে দিছা, চব ব্ৰেড জ্বলি যাব এতিয়া,..... হে ভগৱান!\nPosted by abhijitK at 10:12 AM No comments:\nPosted by abhijitK at 10:08 AM No comments:\n১। তিনি গৰাকী শাহুৰ লগত সংসাৰ কৰাতকৈ বনবাসেই শ্ৰেয় – সীতামাতা\n২। মোৰ প্লাষ্টিকৰ ফুল গছ কেইডাল মৰি থাকিল, কাৰণ মই তাত পানী দিয়াৰ ভাও দিবলে পাহৰি গলোঁ – জুতিবাই পেটাল\n৩। মৰাৰ পাছত স্বৰ্গলে গ’লে অকলে অকলে বৰ হৈ যাব লাগিব, কাৰণ মোৰ দোস্তি বিলাকে চব মিলি নৰকত পাৰ্টি কৰি থাকিব – কলিতাংচু পৰ্বতীয়া\n৪। মহিলাৰ মন পুৰুষতকে বহুত চাফা, কাৰণ তেওলোকে সঘনে মন সলাই থাকে- ছেংমাৰ্ক্স\n৫। তুমি কিবা নেজানা?? গুগল কৰা; তুমি কাৰোবাক চিনি নেপোৱা?? ফেচবুক কৰা; তোমাৰ ভোক লাগিছে?? হেৰা শুনিছানে...– জয়দীপুম্বা ৰুবাম্বা !\n৬। মই তোমাক মোৰ পিঠি খনৰ সমান ভাল পাও, আচলতে কলিজাখন বুলি কব লাগিছিল, কিন্তু ভাবিলো, মোৰ পিঠিখন তো কলিজাখনতকৈ বহুত ডাঙৰ- চচাজেনেগাৰ!!\n৭। মই ৫ মিনিটতে আহি পাম, যদি নেপাও.....এই মেচেজটো আকৌ পঢ়িবা- ৰিণ্টুদেৱ পৰমহংস\n৮। চুমা এটা ধাৰলে দিবানি? কাইলে ঘুৰাই দিম...প্ৰমিজ – চেৰ্পা চিখৰ চৰ্গে\n৯। নিজৰ চেহেৰাটো আইনাত দেখি মন বেয়া নকৰিবা, ভাবি লবা তুমি এটা হেণ্ডচাম বান্দৰ – B- fire !!\n১০। আঠটা গ্ৰহ, ২০৪ খন দেশ, ৮০৯ টা দ্বীপ, ৭ খন মহাসাগৰ, ৬০০ কোটি মানুহ, আৰু মই আজিও বৰলা – ননভাই ৰামুভাই পৰদেশাই !!\nPosted by abhijitK at 10:02 AM No comments:\nহা হা হা! আই হেভ হেকড অভিজিত কলিতা’জ একাউণ্ট, এণ্ড পষ্টিং ইন হিজ নে’ম। ৱণ্ট ষ্ট’প টিল হিজ ৰেপ’ ইজ ৰুইনড লাইক হে’ল। পে’ টাইম.......চিউড’ গড অভিজিত কলিতা .... গ’ টু হে’ল ......\nনন-ভেজ জুক নং ১:- ( মানে ননৰ ভেজা ফ্ৰাই জুক)\nপুলিচঃ- তুমি যিখন ষ্কুটিত খুন্দিয়ালা, সেইখনৰ ৰং কি আছিল?\nPosted by abhijitK at 9:55 AM No comments:\nবাঘ এটা গৈ আছিলে মাৰি তামাম চাল,\nষ্ট্ৰাইপৱালী ড্ৰেছ পিন্ধি, স্পাইকৱালী বাল।\nকোনে জানো খান্দি থৈছিল দ এটা গাঁত,\nবাঘ বপুৰা ধাৰামকৈ পৰিলগৈ তাত।\nজাঁপ মাৰি, ৰলিং কৰি চেষ্টা বহুত দিলে,\nকোনোপধ্যে গাঁতৰ পৰা ওলাব নোৱাৰিলে।\nPosted by abhijitK at 9:52 AM No comments:\nLabels: শিশুৰ পদ্য\nজুইভাইৰ ডেকাকালৰ কথা, বজাৰ কৰিবলে বঙাইগাও চিটিলৈ আহিছিলে পিছে সেইদিনা বজাৰ বাছ ঘুৰি গৈ পাওতে ৰাতি হ’ল। সকলো মানুহ নামিল, শেষত কেৱল এঞ্জেল প্ৰিয়ংকা প্ৰিয়দৰ্শিনী আৰু জুই ভাই বাকী ৰ’ল, দুয়ু একেখন গাঁৱৰে। তাতে আকৌ বাছৰ পৰা নামি হাবিতলীয়া বাটেৰে দুমাইল মান গ’লেহে তেওলোকৰ গাঁও পাইগৈ। আকাশত জোনৰ পোহৰ, তলত ঘিটমিটিয়া এন্ধাৰ, জুইভাই আগে আগে, ....এঞ্জেল পিছে পিছে। জুইভাইৰ ইফালে বজাৰ হেভী,........ ছাগলী এটা, মূৰ্গী এটা, মৰাপাটৰ পঘা এডাল, লাখুটি এডাল আৰু এলুমিনিয়ামৰ বাল্টি এটা, যেনেতেন গোটেইকেইটা মাল দুখন হাতেৰে মেনেজ কৰি গৈ আছে, সংসাৰ চলাবলে এইবোৰ বস্তু লাগেই দিয়কচোন।\nPosted by abhijitK at 9:40 AM No comments:\n১। তলৰ জুকটো মই লিখা নাই, ছেংমাই লিখি মোৰ নামত পোষ্ট কৰিবলে দিছে। আচলতে তাৰ হাতত মই যৌৱন কালত প্ৰিয়ংকা গান্ধীলে লিখা দুখনমান প্ৰেমপত্ৰ আছে, সেইকেইখনকে মোৰ ঘৈণীক দেখুৱাই দিম বুলি ব্লেকমেইলিং কৰি আছে, ফোনতে অমৰিছ পুৰী টাইপ হু হু হা হা কে হাঁহিছেও। মই নিঃসহায়। মই আচলতে এনেকুৱা জ’ক লিখাটো দূৰৰে কথা, নপঢ়োও, আৰু কেনেবাকে ভুলতে পঢ়িলেও, বিলকুল নেহাঁহো।\nজুকটো এনেধৰণৰ ( ৰাইজক নেহাঁহিবলৈ টানি অনুৰোধ জনাইছো দেই!!!)\nPosted by abhijitK at 9:26 AM No comments:\nফেচবুকৰ ইতিসাহত বহু বীৰ বীৰাংগনাৰ ত্যাগ আৰু সাহসৰ সোণালী কাহিনী ৰূপালী আখৰেৰে লিখা আছে। আজি যি গৰাকী বীৰাংগনাৰ কথা মই কবলে ওলাইছো তেওৰ নাম পল্লুগাভৰু। (গাভৰু শব্দটোৱে ইয়াত নাম হে বুজাইছে, বয়স বুজোৱা নাই)\nত্ৰয়োদশ শতিকাৰ কথা, দেশৰ আকাশলৈ নামি আহিল দুৰ্ঘোৰ অমানিশা। 'কুব'লাইখান নামৰ এজন পৰদেশলোভী মহাপৰাক্ৰমী ৰজাই অসম দেশ আক্ৰমণ কৰিলে। আৰু অসমীয়াসকলো তেওলোকৰ মহান সেনাপতি তালিকধৰ সৰুফুকনৰ নেতৃত্বত শক্তিশালী শত্ৰুৰ বিৰূদ্ধে যুদ্ধ দিবলৈ সাজু হ'ল। সেই সময়ত এটা নিয়ম আছিল যে, পতি যুদ্ধলৈ গ'লে পত্নীয়ে ৰাতিটোৰ ভিতৰতে সূতা কাটি তাঁত বৈ কৱছ কাপোৰ তৈয়াৰ কৰি পতিক পিন্ধাই যুদ্ধলৈ পথিয়াব লাগে, নহ'লে অমংগল হয়। পিছে তালিকৰ পত্নী পল্লুগাভৰুয়ে সূতা/কৱছ এই বিলাক বস্তু চিনি নোপোৱা, আচলতে তাঁত বোলা বস্তুটো খায়েই নে পিন্ধে, তাক নজনা বাবে, বজাৰৰ পৰা ৪০ টকা দি কিনি অনা বাংলাদেশী সেউজীয়া হালধীয়া লুঙী এখন পিন্ধায়েই তালিকক যুদ্ধলে পথায়। কিন্তু এই বিশ্বাস সঁচা বুলি প্ৰমানিত হয়। কুবলাই খানৰ তৰোৱালৰ আঘাতত তালিকৰ লুঙী খুলি যায় আৰু তেও লাজে অপমানে মৰ্মাহত হৈ হিমালয়ৰ এটা গুহাত আত্মগোপন কৰি হোৱাটচএপ কৰাত মগ্ন হৈ পৰে।\nPosted by abhijitK at 9:05 AM No comments:\nআপোনাৰ ঘৰত সাপ ওলাইছেনে কেতিয়াবা? ঘৰৰ ভিতৰত সাপ ওলোৱাটো সঁচাকৈয়ে বিপদজনক কথা, মাৰিবলৈয়ো বেয়া লাগে, ভয়ো লাগে(জয় মনসা মাতা)..মুঠতে হুলস্থুলীয়া কাৰবাৰ এটা, কি কৰিব, কাক মাতিব, কেনেকে খেদিব নানান টা প্ৰশ্ন। এনেধৰণৰ আৰু বহুত সমস্যা আছে জীৱনত। গতিকে অমুকাই আপোনালোকৰ প্ৰয়োজনৰ প্ৰতি লক্ষ্য ৰাখি, এনেবোৰ ঘৰুৱা সমস্যা সমাধানৰ অৰ্থে, অভিজ্ঞ সদস্য সকলৰ মতামতৰ ভিত্তিত এখন পুথি প্ৰস্তুত কৰিছে, যাৰ নাম- ঘৰুৱা দিহা(ৱিথ এ টুইষ্ট)।\nকিতাপখনত দিয়া চিয়'ৰ শ্বট উপায় বিলাকৰ নমুনা হিচাপে এই সাপ ওলোৱা চেপ্টাৰটো তলত দিয়া হ'ল। অভিজ্ঞ জ্ঞানী লোক সকলে এই সমস্যাটোৰ পৰা হাত সাৰিবলৈ কিছুমান উপায় দেখুৱাইছে, আপোনালোকে তাৰে যিকোনো এটা বা তাতোধিক বিনামূল্যে ব্যৱহাৰ কৰিব পাৰিব।\nPosted by abhijitK at 8:58 AM No comments:\n.....সকলো ভাৰতীয় নাগৰিককে সূচিত কৰি এই জাননী দিয়া হৈছে, যে, .....\nযিহেতু, আপোনালোকে আৰু আপোনালোকৰ দেশৰ চৰকাৰ খনে, আপোনালোকৰ দেশখন ভালকৈ চলাব পৰা নাই, আৰু আপোনালোকৰ মাজৰে “ৰত্ন মহাদেৱ” নামৰ এজন লোকে সেই কথাটো আমাৰ ইয়ালৈ আহি সকলোৱে দেখা শুনাকৈ, সজ্ঞানে-সুস্থ শৰীৰে কৈ গৈছে, গতিকেই, আমি আমাৰ নৈতিক দ্বায়িত্ব বুলি গণ্য কৰি, আজিৰ এই মূহুৰ্তৰে পৰা আপোনালোকৰ দেশৰ শাসনভাৰ গ্ৰহণ কৰিলো। এতিয়াৰ পৰা আপোনালোকৰ সকলো ‘স্বাধীনতা’ ৰিভ’ক কৰা অৰ্থাৎ উঠাই লোৱা হ'ল। আজিৰ পৰা আমাৰ ‘মুল্ক’ৰ ৱজীৰ-এ-আজমে আধিকাৰিক ভাৱে ভাৰতৰ সকলো ৰাজ্য, কেন্দ্ৰীয় শাসিত অঞ্চল, গুণ্ডাৰাজ বা মাফিয়া শাসিত অঞ্চল, সন্ত্ৰাসবিধুষিত অঞ্চল আৰু ওচৰৰ দেশৰ লগত বিবাদমান অঞ্চলসমূহৰ শাসনভাৰ গ্ৰহণ কৰিলে। কেৱল বিহাৰক বাদ দি; ‘ৱজীৰ- এ- আজমে’ বিহাৰখন বৰ এটা ভাল নেপায়,............কিবা বৰ বেছি ঝেং।\nPosted by abhijitK at 8:53 AM No comments:\nআজিৰ পৰা প্ৰায় তিনিহেজাৰ বছৰৰ আগতে যেতিয়া মানৱ জাতিৰ আন আন সদস্যসকলে প্ৰায় জন্তুৰ দৰে জীৱন নিৰ্বাহ কৰিছিল, তেতিয়াই সভ্যতাই চূড়ান্ত শিখৰত অৱস্থান কৰিছিল। শ্ৰীশ্ৰী ছেংমায়ন দেৱে এখন গ্ৰন্থ প্ৰণয়ন কৰিছিল, যিখনৰ নাম আছিল “টইলেট সূত্ৰ”। এই গ্ৰন্থখনত পাইখানা কৰাৰ ভিন ভিন নিয়ম আৰু তাৰ উপকাৰ বা অপকাৰ সম্পৰ্কে বিশদ বিৱৰণ দিয়া হৈছে। ইয়াৰ উপৰিও পাইখানা কৰাৰ নানান আসন বা প’জ আৰু তাৰ সুবিধাসমূহ বৰ্ণনা কৰা হৈছে। বিশ্বৰ কোন কোন প্ৰান্তৰ কোন কোন লোকে কেনেদৰে পাইখানা কৰে, পাইখান কৰাৰ আচল সুখ কেনেকে অনুভৱ কৰিব পাৰি, তাৰ ইতিহাস আৰু প্ৰক্ৰিয়া গ্ৰন্থখনত চিত্ৰসহকাৰে দিয়া হৈছিল। এই গ্ৰন্থখনৰ প্ৰভাৱ আজিও আমাৰ সমাজত বিৰাজমান! তাৰ প্ৰমাণস্বৰূপে তোমালোকে হনী সিঙৰ ‘me and friends latring in field’ নামৰ ৭১ জন লোকক টেগোৱা ফটোখনলৈ মন কৰিব পাৰা।\nপাইখানা কৰা মানুহ এক সহজাত প্ৰবৃত্তি, হলেও পাইখানা কৰাৰ ইমান বিষদ বিৱৰণ থকা গ্ৰন্থ বিশ্বত বিৰল। বিখ্যাত জাৰ্মান সংস্কৃত পণ্ডিত লানী চিয়নে এই গ্ৰন্থখনৰ সম্পৰ্কে এইবুলি মন্তব্য কৰিছে - Though taking shit isanatural process, it’s stillataboo to talk about it in public, but the great Pundit Chengmayan has studied it is so detail, that too 3000 years back, and turned the mere act of taking shit toagraceful form of Art.\nভাবি চোৱাচোন মইনাহঁত, যিসময়ত আন মানুহে পশুৰ দৰে জীৱন কটাইছিল, নিজৰ পাইখানাকে খাদ্য বুলি গ্ৰহণ কৰিছিল, সেই সময়তে এই দেশত পাইখানা কৰাৰ ওপৰত গ্ৰন্থ প্ৰণয়ন কৰা হৈছিল। গতিকে মইনাহঁত, তোমালোকে আমাৰ ঐতিহ্যৰ সম্পৰ্কে সচেতন হোৱা প্ৰয়োজন, আজিলৈ এৰিলো।\nPosted by abhijitK at 8:50 AM No comments:\nআজি মই তোমালোকক যিজন ব্যক্তিৰ বিষয়ে কবলৈ ওলাইছো,তেওৰ কথা শুনাৰ পাছত তোমালোকৰ মন গৌৰৱত ফুলি উঠিব।\nবাল্মিকীয়ে ৰামায়ন লিখাৰ বহুদিনৰ আগৰ কথা, আচলতে তেতিয়া বাল্মিকীয়ে অ আ ক খ শিকিয়েই আছিল। সেই সময়তে বাল্মিকীৰ জ্যেষ্ঠ ভাতৃ লাল-মিকীয়ে ('লাল' টো কেপিটেল লেটাৰত) পৃথিৱীৰ প্ৰথমখন 'ভিতৰপকীয়া' মহাকাব্য "কামায়ন" লিখি উলিয়াইছিল। মহান পণ্ডিত লাল্মিকীয়ে এই খন গ্ৰন্থ বিক্ৰী কৰি অপাৰ ধন সম্পত্তি আৰ্জন কৰিছিল, কিন্তু পিছত তেও নিজৰ ভুল উপলব্ধি কৰে আৰু তাৰ প্ৰায়শ্চিত্ত কৰিবলৈ কঠোৰ সাধনাত মগ্ন হয়। জনশ্ৰুতি মতে তেওৰ সাধনা ইমানেই কঠোৰ আছিল যে, তেওৰ গাত চাল-ওকনি, চিকৰা আদিয়ে বাঁহ বান্ধিছিল। হাজাৰ বছৰ জোৰা সাধনাৰ পাছত তেও দিব্যজ্ঞান লাভ কৰে আৰু তেতিয়াৰ পৰাই তেও আগৰ বেয়া স্বভাৱ বিলাক এৰি এজন বিশ্বত্ৰাস ডকাইত হিচাপে জীৱন নিৰ্বাহ কৰিবলৈ লয়। তাৰ পছৰ পৰা তেও ৰাইজৰ মাজত ' হতচিৰি হতচিৰি দানৱাদিদানৱ দৈত্যবন্ধু ডাকু ৰিণ্টুকৰ সিং টোমাৰ বামানয়শাস্ত্ৰী' নামে পৰিচিত হয়। পিছত এল পি স্কুলৰ হে'ডচাৰে নামটো দীঘল হোৱাযেন দেখি তাক ছুটি কৰি শ্ৰী ৰিণ্টুমণি দত্ত কৰি দিয়ে।\nমইনাহঁত, আজিলৈ এৰো\nPosted by abhijitK at 8:46 AM No comments:\nতোমালোকে ভৱিষ্যতবাণী মানে কি নিশ্চয় জানা। তোমালোকে জানি ভাল পাবা যে বিশ্বৰ সকলোতকৈ বিখ্যাত ভৱিষ্যতবাণী কৰোঁতাজনো আমাৰে চিনাকী লোক। তেওৰ নাম হ'ল ভাষ্কোদামাছ বা (দত্ত চাৰৰ মতে) 'ভাষ্কোদামুঁ' । কিছুমান ইতিহাসকাৰে এখেতক ভাষ্কো দা গামা বুলিও কয়, কিন্তু এই তথ্য শুদ্ধ নহয়। কাৰণ যিজন ব্যক্তিয়ে ৰাষ্টাৰ কাষত চুচু কৰাৰ পাছত সেই জমা হোৱা পানীখনিত পৰি গ'লে ডুবি যাম বুলি ভয়তে থৰহৰি কম্পমান হৈ থাকে, তেও বাৰু সাত সাগৰ জাহাজেৰে পাৰ হৈ ভাৰতলে আহিব পাৰিবনে? গতিকে তোমালোকে সেইবিলাক 'ফকটিয়া' কথাত মন নিদিবা।\nPosted by abhijitK at 8:39 AM No comments:\nআমাৰ মাজত কেৱৰ বীৰ বীৰাংগনাই নহয়, ইয়াত কেইবাজনো যুগান্তকাৰী বিজ্ঞানীও আছে, তেনে দুজন লোকৰ কথা আজি মই তোমালোকক কম।\nআমাৰ দেশৰ আটাইতকৈ বিখ্যাত বিজ্ঞানীগৰাকীৰ নাম হ'ল মৌছুমাইনষ্টাইন। তেওৰ পঢ়া শুনা বৰ বেছি নাছিল, তেও পোষ্ট ডক্টৰেট ফেল'শ্বিপ কৰি থাকোতেই, এটা ইউনিট টেষ্টত ১০০ ভিতৰত ৯৯.৫ পোৱাৰ কাৰণে , তেওক পাঠশালাৰ পৰা বাহিৰ কৰি দিয়া হৈছিল। হ'লেও প্ৰতিভা কেতিয়াও লুকাই নেথাকে। তেও পাঠশালাৰ পৰা বাহৰি হৈয়ো, একান্ত মনে ফেচবুক অধ্যয়ন কৰে, আৰু শেষত "থিঅ'ৰি অৱ ইৰৰিলেটিভিটি" বুলি এটা কোনেও নুশুনা আৰু নুবুজা সূত্ৰ আৱিষ্কাৰ কৰে।\nPosted by abhijitK at 8:35 AM No comments:\nPosted by abhijitK at 8:20 AM No comments:\nতোমালোকে আমাৰ দেশৰ ৰাজকুমাৰ কাম সন্যাসী চানীৰ নাম শুনিছানে। নাই শুনা যদি ভাল কথা, কিছুমান কথা নুশুনিলেই মংগল। তথাপিও, আজি মই তোমালোক সেইজন মহাপুৰুষৰ জীৱনৰ বিষয়ে কবলৈ ওলাওছো, কিদৰে তেও প্ৰেম আৰু সম্প্ৰীতিৰ (বিশেষকৈ প্ৰেমৰ) বাণী প্ৰচাৰ কৰিছিল।\nPosted by abhijitK at 8:17 AM No comments:\nPosted by abhijitK at 8:12 AM No comments:\nমূল আইডিয়াঃ- Joy Deep Chakraborty তাকে লৈ ৰাইজৰ বাহ বাহ লোৱাৰ প্ৰচেষ্টা:-\nকবিঃ- ফেচবুকানন্দ দাশ!\nঅনেক বছৰ ধৰে আমি লাইক দিয়ে ছলেছি মেয়েদেৰ ফটোটে,\nএঞ্জেল, প্ৰিন্সেচ, চুইটী, জুলি কিম্বা, নাঙেৰ প্ৰফাইলে।\nঅনেক কৰেছি আমি, প্ৰফাইল ফে'ক না হৱাৰ আশাতে,\nফটো দেখেই বৰ্ষণ কৰেছি ফ্ৰেণ্ড ৰিকুয়েষ্ট বা প'ক হঠাতে।\nআমি ক্লান্ত ফেছবুকাৰ এক, চাৰিওদিকে টেগেৰ সমুদ্ৰেৰ ফেন,\nআমাৰ ইনবক্সে হাই লিখে দুদণ্ড শান্তি দিয়েছিল, ফেছবুকেৰ ফে'ক-লতা সেন।\nচুল তাৰ কবেকাৰ লৰিয়েলেৰ বিজ্ঞাপনেৰ ১০ চেকেণ্ডেৰ বই,\nটাইমলাইনে চানী লিয়নেৰ উত্তেজনা; সমুদ্ৰতীৰে বিকিনি চেলফি,\nপেপছিৰ ৰাগীতে আমি হাৰিয়েছি দিশা,\nফে'ক ৰিয়েলেৰ দোমোজাই যখন ভেবেছি আৰ একটা পেগ নেই,\nতেমনি দেখছি ইনবক্সে এটি সুমধুৰ 'হাওজ য়া- হাই'\nসবুজ ঘাঁসেৰ মতো গ্ৰীন লাইট জ্বালাই,... ফেচবুকেৰ ফে'কলতা সেন।\nসমস্ত যত্নৰ ফল যখন ভেবেছি বৃথা,\nইনবক্সেৰ সহস্ৰ মেছেজেৰ নেই ৰিপ্লাই,\nপৃথিৱীৰ সব ৰংগ নিভে যাৱাৰ হয় আয়োজন,\nতখন দেখেছি আমি আমাৰ চেলফিতে,\nলাইক একটি পৰেছে আবাৰ, হচ্ছে একটি আশাৰ সঞ্চাৰ\nছাট কৰিবাৰ জন্য মুখোমোখি বসিবাৰ, ফেচবুকেৰ ফে'কলতা সেন।\nPosted by abhijitK at 8:07 AM No comments:


মণিৰাম দেৱান : দেশপ্ৰেমিকনে? - মুক্ত চিন্তা\nমণিৰাম দেৱান : দেশপ্ৰেমিকনে?\nমণিৰাম দেৱান প্ৰকৃততে দেশপ্ৰেমিক নে দেশদ্ৰোহী, সেই লৈ মাজে-সময়ে কেতবোৰ বিতৰ্ক কলেজীয়া ছাত্ৰাৱস্থাৰপৰাই প্ৰত্যক্ষ কৰি আহিছোঁ আৰু সেই বিতৰ্কবোৰেই মণিৰাম দেৱানৰ জীৱন আৰু কৰ্মৰাজিৰ নিৰ্মোহ অধ্যয়নৰ প্ৰতি আমাক আগ্ৰহী কৰি তুলিছিল৷ মণিৰাম দেৱান সম্পৰ্কীয় যৎসামান্য খণ্ডিত অধ্যয়নৰ অন্তত তেওঁৰ দেশপ্ৰেমক লৈ মনত জাগি উঠিছে এডাল প্ৰশ্নবোধক চিহ্ন৷ বস্তুনিষ্ঠ ঐতিহাসিক অনুসন্ধানৰ যাত্ৰাৰম্ভ সদায় সংশয় আৰু সন্দিহানক আধাৰ কৰিহে হয় বাবে আমিও মণিৰাম দেৱানৰ দেশপ্ৰেম সম্পৰ্কীয় এক আলোচনা মনত প্ৰশ্নবোধক চিহ্ন এডাল আঁকিয়েই কৰিব বিচাৰিছোঁ৷\nমণিৰাম দেৱান হ'ল অসমৰ ইতিহাসৰ এক আকৰ্ষণীয় ঐতিহাসিক চৰিত্ৰ আৰু এই চৰিত্ৰটিৰ সম্পৰ্কত ঐতিহাসিকসকলৰ বিচাৰ-বিশ্লেষণ আৰু ব্যাখ্যাও ভিন্ন৷ এই আপাহতে স্থানীয় ঐতিহাসিকসকলে অসমৰ ইতিহাসত মণিৰাম দেৱানক কেনেদৰে স্থান দি গৈছে, সেই বিষয়ে আলোচনাৰ প্ৰয়োজন নিশ্চয় আছে৷ প্ৰসংগক্ৰমে উল্লেখ্য যে লোকজীৱনৰ দাপোণস্বৰূপ লোকসাহিত্যত সাধাৰণ মানুহৰ সুখ-দুখ, খং-ক্ষোভ, প্ৰাপ্তি-অপ্ৰাপ্তি আদিৰ নিভাঁজ ছবি এখন ফুটি উঠে বাবে কোনো ঐতিহাসিক চৰিত্ৰ অধ্যয়নৰ ক্ষেত্ৰত লোকসাহিত্যৰ সমলেও আমাক প্ৰভূত সহায় কৰিব পাৰে৷ ড: লীলা গগৈয়ে যুগুতাই উলিওৱা ‘মণিৰাম দেৱানৰ গীত'ত সন্নিৱিষ্ট গীতথূপিয়ে মণিৰামৰ জীৱন আৰু কৰ্মৰ বিষয়ে কিছু আভাস নিদিয়া নহয় –\nইয়াতো মণিৰাম সিয়াতো মণিৰাম\nমণিৰামে কি কাম কৰে,\nফিৰিঙ্গী বঙালক ভেঁটি সাধি সাধি\nৰজাটি হ'বলৈ পাঙে ৷\nদ পানীত বাবৰে নাও মোৰ দেউতা\nবকলিয়াত বাবৰে নাও,\nমণিৰামৰ খোচনিত খাজনা বাঢ়িলে\nৰাইজে দিলে শাও৷\nকেলৈ এনেকুৱা হ'লি ঐ মণিৰাম\nকেলৈ এনেকুৱা হ'লি,\nদেশ পাতিবৰে নহ'ল চাৰিদিনে\nৰাইজৰ দোৰোহী হ'লি৷\nউল্লিখিত লোকগীতসমূহে মণিৰাম দেৱানৰ যি চৰিত্ৰাংকন কৰি থৈ গৈছে, সেই চৰিত্ৰ হ'লে দেশপ্ৰেমী বা প্ৰজাপ্ৰেমীৰ চৰিত্ৰ নহয়, বৰং সুবিধাবাদী, প্ৰজাদ্ৰোহী আৰু শোষকৰ চৰিত্ৰহে৷ ব্ৰিটিছ শাসনৰ ছত্ৰছায়াত থকাৰ সময়ছোৱাত মণিৰাম দেৱানে এনে কি কাৰ্যত লিপ্ত হৈছিল, যাৰ বাবে তেওঁক সমসাময়িক জনগণ আৰু কিছুসংখ্যক ঐতিহাসিকে দেশদ্ৰোহী বুলি অভিহিত কৰিছিল? এই বিষয়ে স্থানান্তৰত আলোচনা কৰা হ'ব৷\nমণিৰাম দেৱানৰ বিষয়ে বিশদভাৱে জানিবৰ বাবে বেণুধৰ শৰ্মাৰ মণিৰাম দেৱান গ্ৰন্থখনৰ বাহিৰে বিশেষ তথ্য সন্নিৱিষ্ট গ্ৰন্থ পাবলৈ নাই৷ কিন্তু, শৰ্মাৰ এই গ্ৰন্থখনিৰ বিষয়ে আলোচনা কৰিবলৈ যাওঁতে মনত ৰাখিব লাগিব যে শৰ্মা মূলতঃ এগৰাকী ঐতিহাসিক কথাকাৰহে আছিল, বিশুদ্ধ ঐতিহাসিক নাছিল৷ শৰ্মাৰ ইতিহাস চৰ্চা সম্পৰ্কত সুধীসকলে আগ বঢ়াই থৈ যোৱা মন্তব্যবোৰ হ'ল – [ক] তেওঁ বুৰঞ্জীক উপন্যাসৰ দৰে জীৱন্ত আৰু মনোৰমকৈ পাঠকৰ আগত দাঙি ধৰিব পাৰে, [খ] তেওঁ বুৰঞ্জীক এনে ৰসাত্মক ৰূপত প্ৰকাশ কৰে যে বুৰঞ্জী সাধুকথাধৰ্মী হৈ পৰে, [গ] অসমৰ বুৰঞ্জী ৰচনাক সাহিত্য সৃষ্টিৰ পৰ্যায়লৈ তোলা সৰ্বাধিক কৃতিত্ব বেণুধৰ শৰ্মাৰ প্ৰাপ্য৷ এই মন্তব্যবোৰৰপৰাই বুজিব পাৰি যে শৰ্মাৰ উক্ত গ্ৰন্থখন কিমান দূৰ বস্তুনিষ্ঠ আৰু নিৰপেক্ষ দৃষ্টিভংগীৰ আধাৰত লিখিত৷ বেণুধৰ শৰ্মাই সম্ভৱতঃ প্ৰাক্ স্বাধীনতা কালত পৰাধীন অসমবাসীৰ মাজত স্বদেশপ্ৰেম জাগ্ৰত কৰি তুলিবলৈ মণিৰামক এজন জাতীয় বীৰ হিচাপে প্ৰতিষ্ঠা কৰিব বিচাৰিছিল আৰু সেইটো কৰিবলৈ যাওঁতে তেওঁ মণিৰামৰ গাত চেকা পৰিব পৰা বহু তথ্যই পাঠকৰপৰা অন্ধকাৰত ৰাখি থৈ গ'ল৷\nবেণুধৰ শৰ্মাই মণিৰাম দেৱান গ্ৰন্থত লিখিছে যে ‘ব্ৰিটিছৰ আমোলত মণিৰাম দেৱানহে পোন প্ৰথম বিদ্ৰোহী' আৰু ‘মুক্তি যুদ্ধৰ প্ৰথম শ্বহীদ'৷ শৰ্মাই এই মন্তব্যৰদ্বাৰা এক ঐতিহাসিক সত্যকে বিকৃত কৰি থৈ গ'ল যেন ভাব হয়৷ ইতিহাসৰ ছাত্ৰ মাত্ৰেই জানে যে ১৮২৬ চনত ইয়াণ্ডাবু সন্ধিৰ পাছত বৃটিছে পূৰ্বৰ প্ৰতিশ্ৰুতি মতে অসম দেশ এজন ৰাজকোঁৱৰৰ হাতত অৰ্পণ কৰি এৰি থৈ নগ'ল৷ বৰং, এদেও দুদেওকৈ অসম দেশক নিজৰ দখললৈহে নিলে৷ ব্ৰিটিছৰ আগ্ৰাসী মনোভাব আৰু কাৰ্যকলাপ প্ৰত্যক্ষ কৰি অসমৰ সম্ভ্ৰান্ত লোকসকলে বুজি পালে যে ব্ৰিটিছৰ মূল উদ্দেশ্য হ'ল, অসম দেশ স্থায়ীভাৱে দখল কৰি শোষণ আৰু শাসন চলাই যোৱাহে৷ ব্ৰিটিছৰ এই শাসন উচ্ছেদ কৰিবলৈ অসমৰ সম্ভ্ৰান্ত শ্ৰেণীটোৱে সংকল্প লৈছিল আৰু সেই উদ্দেশ্য ১৮২৮-৩০ চনৰ ভিতৰত দুটাকৈ বিদ্ৰোহ সংঘটিত হৈছিল৷ প্ৰথমটো বিদ্ৰোহ ১৮২৮ চনত গমধৰ কোঁৱৰৰ নেতৃত্বত আৰু দ্বিতীয়টো ১৮৩০ চনত পিয়লি বৰফুকনৰ নেতৃত্বত৷ ব্ৰিটিছৰ বিৰুদ্ধে হোৱা এই বিদ্ৰোহহে আচলতে অসমৰ প্ৰথম স্বাধীনতা যুদ্ধ৷\nগমধৰৰ নেতৃত্বত চলা বিদ্ৰোহত অসম দেশৰ অনেক সম্ভ্ৰান্ত লোকৰ লগতে অনেক প্ৰজায়ো যোগ দিছিল৷ একাংশ জনজাতীয় লোকে এই বিদ্ৰোহৰ প্ৰতি সমৰ্থন আগ বঢ়োৱাৰ উপৰি ব্ৰিটিছৰ তলতীয়া অনেক বিষয়ায়ো এই বিদ্ৰোহক গোপনে সহায় কৰিছিল৷ ইয়াৰপৰা পৰিষ্কাৰ হয় যে গমধৰৰ বিদ্ৰোহ জনবিচ্ছিন্ন নাছিল৷ কিন্তু, সেই বিদ্ৰোহৰ প্ৰস্তুতি সম্পূৰ্ণ হৈ উঠাৰ সময়তে শত্ৰুপক্ষৰ যোগেদি বিদ্ৰোহৰ আয়োজনৰ কথা প্ৰকাশ হৈ পৰাত বিদ্ৰোহ ব্যৰ্থ হৈ পৰে৷ বিদ্ৰোহীসকলৰ কিছুমানে আত্মগোপন কৰিলে আৰু কিছুমান ধৰা পৰিল৷ ৰাজদ্ৰোহৰ অপৰাধত এওঁলোকৰ পঞ্চায়তত বিচাৰ হৈছিল আৰু সেই পঞ্চায়তৰ সদস্যসকলৰ ভিতৰত মুখ্য আছিল মণিৰাম বৰুৱা (পাছলৈ দেৱান)৷ বিচাৰত দণ্ড দিয়াৰ ক্ষেত্ৰত মণিৰামে আগভাগ লৈ¸ গমধৰকে ধৰি সকলোকে মৃত্যুদণ্ড বিহিলেও নিউভিল চাহাবৰ হস্তক্ষেপত গমধৰক সাত বছৰ জে’ল দিয়া হৈছিল৷\nব্ৰিটিছৰ বিৰুদ্ধে দ্বিতীয়বাৰৰ বাবে বদন বৰফুকনৰ পুত্ৰ পিয়লি বৰফুকনে বিদ্ৰোহৰ নেতৃত্ব লৈছিল৷ দীৰ্ঘদিন ধৰি চলা এই বিদ্ৰোহৰ আয়োজনত পৰ্বতীয়া আৰু দাঁতিঅলীয়া লোকসকলেও সমৰ্থন আগ বঢ়াইছিল৷ বিদ্ৰোহীসকলে ১৮৩০ চনৰ ২৫ মাৰ্চত ৰংপুৰত থকা চিপাহীৰ ছাউনি আক্ৰমণ কৰিছিল৷ কিন্তু, চিপাহীসকলে উন্নত অস্ত্ৰ-শস্ত্ৰৰে কৰা যুদ্ধৰ সন্মুখত বিদ্ৰোহীসকল টিকিব নোৱৰাটোৱেই স্বাভাৱিক আছিল৷ বিদ্ৰোহীসকলক বন্দী কৰাৰ পাছত পিয়লি বৰফুকন আৰু জিউৰাম দুলীয়া বৰুৱা প্ৰমুখ্যে ছয়জনক পঞ্চায়তৰ সন্মুখত বিচাৰলৈ অনা হ'ল৷ এই পঞ্চায়তৰ বিচাৰতো মণিৰাম বৰুৱাই মুখ্য ভূমিকা লৈছিল৷ পিয়লি বৰফুকন আৰু জিউৰাম দুলীয়া বৰুৱাৰ মৃত্যুদণ্ডৰ আদেশ হ'ল আৰু বাকী অভিযুক্তসকলৰ কেইজনমানক ফাটেক দিলে৷\nএই ঐতিহাসিক সত্যক বিকৃত কৰি বেণুধৰ শৰ্মাই অসমৰ প্ৰথম স্বাধীনতা যুদ্ধ দুখনৰ মুক্তিযুঁজাৰুসকলক কঠোৰ শাস্তিৰ বিধান দিয়া মণিৰাম দেৱানকহে কিয় ‘ব্ৰিটিছৰ আমোলত পোনপ্ৰথম বিদ্ৰোহী' বুলি ক'বলৈ গ'ল, সেয়া ৰহস্যজনক৷ এনেকুৱাও নহয় যে শৰ্মাই অসমৰ প্ৰথম স্বাধীনতা যুদ্ধৰ যোদ্ধাসকলৰ ত্যাগ আৰু আত্মবলিদানৰ বিষয়ে নজনাকৈ আছিল৷ তেওঁ মণিৰাম দেৱান গ্ৰন্থখনৰ ক'ৰবাত ১৮২৮-৩০ চনৰ যুদ্ধখনক অসমৰ প্ৰথম স্বাধীনতা যুদ্ধ বুলি স্বীকাৰো কৰিছে৷ তাৰ পাছতো তেওঁ লিখিলে – ‘১৮৫৭ ছালৰখনেই ব্ৰিটিছ আমোলত প্ৰথম স্বাধীনতা যুদ্ধ বা ব্ৰিটিছ কবলৰপৰা উদ্ধাৰ পাবলৈ কৰা পৰাধীন প্ৰজাৰ প্ৰথম মুক্তি আন্দোলন৷’ শৰ্মাই আকৌ লিখিছে – ‘পিয়লি বৰফুকনহঁতৰ যুদ্ধ আছিল দখলী স্বত্বৰ, মণিৰাম দেৱানৰখন আছিল দখল উচ্ছেদৰ৷’ কিন্তু, আমাৰ সাধাৰণ জ্ঞানেৰে বুজি পাওঁ যে দখলী স্বত্ব লাভ কৰাৰ অৰ্থই হ'ল, পূৰ্বৰ নিজ জন্মভূমিৰপৰা বিদেশীক উচ্ছেদ কৰি তাত নিজৰ আধিপত্য বাহাল ৰখা৷ দেৱানৰ দখল উচ্ছেদ কৰিবলৈ কৰা যুদ্ধখনৰ উদ্দেশ্যও আছিল, বিদেশীক উচ্ছেদ কৰি তাত স্বদেশীৰ আধিপত্য স্থাপন কৰা৷\nকেৱল বেণুধৰ শৰ্মাই নহয়, বহু ঐতিহাসিকেই ১৮৫৭ চনৰ চিপাহী বিদ্ৰোহৰ সৈতে মণিৰাম দেৱানৰ নাম ওতপ্ৰোতভাৱে জড়িত কৰি উক্ত বিদ্ৰোহৰ আঁৰৰ মূল মানুহ মণিৰাম বুলি ক'ব বিচাৰে৷ কিন্তু অসমত চিপাহী বিদ্ৰোহৰ প্ৰস্তুতি পৰ্বৰ কাৰ্যকলাপ লক্ষ্য কৰিলে এয়া পোহৰলৈ আহে যে বিদ্ৰোহৰ কাৰ্যকলাপ চলি থকাৰ সময়ত তেওঁ নিজ জন্মভূমিত নাছিল, কলিকতাতহে আছিল৷ তেওঁ কলিকতাৰপৰা অসমত থকা বিদ্ৰোহীসকললৈ চিঠি লিখি তেওঁলোকক বিদ্ৰোহ কৰিবলৈ উচটনিহে দিছিল৷ গোলোকেশ্বৰ বৰুৱাই এই প্ৰসংগত লিখিছে – ‘মণিৰাম দেৱানে স্বাধীনতাৰ বাবে বিদ্ৰোহ কৰিছে বুলি কোৱাটো এটা ডাঙৰ ফাঁকি৷ তেওঁ নিজ স্বাৰ্থ পূৰণকেই তেওঁৰ স্বাধীনতা বুলি ভাবিছিল৷ তেওঁ অসমৰ স্বাধীনতাৰ বিষয়ে বা জনসাধাৰণৰ মুক্তিৰ বিষয়ে অলপো ভবা নাছিল৷' ড: অমলেন্দু গুহই যথাৰ্থভাৱেই মন্তব্য কৰিছিল – ‘‘He was not the first martyr; nor he wasamartyr to the cause of complete independence and to the cause of popular freedom’. অথাৎ তেওঁ প্ৰথম শ্বহীদ নাছিল বা তেওঁ পূৰ্ণ স্বাধীনতাৰ বাবে বা জনসাধাৰণৰ মুক্তিৰ বাবে শ্বহীদ হোৱা নাছিল৷ মণিৰামে চিপাহী বিদ্ৰোহক নিজৰ উচ্চাকাংক্ষা পূৰণৰ এটা সোণালী সুযোগ হিচাপে লৈছিল বুলিহে ক'ব পাৰি৷\nপ্ৰথমাৱস্থাত মণিৰাম ব্ৰিটিছৰ পৰম ভক্ত আছিল আৰু তেওঁৰ সকলো কাৰ্য ব্ৰিটিছৰ স্বাৰ্থতেই কৰিছিল৷ ব্ৰিটিছৰ আগমনত তেওঁ অত্যুৎসাহী হৈ মন্তব্য কৰিছিল যে ব্ৰিটিছ শাসন যেন এক কল্প বৰ্তি থাকে৷ কিন্তু পাছলৈ ব্ৰিটিছৰ ৰোষত পৰাত, ব্ৰিটিছৰ ছত্ৰছায়াত আহৰণ কৰা বিস্তৰ ক্ষমতা আৰু প্ৰতিপত্তি হেৰুৱাই মণিৰাম ব্ৰিটিছৰ কটূ সমালোচক হৈ পৰিল৷ হৃত ক্ষমতা আৰু প্ৰতিপত্তি ফিৰাই আনিবলৈ মণিৰামে ব্ৰিটিছৰ বিৰুদ্ধাচৰণ কৰিলেও সেই বিৰুদ্ধাচৰণ এক নিৰাপদ দূৰত্বত অৱস্থান কৰিহে কৰিছিল৷ অসমত ১৬৫৭ চনত চিপাহী বিদ্ৰোহৰ প্ৰস্তুতি চলা সময়ৰপৰা গ্ৰেপ্তাৰ হোৱা সময়লৈকে তেওঁ আছিল কলিকতাত৷\nলক্ষণীয় যে ১৮২৮-৩০ চনত গমধৰ-পিয়লিয়ে নিজ জন্মভূমিত থাকি, প্ৰতিক্ষণে মৃত্যুৰ আশংকা নেওচি প্ৰবল প্ৰতাপ আৰু অসীম সাহসেৰে ব্ৰিটিছক প্ৰত্যাহ্বান জনাইছিল৷ তেওঁলোকৰ বিৰুদ্ধে এঘড়ী যুঁজিছিল আৰু যুঁজত পৰাজয় বৰণ কৰাৰ পাছত ৰাজদ্ৰোহত অভিযুক্ত হৈ কঠোৰ দণ্ড ভোগ কৰিছিল৷ কিন্তু মণিৰামে জন্মভূমিত থাকি ব্ৰিটিছক প্ৰত্যাহ্বান জনোৱাৰ বা ব্ৰিটিছৰ বিৰুদ্ধে এঘড়ী যুঁজাৰ সাহস কৰা নাছিল৷ মণিৰামে জন্মভূমিত বিদ্ৰোহীসকলক নেতৃত্বহীন অৱস্থাত এৰি থৈ তেওঁলোকক বলিৰ পঠা সজাই তেওঁলোকৰ ত্যাগৰ ফলহে ভোগ কৰিবলৈ বিচাৰিছিল যেন লাগে৷ মণিৰামে জন্মভূমিত থাকি গমধৰ-পিয়লিৰ দৰে বিদ্ৰোহীসকলৰ নেতৃত্ব দিয়াহেঁতেন আৰু প্ৰকৃত বিদ্ৰোহীৰ দৰে ৰাজদ্ৰোহত গ্ৰেপ্তাৰ হৈ ৰাজদণ্ড ভোগ কৰাহেঁতেন, পৰৱৰ্তী বস্তুনিষ্ঠ ঐতিহাসিকসকলে মণিৰামৰ দেশপ্ৰেমৰ আঁৰত স্বাৰ্থান্বেষণ আৰু ভণ্ডামি আছিল বুলি নক'লেহেঁতেন৷\nমণিৰাম দেৱান সম্পৰ্কে ভালেখিনি তথ্য উপেন বৰুৱাৰ Glimpse of Assam গ্ৰন্থখনিতো পোৱা যায়৷ বৰুৱাই এই গ্ৰন্থখনিত মণিৰামৰ যি চৰিত্ৰাংকন কৰিছে, সেয়া বেণুধৰ শৰ্মাৰ গ্ৰন্থৰ মণিৰামৰ চৰিত্ৰতকৈ ভিন্ন৷ শৰ্মাই তেওঁৰ গ্ৰন্থত মণিৰামক অসমৰ প্ৰথম বিদ্ৰোহী আৰু ছহিদৰূপে দেখুৱাৰ বিপৰীতে বৰুৱাই তেওঁৰ গ্ৰন্থত লিখিছে যে মণিৰাম বিদ্ৰোহী নাছিল আৰু বিদ্ৰোহ কৰা নাছিল৷ তদানীন্তন আৰক্ষী বিষয়া হৰনাথ পৰ্বতীয়া বৰুৱাই দেৱানৰ প্ৰতি পোষণ কৰি ৰখা ব্যক্তিগত আখেজ পূৰ্ণ কৰিবলৈহে জিলাধিপতি হলৰয়ড চাহাবক কলিকতাৰপৰা মণিৰামে প্ৰেৰণ কৰা এখন গুপ্ত চিঠিৰ গইনা লৈ তেওঁক দেশদ্ৰোহী সজায় আৰু তেওঁক মৃত্যুদণ্ড দিয়ায়৷ বৰুৱাই আৰু লেখিছে যে মণিৰাম আৰু অন্যান্য বিদ্ৰোহীসকলক গ্ৰেপ্তাৰ কৰাৰ পাছত চলা বিচাৰ প্ৰক্ৰিয়া এক প্ৰহসনহে আছিল৷ বৰুৱাৰ মতে, সেই বিচাৰ আছিল এক ট্ৰেজিক ঘটনা আৰু তেনে ঘটনা বিশ্ব ইতিহাসতে বিৰল৷ বৰুৱাৰ এই গ্ৰন্থখনিতো মণিৰাম দেৱান সম্পৰ্কত সত্যৰ অপব্যাখ্যা হোৱা যেন লাগে৷ কাৰণ, বিচাৰ আৰম্ভ হোৱাৰ পূৰ্বে হলৰইডে মণিৰাম আৰু বিদ্ৰোহীসকলৰ বিৰুদ্ধে যথেষ্ট সাক্ষ্য-প্ৰমাণ সংগ্ৰহ কৰিছিল৷ এনে সাক্ষ্য-প্ৰমাণৰ ওপৰত ভিত্তি কৰি বিদ্ৰোহীসকলৰ বিচাৰ চলোৱা হৈছিল৷ ৰজা কন্দৰ্পেশ্বৰ সিংহৰ ঘৰতো খানাতালাচ কৰা হয় আৰু ৰজাক বন্দী কৰি যোৰহাটৰপৰা আলিপুৰ জে’ললৈ পঠোৱা হয়৷\nমণিৰাম দেৱান সম্পৰ্কত চলা পূৰ্বৱৰ্তী অধ্যয়নবোৰৰপৰা এটা কথা স্পষ্ট হয় যে মণিৰাম দেৱানক ভাৰত স্বাধীনতাৰ আগলৈকে ঐতিহাসিকসকলে এজন দেশপ্ৰেমিক আৰু মহান ছহিদৰূপে প্ৰচাৰ চলাই গ'লেও স্বৰাজোত্তৰ কালত কেইবাজনো ঐতিহাসিকে মণিৰামৰ দেশপ্ৰেমৰ সম্পৰ্কত প্ৰশ্ন তুলিছিল আৰু তেওঁক প্ৰকৃত বিদ্ৰোহী নহয় বুলি কোৱাৰ প্ৰয়াস কৰিছিল৷ সেইসকলৰ ভিতৰত ড: অঞ্জন বৰুৱা অন্যতম৷ শেহতীয়াকৈ নৱ গগৈ নামৰ এজন প্ৰচাৰবিমুখ ঐতিহাসিকেও মণিৰাম দেৱান : দেশপ্ৰেমী নে দেশদ্ৰোহী গ্ৰন্থত মণিৰাম দেৱান সম্পৰ্কত নতুন দৃষ্টিভংগীৰে কিছু কথা আলোকপাত কৰিছে৷\nমণিৰামৰ প্ৰভাৱ বৃদ্ধি পাইছিল পুৰন্দৰ সিংহৰ ৰাজত্বৰ দিনত৷ গৱৰ্নৰ জেনেৰেলৰ প্ৰতিনিধি ৰবাৰ্টছনৰ সৈতে কৰা চুক্তি অনুসৰি, বছৰি পঞ্চাশ হেজাৰ টকা ব্ৰিটিছক লালবন্দী দিয়াৰ বিনিময়ত ১৮৩৩ চনৰ ২৪ এপ্ৰিলত পুৰন্দৰ সিংহই উজনি অসমৰ (শদিয়া আৰু মটক ৰাজ্য বাদ দি) ৰজা হিচাপে ক্ষমতা লাভ কৰে৷ সেই সময়ত ২৫ বছৰত ভৰি দিয়া ৰজাই ৰাজ্য পৰিচালনা কৰিবলৈ কেতবোৰ জটিল সমস্যাৰ সন্মুখীন হৈছিল৷ এপিনে সম্ভ্ৰান্ত আৰু অভিজাত শ্ৰেণীৰ সমৰ্থন লাভৰ বাবে তেওঁ প্ৰাচীন নীতি-নিয়ম ৰক্ষা কৰিব লাগিছিল আৰু আনপিনে ব্ৰিটিছ চৰকাৰে কৰা নতুন নিয়মবোৰো প্ৰৱৰ্তন কৰিব লাগিছিল৷ পূৰ্বৰ প্ৰথা অনুসৰি তেওঁ পাত্ৰ মন্ত্ৰী আৰু বিষয়াসকলক লৈ চৰকাৰ গঠন কৰিলে আৰু সেই চৰকাৰৰ বৰভাণ্ডাৰ বৰুৱা হ'ল মণিৰাম৷\nপুৰন্দৰৰ ৰাজ্য কৰতলীয়া আছিল বাবে ব্ৰিটিছক দিবলগীয়া কৰৰ ধন সংগ্ৰহ কৰাটো তেওঁৰ মুখ্য কৰ্তব্য আছিল৷ সেই কৰ সংগ্ৰহ কৰিবলৈ যাওঁতে পুৰন্দৰে সমস্যাৰ সন্মুখীন হৈছিল৷ মটক ৰাজ্যৰ প্ৰজাই কোনো কৰ দিব নালাগিছিল বা দিলেও সামান্য আছিল বাবে পুৰন্দৰৰ ৰাজ্যৰপৰা মটক ৰাজ্যলৈ ব্যাপক হাৰত প্ৰজাৰ প্ৰব্ৰজন ঘটিছিল৷ দহ হেজাৰ টকা খাজনাৰ উৎস থকা নদুৱাৰ অঞ্চল নামনি অসমত চামিল কৰাৰ বাবেও ৰাজ্যখন ৰাজহৰপৰা বঞ্চিত হৈছিল৷ এনে পৰিস্থিতিতো ৰজাই দুবছৰৰ কৰ অশেষ কষ্টৰে পূৰাই দিছিল৷ কিন্তু ১৮৩৫-৩৬ চনৰপৰা ৰাজহৰ পৰিমাণ কমি আহিবলৈ ধৰে৷ প্ৰতিকূল অৱস্থাত পৰি ৰজাই ব্ৰিটিছক বাকী পৰি থকা কৰ শোধাবলৈ অপাৰগ হোৱাত এই কৰৰপৰা ৰেহাই দিবলৈ কৰ্তৃপক্ষৰ ওচৰত আবেদন জনাইছিল৷ উজনি অসমৰ ৰাজনৈতিক প্ৰতিনিধি কেপ্টেইন হোৱাইটে সেই আবেদনৰ প্ৰতি সঁহাৰি জনাই কৰৰ পৰিমাণ ৫০ হেজাৰৰপৰা ৩৫ হেজাৰ টকালৈ হ্ৰাস কৰাৰপৰামৰ্শ দিয়ে৷ কিন্তু হোৱাইটৰ এনে পৰামৰ্শ জেনকিন্সে গ্ৰহণ নকৰি জনালে যে বুজন পৰিমাণৰ অনুদানৰ বিনিময়ত হ'লেও ৰজাক অব্যাহতি দি ৰাজ্যখন নিজৰ অধীনলৈ আনিব লাগে৷\n১৮৩৮ চনৰ প্ৰথমভাগত কেপ্টেইন জেনকিন্সে ৰাজ্যৰ অৱস্থাৰ বুজ ল'বলৈ উজনি অসম ভ্ৰমণ কৰিছিল৷ তেওঁ প্ৰথমতে ৰজাৰ প্ৰতি সহানুভূতি দেখুৱালেও ৰাজ্যখনত চাহ খেতিৰ বিপুল সম্ভাৱনা থকা দেখি আৰু ইংৰাজ বণিকসকলৰ উচটনিত পুৰন্দৰৰ ৰাজ্য ব্ৰিটিছৰ হাতলৈ আনিবলৈ চেষ্টা কৰিলে৷ পদবীৰপৰা বঞ্চিত শ্ৰেণীটোৱে ৰজাৰ বিৰুদ্ধে অপশাসনৰ অভিযোগ দিবলৈ ধৰিলে৷ জেনকিন্সে ৰাজ্যৰ বিভিন্ন অঞ্চল ভ্ৰমণ কৰি ৰজাৰ বিৰুদ্ধে যিমান পাৰে সিমান ওজৰ-আপত্তি সংগ্ৰহ কৰিলে৷ তেওঁ পুৰন্দৰৰ অপশাসনৰ অভিযোগ তুলি উজনি অসমক ব্ৰিটিছ ৰাজ্যত চামিল কৰিবলৈ কৰ্তৃপক্ষলৈ পৰামৰ্শ আগ বঢ়ালে৷ জেনকিন্সৰপৰা এনে প্ৰতিবেদন পোৱাৰ পাছত আৰু বাৰ্ষিক কৰ পৰিশোধ কৰিব নোৱৰাৰ অজুহাতত পুৰন্দৰ সিংহৰ ৰাজ্য ১৮৩৮ চনৰ ২৬ ছেপ্টেম্বৰত ব্ৰিটিছ সাম্ৰাজ্যৰ লগত চামিল কৰা হয়৷\nলক্ষণীয় যে ১৮৩৩-৩৭ চনলৈকে মণিৰাম পুৰন্দৰ ৰজাৰ অধীনত বৰভাণ্ডাৰ বৰুৱা হৈ আৰু ৰজাৰ মুখ্য পৰামৰ্শদাতা হৈ আছিল৷ বেণুধৰ শৰ্মাই লিখিছে, বৰভাণ্ডাৰী হৈ থাকোতে মণিৰামে পুৰন্দৰৰ স্বাৰ্থ ক্ষুণ্ণ হ'বলৈ নিদিছিল৷ কিন্তু, জেনকিন্সে তেওঁৰ প্ৰতিবেদনত লিখিছিল যে ৰজাই কু-পৰামৰ্শকাৰীৰ প্ৰভাৱাধীন হৈ কাম কৰিছিল৷ মণিৰামৰ সম্পৰ্কত জেনকিন্সৰ এক মন্তব্য হ'ল – ‘I took the opportunity of being alone forawhile to tell him, he had gotavery bad name throughout the Country.... my information leads me to have little doubt that he is the Rajah’s counsellor inavery crooked line of policy.’\nইয়াৰপৰা স্পষ্ট হয় যে জেনকিন্সে পুৰন্দৰ সিংহৰ ৰাজ্য ভ্ৰমণ কৰাৰ আগতে দেৱানৰ কাম-কাজৰ বিষয়ে সকলো তথ্য সংগ্ৰহ কৰিছিল৷ জেনকিন্সৰ মতে, মণিৰামে ৰজাৰ অহিত চিন্তি অসৎ পৰামৰ্শ দি আছিল৷ ৰাজ্য ব্ৰিটিছৰ হাতলৈ যোৱাৰ প্ৰধান কাৰণ আছিল ব্ৰিটিছক দিবলগীয়া বছৰেকীয়া লালবন্দীৰ ধন জমা নিদিয়াটো৷ ৰাজহ বিভাগৰ মুৰব্বী হিচাপে আৰু ৰজাৰ মুখ্য পৰামৰ্শদাতা হিচাপে এই ধন পৰিশোধৰ দায়িত্ব আছিল মণিৰামৰ৷ লালবন্দীৰ এই ধন সংগ্ৰেহা হৈছিল আৰু এই ধন কলিকতাত জমা দিবলৈ মণিৰাম নিজেই গৈছিল৷ তেওঁৰ লগত গৈছিল লথৌ খাৰঘৰীয়া ফুকন আৰু কাশীনাথ তামুলী ফুকন৷\nএই সম্পৰ্কত ড: লীলা গগৈয়ে লিখিছে – ‘১৮৩৫ চনত যেতিয়া পুৰন্দৰ সিংহই ৫০ হেজাৰ টকাত উজনি অসম লালবন্দীত লয় তেতিয়া মণিৰাম পুৰন্দৰ সিংহৰ বৰভাণ্ডাৰ বৰুৱা হৈছিল ... এই বাবত থাকোঁতে মণিৰাম বৰভাণ্ডাৰ বৰুৱাই লথৌ খাৰঘৰীয়া ফুকন আৰু কাশীনাথ তামুলী ফুকনক লৈ কলিকতাত তিনি বছৰৰ মুঠ এক লাখ ৫০ হেজাৰ টকা লালবন্দী দিবলৈ গৈছিল৷ কিন্তু সেই ধন ৰহস্যজনকভাৱে জমা নিদিলে৷ তাৰেই পৰিণতি ৰূপে পুৰন্দৰ সিংহৰ ৰাজ্য গ'ল৷’ (আমাৰ বেণুধৰ, পৃ.৪৮)\nবেণুধৰ শৰ্মাই তেওঁৰ মণিৰাম দেৱান গ্ৰন্থত দেৱানে লালবন্দীৰ ধন নিদিয়া আৰু এই ধন আত্মসাৎ কৰাৰ বিষয়ে লিখা নাই৷ ড: গগৈৰ মতে, মণিৰাম দেৱানৰ যিটো আদৰ্শ চৰিত্ৰ আগত লৈ তেওঁ মণিৰাম দেৱান গ্ৰন্থখন লিখিছিল, তেওঁ সেই চৰিত্ৰত চেকা পৰে বুলিয়েই তেওঁ এই কথাকেইটা বুৰঞ্জীসন্মত হ'লেও নিলিখিছিল৷ ড: গগৈয়ে আমাৰ বেণুধৰ গ্ৰন্থত আৰু লিখিছে – লালবন্দী নিদিয়া কথাটোৰ বিষয়ে শৰ্মাক সোধাত ওলোটাই তেওঁক শৰ্মাই সুধিলে ‘তুমি ক'ত পালা?’ ড: গগৈয়ে ‘... লালবন্দীৰ টকাৰ খেলিমেলি কৰাটো হৰকান্ত বৰুৱা সদৰামিনৰ হাতেলিখা ডায়েৰীত পাইছোঁ৷' বুলি কোৱাত শৰ্মাই খন্তেকপৰ তভক মাৰি ৰৈ থাকি ক'লে – ‘পাইছা যদি হ'বও পাৰে, বিচাৰ কৰি চাবা৷ আভুৱা কথাৰ ওজন নাই৷ সঁচাৰ হ'লে ভগন নাই৷' শৰ্মাই এই প্ৰসংগ তেওঁৰ গ্ৰন্থত উল্লেখ কৰা হ'লে পাঠকে হয়তো মণিৰামক দেশপ্ৰেমিকৰূপে গ্ৰহণ নকৰিলেহঁতেন৷\nমণিৰাম দেৱানে লালবন্দীৰ ধন সংগৃহীত হোৱাৰ পাছতো ব্ৰিটিছ প্ৰশাসনক জমা নিদিয়াৰ কাৰণ হিচাপে দেৱানৰ উচ্চাকাংক্ষা আৰু স্বাৰ্থান্বেষণৰ কথাই ক'ব পাৰি৷ মণিৰামে ৰজা পুৰন্দৰ সিংহক গুচাই নিজে উজনি অসমৰ ৰজা হ'ব বিচাৰিলেও তেওঁৰ সেই উচ্চাকাংক্ষা পূৰণ নহ'ল৷ এতিয়া চোৱা যাওক, মণিৰামে নিজৰ উচ্চাকাংক্ষা আৰু ব্যক্তিস্বাৰ্থ পূৰণৰ বাবে কেনে পৰিকল্পনাৰে আগ বাঢ়িছিল৷\nউজনি অসমৰ ক্ষমতা ব্ৰিটিছ প্ৰশাসনে হস্তগত কৰাত মণিৰাম দেৱানৰ সকলো বিষয়বাব লোপ পালেও তেওঁ বহি নাথাকিল৷ ১৮৩৮ চনত তেওঁ কলিকতালৈ যায়৷ কলিকতালৈ গৈ তেওঁ ডেপুটি গৱৰ্নৰ টি চি ৰবাৰ্টছনক সাক্ষাৎ কৰি পোনতে আহোম ৰাজবংশৰ কোনোবা এজনক ৰজা পাতিবৰ বাবে অনুৰোধ কৰিলেও পাছত কৈছিল – ৰাজবংশৰ কাৰোবাক ৰাজপদ দিব নিবিচাৰিলে তেওঁকে সেই পদ দিয়ক৷ কৰ সংগ্ৰহৰ বিষয়ে আশংকা কৰাৰ প্ৰয়োজন নাই৷ তিনি বছৰৰ কৰ ডেৰ লাখ টকা তেওঁ সেই মুহূৰ্ততে দিবলৈ প্ৰস্তুত৷ ড: লীলা গগৈয়ে লিখিছে – মণিৰামৰ কথা শুনি ‘ৰবাৰ্টছন চাহাব থতমত খাই গৈছিল৷ যিজন বিষয়া ৰাজ্যৰ সৰ্বেসৰ্বা, যিজন বিষয়াই ৰজাৰ লালবন্দীৰ টকা লৈ কলিকতাত জমা দিবলৈ গৈছিল, যিজন লোকে থাউকতে কে'বা লাখ টকা আগধন দি নিজৰ ৰজাক খেদি ৰাজপদ বিচাৰিব পাৰে সেইজন বুদ্ধিমান মানুহৰ তিৰবিৰাই থকা চকুযোৰলৈ চাই থৰ হৈ গৈছিল৷' (বেলি মাৰ গ'ল)\nমণিৰামৰ সেই অনুৰোধ ব্ৰিটিছ প্ৰশাসনে ৰক্ষা নকৰাটোৱেই স্বাভাৱিক আছিল৷ ইমানদিনে ব্ৰিটিছ শাসনৰ ছত্ৰছায়াত থাকি এক প্ৰভাৱশালী মধ্যবিত্ত হিচাপে পৰিচিত হৈ অহা মণিৰামে নিজৰ উচ্চাকাংক্ষা পূৰণৰ বাবে ব্ৰিটিছ-বিৰোধীলৈ ৰূপান্তৰিত হ'ল৷ মৃত্যুৰ আগে আগে মণিৰামে অপ্ৰত্যাশিতভাৱে ৰজা বা তেনে পৰ্যায়ৰ কিবা হোৱাৰ এক সুযোগ পাইছিল৷ সেই সুযোগ আনি দিছিল উত্তৰ ভাৰতত আৰম্ভ হোৱা চিপাহী বিদ্ৰোহে৷\n১৮৫৭ চনত উত্তৰ ভাৰতত ধৰ্মীয় আৰু ৰাজনৈতিক কাৰণত চিপাহী বিদ্ৰোহ আৰম্ভ হৈছিল৷ উত্তৰ ভাৰতৰ এই বিদ্ৰোহে সীমামূৰীয়া ৰাজ্য অসমকো স্পৰ্শ কৰিছিল৷ কিন্তু, অসমত প্ৰস্তুতি চলা চিপাহী বিদ্ৰোহৰ পটভূমি ভাৰতৰ অন্যান্য ঠাইত সংঘটিত বিদ্ৰোহৰপৰা সম্পূৰ্ণ পৃথক আছিল৷ আন ঠাইত বিদ্ৰোহ স্বতঃস্ফূৰ্তভাৱে সংঘটিত হোৱাৰ পৰিৱৰ্তে অসমত ইয়াক সংঘটিত কৰিবলৈ পৰিকল্পনাহে কৰা হৈছিল৷ ব্ৰিটিছ প্ৰশাসনৰপৰা উজনি অসমৰ ক্ষমতা হস্তগত কৰিবৰ বাবে বিদ্ৰোহৰ পৰিকল্পনা কৰা ব্যক্তিজন হ'ল মণিৰাম দেৱান৷ ড: মহেন্দ্ৰ বৰাই 1857 in Assamত লিখিছে – ‘A superficial survey gives the impression that 1857 in Assam wasaone man show.’\nমণিৰামে কলিকতাত বাহৰ পাতি অসমত থকা চিপাহীসকলৰ সহায়ত এক বিদ্ৰোহৰ সূচনা কৰি ব্ৰিটিছক উচ্ছেদ কৰিবৰ বাবে চিন্তা কৰিবলৈ লয়৷ চাৰিং ৰজা কন্দৰ্পেশ্বৰ সিংহ আৰু তেওঁৰ সহযোগী পিয়লি বৰুৱা বা মহেশ চন্দ্ৰ গাভৰুমেলীয়া বৰুৱা, মধুৰাম কোঁচ, মায়াৰাম বৰুৱা, চিত্ৰসেন বৰবৰা, গণেশ চন্দ্ৰ বৰুৱা, কমলা চাৰিঙীয়া বৰুৱা আদিলৈ বিদ্ৰোহৰ আয়োজন কৰিবৰ বাবে ইখনৰ পাছত সিখন উচটনিমূলক চিঠি লিখিছিল৷ চিঠিবোৰ পঠাইছিল বিদ্ৰোহৰ বাতৰি বিলোৱা ‘ভাট' আৰু ব্ৰহ্মচাৰী ফকীৰৰ বেশ ধৰি ফুৰা কিছুমান লোকৰ হাতত৷ বিদ্ৰোহীসকলক সহায় কৰিবলৈ মণিৰামে কলিকতাৰপৰা মধুমল্লিক নামে এজন বঙালী মুক্তিয়াৰকো পঠাইছিল৷ বিদ্ৰোহত অস্ত্ৰ-শস্ত্ৰ বিশেষজ্ঞ বাহাদুৰ গাঁওবুঢ়া আৰু সংগীতজ্ঞ ফৰ্মুদ আলীয়েও যোগ দিছিল৷ মণিৰামৰপৰা চিঠিবোৰ পাই থকাৰ পাছত যোৰহাটৰ কন্দৰ্পেশ্বৰ সিংহৰ কাৰেঙত সঘনে গুপ্ত সভা পতা হৈছিল৷ সেই সময়ত অসমত দুটা হিন্দুস্থানী চিপাহীৰ পল্টন আছিল৷ প্ৰথমটো আছিল ডিব্ৰুগড়ত, আনটো গুৱাহাটীত৷ অৱশ্যে, অন্যান্য ঠাইত চিপাহীৰ ছাউনি আছিল৷ এনে সময়তেই গোলাঘাটত থকা ছাউনিলৈ পিয়ালি আৰু নিৰমল হাজাৰীয়ে কন্দৰ্পেশ্বৰ সিংহৰপৰা পঠোৱা বুলি ধাৰণা কৰা দুখন গোপনীয় চিঠি লৈ আহে৷ চিঠিত চিপাহীৰ প্ৰতি এক লোভনীয় প্ৰস্তাৱ আছিল৷ প্ৰস্তাৱটো হ'ল, যদিহে সকলো চিপাহীয়ে যোগ দি দেশখন ৰজাক গতাই দিব পাৰে, তেতিয়া ৰজাই তেওঁলোকক দুগুণ দৰমহা দিব আৰু দেশীয় বিষয়াক জংগী পল্টনৰ দৰে দৰমহা দিব৷ গোটটোৰ চুবেদাৰ শ্বেখ ভিখনে সেই প্ৰস্তাৱ গ্ৰহণ কৰিছিল৷\nডিব্ৰুগড়ত থকা পল্টনটোৰ চুবেদাৰে মুক্তিকামীসকলক সহায় কৰিবলৈ গাত ল'লে৷ এক নম্বৰ পল্টনটোৰ জামাদাৰ নুৰ মহম্মদে ব্যক্তিগত কাৰণত ছুটী লৈ, ডিব্ৰুগড়ৰপৰা যোৰহাটলৈ আহি কন্দৰ্পেশ্বৰ সিংহক লগ ধৰে৷ ৰুস্তম সিং জামাদাৰেও কন্দৰ্পেশ্বৰ সিংহক লগ ধৰি আলোচনা কৰে৷ আলোচনাত ঠিক হ'ল যে ভিখন সিং চুবেদাৰ দুৰ্গা পূজাৰ সময়ত যোৰহাটলৈ আহিব আৰু মণিৰামো কলিকতাৰপৰা অস্ত্ৰ-শস্ত্ৰ লৈ আহিব৷ বিদ্ৰোহীসকলে একে লগে কে'বাখনো সদৰ ঠাইত বিদ্ৰোহ কৰি অস্ত্ৰাগাৰ আৰু কোষাগাৰবোৰ দখল কৰি ইউৰোপীয়সকলক হত্যা কৰিব আৰু তাৰ পিছত যোৰহাটলৈ ৰাওনা হ'ব৷ দুৰ্গা পূজাৰ মহাষ্টমীৰ দিনা ইংৰাজক দেৱীৰ সন্মুখত বলি দিব আৰু দেৱানৰ সন্মুখত কন্দৰ্পেশ্বৰ সিংহক ৰজা পাতিব৷ প্ৰস্তাৱ লোৱা হ'ল যে ‘মণিৰাম প্ৰধানমন্ত্ৰী হ'ব ... মধুমল্লিকৰ পদমৰ্যাদা আৰু স্থান ঠিক তেওঁৰ তলতে হ'ব৷ পিয়ালি হ'ব বৰভাণ্ডাৰ বৰুৱা৷ লুকীনাথ শেনছোৱা বৰুৱা নাওবৈচা ফুকন হ'ব৷ কমলা চাৰিঙ্গীয়া বৰুৱা যোৰহাটৰ চুবেদাৰ আৰু দাৰোগা হ'ব৷ খাজনা নাথাকিব, কিন্তু লিকচৌ থাকিব৷ ৰুস্তম সিং আৰু নুৰ মহম্মদ চুবেদাৰ হ'ব৷ বুদৰাম চুবেদাৰ চুবেদাৰ বাহাদুৰ হ'ব...৷’ এই পৰিকল্পনাৰ কথা জিলাধিপতি হলৰইডে জানিব পাৰে৷ দেৱানে ‘ভাট'ৰ যোগেদি ৰজালৈ পঠোৱা এখন গুপ্ত চিঠি ‘ভাটে' ভুলক্ৰমে ৰজাৰ হাতত নিদি যোৰহাটৰ পুলিচ দাৰোগা হৰনাথ পৰ্বতীয়া বৰুৱাক দিয়ে৷ এডাল লাখুটিৰ ভিতৰত দিয়া চিঠিত লিখা আছিল – ‘হিন্দুস্থানত গোড়া চিপাহীবোৰক নিৰ্মূল কৰা হৈছে৷' চিঠিখনত বিদ্ৰোহক উচটনি দিয়া বুলি সন্দেহ কৰি হৰনাথ তৎক্ষণাৎ শিৱসাগৰলৈ যায় আৰু চিঠিখন¸ জিলাধিপতি হলৰইডক দিয়ে৷ ইয়াৰ পাছত হলৰইডে এই চিঠিৰ গইনা লৈ মণিৰামে লিখা অনেক চিঠি আৰু সঁজুলি ধৰা পেলায়৷ প্ৰথমবাৰৰ বাবে কৰ্তৃপক্ষই বিদ্ৰোহৰ সম্ভেদ পায়৷ কৰ্নেল জেনকিন্স, কৰ্নেল হেনে আৰু হলৰইডে তৎক্ষণাৎ কঠোৰ প্ৰতিৰোধমূলক ব্যৱস্থা গ্ৰহণ কৰে৷\nঅসমৰ কমিছনাৰে কন্দৰ্পেশ্বৰ সিংহক ধৰিবৰ বাবে বাৰ্তা পঠায়৷ ৯ ছেপ্টেম্বৰত ৰজা কন্দৰ্পেশ্বৰ সিংহক ৰাজবন্দী কৰি কলিকতালৈ নি আলিপুৰ জেলত ৰাখে৷ তেওঁক বিচাৰৰ আওতালৈ নানি বাৰদোৱাত ১৮৬০ চনলৈকে নজৰবন্দী কৰি ৰাখে৷ পাছত তেওঁক ৫০০ টকা পেঞ্চন মঞ্জুৰ কৰি গুৱাহাটীত থাকিবলৈ দিয়া হয়৷ মণিৰামক কলিকতাত গ্ৰেপ্তাৰ কৰাৰ লগতে অসমত থকা বিদ্ৰোহীসকলকো কৰায়ত্ত কৰা হয়৷ ৰাজদ্ৰোহৰ অপৰাধত বিদ্ৰোহীসকলৰ বিচাৰ কৰি মণিৰাম আৰু পিয়ালিক মৃত্যুদণ্ড দিয়া হয়৷\nমণিৰামৰ উচ্চাকাংক্ষা আৰু ব্যক্তিস্বাৰ্থৰ আভাস দিয়ে তেওঁ কলিকতাৰপৰা অসমলৈ লিখা চিঠিবোৰেও৷ মণিৰামে অসমৰ ভিন্নজনলৈ অলেখ চিঠি লেখিলেও চিঠিবোৰৰ আঠখনহে মূল ৰূপত ঐতিহাসিকসকলৰ গ্ৰন্থত উপলব্ধ হৈছে৷ ইয়াৰ চাৰিখন ৰজা কন্দেৰ্পেশ্বৰ সিংহলৈ লিখা, এখন মধুমল্লিকলৈ, এখন ঊৰ্বীধৰ বৰুৱালৈ, এখন কৃষ্ণকান্ত অধিকাৰ গোস্বামীলৈ আৰু আনখন মহীধৰ মুক্তিয়াৰলৈ লিখা৷\nমণিৰাম দেৱান আছিল বুধিয়ক ব্যক্তি৷ কালৈ কেনেকৈ লিখিলে উদ্দেশ্য সাধন কৰিব পাৰি, সেয়া ভালদৰে জানিছিল৷ বিদ্ৰোহীলৈ লিখা চিঠিবোৰো সাৱধানে লিখিছিল৷ কিছুমান চিঠি কেঁচুৰ ৰসেৰে লিখিছিল, যি চিঠিবোৰৰ আখৰ দিনত নেদেখি, আন্ধাৰতহে দেখি৷ চিঠিবোৰ যেনেকৈ প্ৰৰোচনামূলক, তেনেকৈ চিঠিবোৰৰ যোগেদি বিদ্ৰোহীসকলক দেশৰ প্ৰতি থকা কৰ্তব্য আৰু দায়িত্বৰ বিষয়ে সোঁৱৰাই দিছিল৷ চিঠিবোৰৰ সাৰাংশ হ'ল–\n১. ব্ৰিটিছে প্ৰথমে খোপনি পোতোতেই গমধৰ কোঁৱৰ, পিয়লি বৰফুকন, ধনঞ্জয় বৰগোহাঞি আদিয়ে তেওঁলোকক অসমৰপৰা টালি-টোপোলাৰ সৈতে বাহিৰ কৰি দিবলৈ বিচাৰিছিল যদিও নোৱাৰিলে৷ তাৰ বাবে আমি হতাশ হোৱাৰ কাৰণ নাই৷\n২. গমধৰ, পিয়লি আদি বিদ্ৰোহীসকলক কোনে পাহৰিব পাৰিব? দুৰ্ভাগ্যক্ৰমে তেওঁলোকে বতাহৰ গতি চাই পাল তৰিব নোৱাৰিলে৷ আমাৰ কামত সফল হ'বলৈ ছেগ বুজি কাম কৰিব লাগিব৷\n৩. এইফালে ঘাঁহ-বনবোৰ কটা হৈছে৷ আমাৰ ফালেও কাঁচি ধৰাই সাজু কৰি ৰখাই ভাল হ'ব৷ ইত্যাদি৷\nবিদ্ৰোহীসকলৰ অন্তৰত বিদ্ৰোহৰ ভাব আৰু আত্মবিশ্বাস জাগাই তুলিবলৈ মণিৰামে লিখিছিল –\nক. স্বধৰ্মে নিধনং শ্ৰেয়ঃ পৰধৰ্মো ভয়াৱহঃ – নিজৰ ধৰ্মত থাকি মৃত্যুবৰণ কৰাই শ্ৰেষ্ঠ৷ পৰধৰ্ম ভয়াৱহ৷\nখ. এই সুযোগ গ্ৰহণ কৰি আমি যদি ফিৰিঙ্গীহঁতক বাহিৰ কৰি দিব নোৱাৰো, আমি নিজ কাৰ্য অৱহেলা কৰাৰ বাবে নৰকত পচি মৰিব লাগিব৷\nস্থানান্তৰত কৈ আহিছো যে গমধৰ-পিয়লিৰ বিদ্ৰোহক মণিৰামে সমৰ্থন কৰা নাছিল, বৰং তেতিয়া ব্ৰিটিছৰ পৰম ভক্ত হিচাপে তেওঁ গমধৰ-পিয়লিক মৃত্যুদণ্ড দিয়াত আগভাগহে লৈছিল৷ এসময়ত এই ব্ৰিটিছৰ ৰোষত পৰি সকলো হেৰুওৱাৰ পিছত নিজৰ স্বাৰ্থৰ কথা ভাবিহে তেওঁ আনক বিদ্ৰোহ কৰিবলৈ উচটাইছিল৷\nবিদ্ৰোহৰ কালছোৱাত মণিৰাম কলিকতাতেই থাকিল৷ তেওঁ জানিছিল যে জন্মভূমিত থাকি বিদ্ৰোহৰ নেতৃত্ব দিয়াটো তেওঁৰ পক্ষে অতি বিপদজনক৷ নেতৃত্বত থাকিলে যিকোনো মুহূৰ্তত দেশদ্ৰোহৰ অভিযোগত অভিযুক্ত হোৱাৰ সম্ভাৱনা৷ চাৰিং ৰজালৈ লিখা দ্বিতীয়খন চিঠিত মণিৰামে লিখিছিল – ‘সম্প্ৰতি কলিকতাত বৰ গোলমাল৷ সেই বাবে কাউন্সিল কেতিয়াকৈ বহিব ক'ব নোৱাৰি৷ কাউন্সিল নবহালৈকে মই থাকিব লাগিব৷... কিন্তু আমাৰ উভয়ৰে কাৰ্যসিদ্ধি কৰিবলৈ আৰু দুদিনমান থকাহে ভাল হ'ব৷ দেশৰ গতি ভাল নহয়৷ ভাল হ'লেও আপোনাৰ ভাল, বেয়া হ'লেও আপোনাৰেই ভাল৷ তাত সন্দেহ নাই৷'\nমণিৰামে কলিকতাত বাহৰ পাতি থাকি কেৱল বিদ্ৰোহৰ গতি-বিধিহে লক্ষ্য কৰি আছিল, যাতে ভৱিষ্যতে হ'ব পৰা যিকোনো পৰিস্থিতিৰ সুযোগ ল'ব পাৰে৷ মহিধৰ মুক্তিয়াৰলৈ জুলাইৰ প্ৰথমভাগত লিখা চিঠিখনৰ সাৰমৰ্ম হ'ল – তেওঁ ৰজাৰ ৰাজ্য-সম্পত্তিৰ বৰ্তমান অৱস্থাৰ বাতৰি পাই খুবেই বেজাৰ পাইছে আৰু সেইবাবেই নিজ ঘৰলৈ ঘূৰি যাব নোৱৰা হৈছে৷\nমণিৰামৰ এই চিঠিবোৰে অন্ততঃ এয়া প্ৰমাণ কৰে যে কলিকতাত থকাৰ সময়ত মণিৰামৰ চিন্তাধাৰাত অসমক ব্ৰিটিছৰ দখলীমুক্ত কৰিবৰ বাবে কোনো নতুন সম্ভাৱনায়ো ভূমুকি মৰা নাছিল বা চিপাহী বিদ্ৰোহৰ অন্যান্য শীৰ্ষ নেতাসকলৰ সৈতে তেওঁ কোনো যোগাযোগ ৰখা নাছিল৷ তেনে সম্ভাৱনাই ভূমুকি মৰা হ'লে বা বিদ্ৰোহৰ শীৰ্ষ নেতাসকলৰ সৈতে সম্পৰ্ক ৰখা হ'লে, তাৰ ইংগিত চিঠিত থাকিলেহঁতেন৷ অসমলৈ যাবলৈ নোৱৰাৰ যি কাৰণ চিঠিত দেখুৱাইছে, সেই কাৰণটোৱে তেওঁৰ পলায়নবাদী মানসিকতাকহে প্ৰকট কৰে৷ কোনো এখন চিঠিত তেওঁ যুদ্ধৰ বাবে অস্ত্ৰ-শস্ত্ৰ যোগাৰ কৰি দুৰ্গা পূজাৰ সময়ত অসমলৈ আহিব বুলি লিখিলেও তেওঁ কলিকতাত অস্ত্ৰ-শস্ত্ৰ গোটাবলৈ চেষ্টা কৰাৰ কোনো প্ৰমাণ পোৱা নাযায়৷\nএইখিনিতে প্ৰশ্ন হয়, জানুৱাৰিৰপৰা ছেপ্টেম্বৰ মাহত গ্ৰেপ্তাৰ হোৱালৈকে মণিৰামে কলিকতাত কি কৰি আছিল? তেওঁ শেষবাৰৰ বাবে কলিকতালৈ যাওঁতে লগত বুজন পৰিমাণৰ ধন-সোণৰ উপৰিও দহ-বাৰৰ দল এটা লগত লৈ যোৱাৰ কথা জনা যায়৷ এই দলটোত আছিল এজন পুৰোহিত, চাৰিজন লগুৱা, দুজন ৰান্ধনি, এজন পণ্ডিত আৰু দক্ষিণপাট সত্ৰৰ জনদিয়েক ভকত৷ তেওঁ কলিকতাত ১৮৫৭ চনৰ জানুৱাৰি মাহত উপস্থিত হয় যদিও গৱৰ্নৰ জেনেৰলক আবেদন দিয়ে মে' মাহৰ ছয় তাৰিখেহে৷ এখন আবেদন প্ৰস্তুত কৰোতে এসপ্তাহতকৈ বেছি দিন নালাগে৷ তেন্তে, জানুৱাৰিৰপৰা মে'ৰ প্ৰথম সপ্তাহলৈ তেওঁ কলিকতাত কি কৰিছিল? তেওঁ কলিকতাৰ ধনী বণিক লাটু বাবুৰ ঘৰত উঠিছিল৷ উল্লেখ্য যে পূৰ্বে ১৮৩৬ চনত ৰজা পুৰন্দৰ সিংহৰ হকে আৰ্জি দিবলৈ কলিকতালৈ যাওঁতেও তেওঁ লাটু বাবুৰ ঘৰতে আছিল৷ বেণুধৰ শৰ্মাই লিখিছে – ‘..দেৱানৰ মান, সম্ভ্ৰম, বুদ্ধি আৰু ৰাজনৈতিক নেতৃত্বৰ কথা লাটু বাবুৰ ঘৰলৈ অহা বণিক সম্প্ৰদায়ৰ মুখত পৰি গোটেই কলিকতা বিয়পি গ'ল৷’\nবেণুধৰ শৰ্মাই লিখিছিল – ‘বাত বেমাৰৰ চিকিৎসা সম্পূৰ্ণ নোহোৱাৰ বাবেই বোধকৰো তৎকালেই অসমলৈ গুচি আহিব নোৱাৰিছিল৷' উপেন বৰুৱায়ো মণিৰামে নিজৰ চিকিৎসা আৰু ৰজা কন্দৰ্পৰ হৈ আৰ্জি দিবলৈ কলিকতালৈ গৈছিল বুলি লিখিছে৷ অৰ্থাৎ মণিৰামে কেৱল ৰজাৰ কামত কলিকতালৈ যোৱা নাছিল, নিজৰ বাত বেমাৰৰ চিকিৎসাৰ বাবেও গৈছিল৷ ৰজাৰ হৈ কৰ্তৃপক্ষক সাক্ষাৎ পোৱাত ব্যৰ্থ হোৱাত তেওঁৰ কলিকতাত বাত বেমাৰৰ চিকিৎসাৰ বাহিৰে বেলেগ কোনো কাম নাছিল৷ দীৰ্ঘদিনৰ বাতৰোগী মণিৰামে জানিছিল, এই বেমাৰৰ দীঘলীয়া চিকিৎসাৰ প্ৰয়োজন৷ সেয়ে তেওঁ কলিকতাত দীৰ্ঘ দিন থকাৰ পৰিকল্পনা কৰিয়েই লগুৱা-লিকচৌ লৈ সদলবলে কলিকতালৈ গৈছিল৷ কলিকতাত ৰোগৰ চিকিৎসা কৰোৱাৰ উপৰি সোঁহাতে ৰূপৰ ধোঁৱাখোৱাত আৰু বাঁওহাতে সোণৰ ধোঁৱাখোৱাত ধঁপাত হুপি হুপি আৰু অসমলৈ উচটনিমূলক চিঠি লেখি লেখিয়েই তেওঁ দিনবোৰ পাৰ কৰি দিছিল৷\nঅৱশ্যে দেৱানে ঠিকেই বুজি পাইছিল যে অসমত বিদ্ৰোহৰ উত্থান ঘটাবলৈ এক অনুকূল পৰিবেশ আছিল৷ সেই সময়ত অসমত এজনো ইউৰোপীয় সৈন্য নাছিল আৰু চাহ বাগানৰ ইউৰোপীয় খেতিয়কসকলো বিভিন্ন অঞ্চলত সিঁচৰতি হৈ আছিল৷ তেওঁ ভাবিছিল যে অসমত থকা চিপাহীৰ সহায়ত তেওঁলোকক হত্যা কৰি দেশখন তেওঁলোকৰ কবলৰপৰা মুক্ত কৰিব পাৰিব৷\nএই আলোচনাৰপৰা আমি এনেকৈ ভাবিব পাৰো নেকি যে দেৱানে স্বাৰ্থপৰতা আৰু সুবিধাবাদী চৰিত্ৰ ত্যাগ কৰি কলিকতাৰপৰা চিঠি লিখি থকাতকৈ নিজৰ জন্মভূমিত থাকি বিদ্ৰোহৰ নেতৃত্ব লোৱা হ'লে বিদ্ৰোহৰ চক্ৰান্ত ফাদিল নহ'লহেঁতেন আৰু তেতিয়া হয়তো অসমৰ ইতিহাসতে এক নতুন অধ্যায়ৰ সূচনা হ'লহেঁতেন৷ সেইদৰে,ব্ৰিটিছৰ সৈতে প্ৰতিদ্বন্দ্বিতা কৰি চাহ বাগিচা স্থাপনেৰে অসমত এক নতুন অৰ্থনৈতিক ভেটি গঢ়িবৰ বাবে মণিৰাম দেৱানে গ্ৰহণ কৰা সাহসী আৰু দূৰদৰ্শী ভূমিকাক আমি প্ৰশংসা কৰিবই লাগিব৷ এই সম্পৰ্কত পৰৱৰ্তী সংখ্যাত বহলাই আলোচনা কৰা হ'ব৷\n১. স্বাধীনতা আন্দোলন আৰু অসম,অসম প্ৰকাশন পৰিষদ।\n৩. হেৰোৱা দিনৰ কথা,ড: লীলা গগৈ।\n৪. বেলি মাৰ গ'ল,ড: লীলা গগৈ।\n৫. মণিৰাম দেৱান,বেণুধৰ শৰ্মা।\n৬. আমাৰ বেণুধৰ,বেণুধৰ শৰ্মাৰ সোঁৱৰণী গ্ৰন্থ৷\n৭. মণিৰাম দেৱানৰ গীত, ড: লীলা গগৈ৷\nA Glinpse of Assam – Upen Barua\nA Comprehensive History of Assam – Dr. S. Barua.\nAssam in the Days of Company – Dr. H. K. Barpujari.\nPolitcal History of Assam during the 19th. Century – Dr. B. B. Hazarika.\nNationalist Upsurge in Assam – Edited by Dr. A. Barua.\nManiram Dewan and Contemporary Assamese Society – Dr. A. K. Dutta.\nPlanter Raj to Swaraj – Dr. A. Guha.\nবিষয় দেশপ্ৰেম বিদ্ৰোহ মণিৰাম দেৱান শ্বহীদ\n1 Comment : "মণিৰাম দেৱান : দেশপ্ৰেমিকনে?"\nমনিৰাম দেৱান দৰে ঐতিহাসিক চৰিত্ৰটো ইতিহাস বিষয়ৰ ছাত্ৰই গৱেষণাৰ বিষয়বস্তু হিচাপে ল’ব পৰা সমল আছে ৷লেখাটিৰ পৰা যথেষ্ট নজনা কথা জানিব পাৰিলোঁ ৷


tollywood-actress-nusrat-jahan-shares-a-new-post-in-her-instagram-handle-sounds-fissy-skd– News18 assam\nHome » photogallery » nation »নতুন প্ৰেমত মচগুল অভিনেত্ৰী নুছৰত জাহান, ইনষ্টাগ্ৰাম পোষ্টক লৈ ব্যাপক চৰ্চা\nনতুন প্ৰেমত মচগুল অভিনেত্ৰী নুছৰত জাহান, ইনষ্টাগ্ৰাম পোষ্টক লৈ ব্যাপক চৰ্চা\n‘HIS’ ব্যক্তিজন কোন বা কাক উদ্দেশ্যি লিখিছে, সেয়া স্পষ্ট কৰা নাই নুছৰতে।\n| February 04, 2021, 19:43 IST\nনিখিল–নুছৰতৰ সম্পৰ্কক লৈ মুকলিকৈ কোনোৱে একো নক’লেও, সেই সম্পৰ্কত যে ঘূণে ধৰিছে সেয়া বুজিবলৈ কাৰো বাকী নাই। তাৰ লগতে অভিনেত্ৰী নুছৰত জাহানৰ এটাৰ পিছত আনটো নতুন পোষ্টক লৈ চলিছে ব্যাপক চৰ্চা। (ফটো : ইনষ্টাগ্ৰাম)\nশুনা গৈছে, নুছৰতৰ সৈতে প্ৰেম চলিছে অভিনেতা যশ দাসগুপ্তৰ। এই সন্দৰ্ভত অৱশ্যে দুয়ো মুকলিকৈ কোনো কথা প্ৰকাশ কৰা নাই। কিন্তু নিখিলৰ সৈতে নুছৰতৰ সম্পৰ্কৰ অৱনতি হৈছে, সেয়া নুছৰতৰ কথাত প্ৰকাশ পাইছে। লগতে নিখিলৰ কিছুমান পোষ্টো যথেষ্ট গুৰুত্বপূৰ্ণ। (ফটো : ইনষ্টাগ্ৰাম)\nনুছৰত আৰু যশ একেলগে ৰাজস্থান ফুৰিবলৈ গৈছিল, সেয়া এতিয়া আৰু গোপন নহয়। সেই ফটো ছচিয়েল মিডিয়াত ভাইৰৈল হৈ পৰিছে। (ফটো : ইনষ্টাগ্ৰাম)\nআজি অভিনেত্ৰীগৰাকীয়ে নিজৰ এখন ফটো শ্বেয়াৰ কৰিছে। কিন্তু ফটোখনত লিখা কেপচনক লৈ এতিয়া আৰম্ভ হৈছে গুঞ্জন। কেপচনত নায়িকাগৰাকীয়ে লিখিছে – "HIS grace covers me, this is all I know. All I need. #thankfultothealmighty🙏#godaboveall #allahblessingus"। (ফটো : ইনষ্টাগ্ৰাম)\nকিন্তু কেপচনত লিখা ‘HIS’ ব্যক্তিজন কোন বা কাক উদ্দেশ্যি লিখিছে, সেয়া স্পষ্ট কৰা নাই নুছৰতে। (ফটো : ইনষ্টাগ্ৰাম)\nঅনুৰাগীসকলৰ দাবী, এই পোষ্ট যশক উদ্দেশ্য কৰিয়ে লিখিছে। তেওঁৰ প্ৰেমতে মচগুল সাংসদ অভিনেত্ৰী নুছৰত জাহান। (ফটো : ইনষ্টাগ্ৰাম)


October 2019 – Page 12 – ফটাঢোল\nOctober 3, 2019 ভিন্নস্বাদ\tOne comment\nসজাগতা – অসমী গগৈ\nমানুহজনক ভাগৰে হেঁচা মাৰি ধৰিছে। চকীখন চলি থকা ফেনখনৰ তললৈ টানি আনি বহি লৈ মানুহজনে হাত-ভৰিবোৰ মেলি দিলে। ভাগৰ, ভাগৰ, ভীষণ ভাগৰ লাগিছে মানুহজনৰ……… নালাগিবনো কিয়! আজি প্ৰায় এমাহমান অলপ খাটিছেনে তেওঁলোকে!! আজি কিছুদিনৰ পৰা সকলোৱেই লক্ষ্য কৰিছিল সীমান্তৰ দাঁতি-কাষৰীয়া অঞ্চলটোক মদ-ভাং-জুৱা আদিৰ আড্ডাই ছানি ধৰিছে। উঠি অহা এটা চাম চকুৰ আগতে ধ্বংসৰ গৰাহত পৰিছে। চকুৰ আগতেই চিনাকি মানুহৰ ল’ৰা-ছোৱালীবোৰ ক্ৰমে ধ্বংসৰ মুখলৈ গৈ থকা দেখি চাটি-ফুটি লাগিবলৈ ধৰিলে মানুহজনৰ। কেৱল মানুহজনেই নহয়, মানুহজনৰ দৰেই আৰু দহজন সমাজ-সচেতন মানুহৰো চট্‌ফটনি\nআজিৰ পৰা মেখেলাখন ইয়াতে তিয়াবি – নিশান্ত বৰদলৈ\n: অাঐ, মৰতীৰ কি ভেম চাবা, একেবাৰে যেন লাট চাহাবৰ জী! সাধাৰণতে মোৰ সন্মুখত তাইক কোনেও বেয়া শব্দ ক’ব নোৱাৰে বুলি মোৰ দৃঢ় বিশ্বাস আছিল। তেজ-মঙহৰ নহ’লেও তাই মোৰ হেঁপাহৰ ভনী। কেতিয়াবা গৰমত তাইৰ ঘৰৰ আগেদি পাৰ হৈ যাব খুজিলেও তাই পদূলিলৈকে দৌৰি আহে। মই এখন্তেক ৰওঁ মানে তাই ফোঁপাই-জোপাই মোলৈ নেমুৰ চৰবৎ এগিলাচ তৈয়াৰ কৰি আনে- : দাদা,গৰমত বেছিকৈ ঘূৰি নুফুৰিবি, বেমাৰ হ’ব। তাইৰ মুখলৈ মই তন্ময়তাৰে চাই ৰওঁ। ‘অসীমত যাৰ হেৰাল সীমা’ৰ চম্পা যেন তাইৰ মাত-হাঁহি। তাই মোৰ


উদয় শংকৰ - অসমীয়া ৱিকিপিডিয়া\n৮ ডিচেম্বৰ, ১৯০০\nউদয়পুৰ, উদয়পুৰ ৰাজ্য, ব্ৰিটিছ ভাৰত\n২৬ ছেপ্টেম্বৰ, ১৯৭৭ (৭৬ বছৰ)\nনৃত্যশিল্পী, নৃত্য পৰিচালক\nউদয় শংকৰ (ইংৰাজী: Uday Shankar; জন্ম: ৮ ডিচেম্বৰ ১৯০০, মৃত্যু: ২৬ ছেপ্টেম্বৰ ১৯৭৭) এজন ভাৰতীয় নৃত্যশিল্পী, নৃত্য পৰিচালক আৰু অভিনেতা। তেওঁ ভাৰতীয় নৃত্যশৈলী আৰু ভাৰতৰ শাস্ত্ৰীয় নৃত্যক ইউৰোপীয় থিয়েটাৰ শৈলীৰ লগত সমন্বয় কৰাৰ বাবে সুপৰিচিত। ১৯২০ আৰু ১৯৩০ -ৰ দশকত উদয় শংকৰে ভাৰতীয় শাস্ত্ৰীয় নৃত্য, লোক নৃত্য আৰু জনজাতীয় নৃত্যৰ উপাদান আৰু ইউৰোপীয় থিয়েটাৰ শৈলীৰ লগত কৰা সমন্বয়ে ভাৰতৰ লগতে আমেৰিকা যুক্তৰাষ্ট্ৰ আৰু ইউৰোপত জনপ্ৰিয়তা লাভ কৰে। তেওঁ ভাৰতত আধুনিক নৃত্যশৈলী লগত ভাৰতীয় নৃত্যৰ উপাদানৰ সমন্বয় কৰি আধুনিক নৃত্য শৈলী প্ৰচাৰৰ বাবে খ্যাত।\n2 পৰিয়ালৰ আৰু কৰ্মজীৱন\nউদয় শংকৰ জন্ম হয় বৰ্তমানৰ ৰাজস্থান উদয়পুৰত এক বঙালী পৰিয়ালত। তেওঁৰ সম্পূৰ্ণ নাম উদয় শংকৰ চৌধুৰী। তেওঁৰ দেউতাক কল্যাণ শংকৰ আছিল বাংলাদেশৰ যশোৰ জিলাৰ বাসিন্দা। পণ্ডিত শ্যাম শংকৰ যেতিয়া ঝালাওয়াৰৰ ৰজাৰ ব্যক্তিগত সচিব হিচাপে কাম কৰিছিল তেতিয়া উদয় শংকৰৰ জন্ম হয়। উদয়ে তেওঁৰ ল'ৰালিকালৰ বেছিভাগ সময়েই তেওঁৰ মাক আৰু ভায়েক-ভনীয়েকৰ সৈতে নুচৰতপুৰত কটাইছিল। তেওঁৰ দেউতাকৰ কামৰ বাবে তেওঁক নিয়মিত ভিন্ন চহৰলৈ স্থানান্তৰ হ'ব লগাত পৰিছিল। ইয়াৰ ফলস্বৰূপে উদয় শংকৰক নুচৰতপুৰ, গাজীপুৰ, বাৰনসী আৰু ঝালাওয়াৰৰ দৰে বিভিন্ন ঠাইৰ বিদ্যালয়ত নাম ভৰ্তি কৰিবলগীয়া হৈছিল। তেওঁৰ দেউতাক আছিল এজন শিল্পপ্ৰেমী মানুহ। তেওঁ নৃত্যকলাক পূজা আৰু উপাসনাও কৰিছিল। ১৯১৮ চনত উদয়ক মুম্বাইৰ জে জে স্কুল অব আৰ্টচ্ আৰু পিছত গোন্ধৰ্ব মহাবিদ্যালয় প্ৰশিক্ষণ বাবে পঠোৱা হয়। ইয়াৰ পিছত তেওঁৰ উচ্চতৰ প্ৰশিক্ষণৰ বাবে লণ্ডনৰ ৰয়েল কলেজ অব আৰ্টচ্‌ত ভৰ্তি হয়। তাতেই তেওঁ প্ৰাচ্য আৰু পাশ্চাত্যৰ চিত্ৰকলা আৰু নৃত্যকলাৰ বিষয়ে তাত্বিক আৰু ব্যৱহাৰিক জ্ঞান অৰ্জন কৰে। ৰয়েল কলেজ অব আৰ্টচ্‌ৰ পৰা বৃত্তি লৈ উদয় চিত্ৰকলা বিষয়ত উচ্চতৰ শিক্ষা অৰ্জন বাবে ৰোমলৈ যায়।\nপৰিয়ালৰ আৰু কৰ্মজীৱন[সম্পাদনা কৰক]\n১৯৪৮ চনত কল্পনা চলচ্চিত্ৰত উদয় শংকৰ আৰু অমলা শংকৰ\nউদয় শংকৰ তেওঁৰ নৃত্যসঙ্গী অমলা শংকৰৰ সৈতে বিবাহপাশত আৱদ্ধ হয়। ১৯৪২ চনত তেওঁলোকৰ প্ৰথম সন্তান আনন্দ শংকৰৰ জন্ম হয় আৰু ১৯৫৫ চনত তেওঁলোকৰ কন্যা মমতা শংকৰৰ জন্ম হয়। তেওঁৰ পুত্ৰ আনন্দ শংকৰ সৰুৰ পৰাই গান গোৱা আৰম্ভ কৰে আৰু পিছত এজন সঙ্গীতজ্ঞৰ আৰু সুৰকাৰ হয়। আৰু তেওঁৰ কন্যা মমতা শংকৰ এজনী বিখ্যাত অভিনেত্ৰী হয়। ১৯৪৮ চনত উদয় লিখিছিলে যে, তেওঁৰ দ্বাৰা নিৰ্মিত আৰু পৰিচালিত 'কল্পনা' নামৰ চলচ্চিত্ৰখন ভাৰতৰ প্ৰথম চলচ্চিত্ৰ যাৰ মুখ্য চৰিত্ৰত দুজন শাস্ত্ৰীয় নৃত্যশিল্পী অভিনয় কৰিছে।\n১৯৬০ চনত সংগীত নাটক একাডেমী বঁটা – 'সৃজনশীল নৃত্য'\n১৯৬২ চনত সংগীত নাটক একাডেমী ফেলশ্বিপ\n১৯৭১ চনত পদ্মবিভূষণ (ভাৰতৰ দ্বিতীয় সৰ্বোচ্চ অসামৰিক সন্মান)\n১৯৭৫ চনত দেশীকোট্টামা পুৰস্কাৰ (বিশ্বভাৰতী বিশ্ববিদ্যালয়ৰ সৰ্বোচ্চ সম্মান)\n↑ Reginald Massey (2004) India's dances: their history, technique, and repertoire. Abhinav Publications. আই.এচ.বি.এন. 81-7017-434-1. pp. 221–225. Ch. 21.\n↑ Creative Dance Archived5October 2008 at the Wayback Machine Sangeet Natak Akademi Award Official listings.\n"https://as.wikipedia.org/w/index.php?title=উদয়_শংকৰ&oldid=254632"ৰ পৰা অনা হৈছে\nএই পৃষ্ঠাখন ১৫ ডিচেম্বৰ, ২০২০ তাৰিখে ১৫:৪৯ বজাত অন্তিম সংশোধন কৰা হৈছিল।


অনুভূতিৰ ভৰপক ™: ৰবাৰ্ট ষ্টাৰ্ণবাৰ্গৰ প্ৰেমৰ ত্ৰিকোণীয়া সূত্ৰ\nমোৰ মনৰ অসংলগ্ন অনুভূতিবোৰক সম্পূৰ্ন অসম্পাদিত ৰূপত তুলি ধৰিবলৈকে মই এই ব্ল'গ আৰম্ভ কৰিছিলো ২০০৭ চনত । ই অসমীয়া ইউনিক'ডত লিখা প্ৰথম-প্ৰজন্মৰ ব্ল'গসমূহৰ এটা৷ মূল লিখনিৰ বাবে লিখক সদায় পাঠকৰ ওচৰত দায়বদ্ধ, কিন্তু ইয়াত প্ৰকাশিত মতামতৰ বাবে লিখক কোনো প্ৰকাৰে দায়ী নহয় ৷ কোনো ব্যক্তি বা বিষয়ৰ লগত মতানৈক্য সৃষ্টিৰ কোনো অভিপ্ৰায় নাই ৷ অজানিত ভুল-ত্ৰুটীৰ বাবে লিখক ক্ষমাপ্ৰাৰ্থী ৷ © পংকজ বৰাৰ দ্বাৰা সৰ্বস্বত্ব সংৰক্ষিত ৷ লিখকৰ বিনা অনুমতিত আংশিক বা সম্পূৰ্ণ ৰূপৰ পুৰ্নঃপ্ৰকাশ নিষিদ্ধ ৷\nবহুতেই কয় প্ৰেম স্বৰ্গীয়, প্ৰেমৰ কোনো সূত্ৰ নাই, প্ৰেমক বিজ্ঞানে ব্যাখ্যা কৰিব নোঁৱাৰে ইত্যাদি ইত্যাদি৷ কিন্তু আধুনিক বৈজ্ঞানিক গৱেষণা, মনস্তাত্বিক গৱেষণাই প্ৰেম সমন্ধে যথেষ্ট আমোদজনক আৰু আকৰ্ষণীয়\nতথ্য বিচাৰি উলিয়াইছে৷ ইয়াৰ ভিতৰত ৰ'বাৰ্ট জেফ্ৰ' ষ্টাৰ্ণবাৰ্গ (জন্ম ১৯৪৯-) নামৰ মাৰ্কিন মনস্তত্ববিদ জনে আগবঢ়োৱা প্ৰেমৰ ত্ৰিকোণীয়া সূত্ৰটো আকৰ্ষণীয় আৰু বহুলচৰ্চিত৷\nষ্টাৰ্নবাৰ্গৰ প্ৰেমৰ ত্ৰিকোণীয়া সূত্ৰ অনুসৰি প্ৰেমৰ বাবে প্ৰয়োজনীয়\nএতিয়া যদি আমি এই তিনিওটা উপাদানকে এটা ত্ৰিভুজৰ তিনিটা কোণত অৱস্থান কৰা বুলি ধৰোঁ (চিত্ৰ ১) তেন্তে যি সমন্ধত তিনিওটা উপাদান সমানে উপলব্ধ হয় সেই প্ৰেম সাৰ্থক বা সম্পূৰ্ণ সফল প্ৰেম হয় (চিত্ৰৰ কেন্দ্ৰত)৷ ষ্টাৰ্ণবাৰ্গৰ সূত্ৰানুসৰি যদি তিনিওটা উপাদানৰে কেৱল মাত্ৰ এটা বা এযোৰ\nউপাদান থাকে তেন্তে সি সম্পূৰ্ণ সফল প্ৰেম নহয়৷ সেই অনুসৰি তেওঁ ছয় ধৰণৰ\nসমন্ধৰ কথা উল্লেখ কৰিছে:\nক) কাৰোবাক ভাল লগা/বন্ধু্ত্ব (Liking/friendship) : কেৱল অন্তৰংগতা থাকিলেই কাৰোবাক ভাল লাগিব পাৰে৷ সাধাৰণতে ইয়াক প্ৰেম বা ভালপোৱাৰ সলনি বন্ধু্ত্ব বুলিহে ক'ব পাৰি৷\nঘ) ৰোমান্টিক প্ৰেম (Romantic love): সাধাৰণতে কৈশোৰ বা সদ্যযৌৱনপ্ৰাপ্ত সকলৰ মাজত বেছিকৈ দেখা যায় য'ত অন্তৰংগতা আৰু অনুৰাগ থাকে কিন্তু প্ৰতিশ্ৰুতি নেথাকে৷ এনে সমন্ধত শাৰিৰীক ঘনিষ্ঠতাৰ লগতে আৱেগিক ঘনিষ্ঠতাৰো সৃষ্টি হয়৷\nঙ) সাহচৰ্য/ সান্নিধ্য/অংশীদাৰী প্ৰেম (Companionate love): অনুৰাগবিহীনভাৱে হোৱা অন্তৰংগতা আৰু প্ৰতিশ্ৰুতিৰ পৰা সাহচৰ্য/ সান্নিধ্য/অংশীদাৰী প্ৰেমৰ জন্ম হয়৷ সাধাৰণতে এটা পৰিয়ালৰ সদস্য সকলৰ\nমাজত, আপোন বন্ধুবৰ্গ আদিৰ মাজত এনেধৰণৰ সমন্ধৰ উপস্থিতি লক্ষ্য কৰা যায়৷ এইধৰণৰ প্ৰেমৰ শাৰিৰীক সমন্ধ বা যৌনাকৰ্ষণ নেথাকে৷\nবিঃদ্ৰঃ- ইংৰাজীৰ মূল শব্দসমূহ পৰাপক্ষত যিমান পাৰি সিমান অসমীয়ালৈ পৰিৱৰ্তন কৰাৰ চেষ্টা কৰা হৈছে৷ ভুল হ'লে আঙুলিয়াই দিলে কৃতাৰ্থ হ'ম৷\nPosted by Pankaj at 5:09 AM\nই -পত্ৰ ঠিকনাৰে নিয়মীয়া ভাৱে অনুসৰণ কৰক\nআন অনুসৰণ সঁজুলি\nএই ব্ল'গৰ ভিতৰত সন্ধান কৰক\nঅপৰাধী, ধৰ্ষণকাৰীৰ মানসিক প্ৰাৱস্থা: মানুহৰ জিন'মতেই খোদিত আছে নেকি ধৰ্ষণৰ জিন\n-পংকজ বৰা লেখকৰ প্ৰাৰম্ভিক টোকা:- আমাৰ সমাজত কোনোবাই কিবা বেয়া কাম কৰিলে, কাৰোবাৰ বেয়া ৰোগ আদি হ'লে সাধাৰণতে কেতিয়াবা তেজৰ ...\nভাষা বিলুপ্তিৰ কিছু ভয়াবহ তথ্য : অসমীয়া ভাষালৈও আহিব নেকি অশনি সংকেত ?\nভাষা বিলুপ্তিৰ কিছু ভয়াবহ তথ্য : অসমীয়া ভাষালৈও আহিব নেকি অশনি সংকেত ? -পংকজ বৰা Institute for Endangered Languages নামৰ সংস্থাটোৱে শ...\n-পংকজ বৰা ১৪/০২/২০১৩ বহুতেই কয় প্ৰেম স্বৰ্গীয়, প্ৰেমৰ কোনো সূত্ৰ নাই, প্ৰেমক বিজ্ঞানে ব্যাখ্যা কৰিব নোঁৱাৰে ইত্যাদি ইত্যাদি৷ কিন্তু ...\nমাই হাৰ্ট গ'জ আউট টু দা পিপ'ল অফ্ আচাম\n~পংকজ বৰা ধুৰুম্৷ ৰাতি ২ বজাত হোৱা এনেকুৱা অদ্ভূত শব্দত মোৰ কাষৰ কোঠালিত টোপনিত থকা পৰা মুকেশ কুমাৰ নামৰ বন্ধুজন উঠি আহি মোৰ দৰ্জাত টু...\n“প্রাশ্চাত্যৰ দৃষ্টিৰে আমাৰ সমাজ, সংস্কৃতি, আৰু শিক্ষাঃ কিছু বাস্তৱভিত্তিক অনুভৱ”\n“ প্রাশ্চাত্যৰ দৃষ্টিৰে আমাৰ সমাজ , সংস্কৃতি , আৰু শিক্ষাঃ কিছু বাস্তৱভিত্তিক অনুভৱ ” পঙ্কজ বৰা Norwegian University of Sci...\nভাৰ্চুৱেল পৃথিৱীৰ তিক্ত ৰিয়েলিটী আৰু কিছুমান ষ্টুপিদ ইম'ছ'ন\n- পংকজ বৰা কুৰৰৰৰৰৰৰৰৰৰৰৰ ...... গুৰৰৰৰৰৰৰৰৰ ...... কাঁউটটটটটটটটট ....... কাঁউটটটটটটটটট ......... পেটৰ পৰা কিবা অঁকোৱা - পকঁকোৱা অদ্ভ...\nবিদেশত দিপাৱলী, কেইজনমান বাংলাদেশী বন্ধু আৰু আমাৰ ভূপেন দা\n~ পংকজ বৰা ~ পৃথিৱীৰ বিভিন্ন দেশৰ হাজাৰ হাজাৰ ( প্ৰায় ২৫ হাজাৰ ) ছাত্ৰ - ছাত্ৰীয়ে ঠাঁহ খায় থকা নৰৱে দেশৰ শিক্ষা ...\n~ঋতু আহে ঋতু যায়~\n(-পংকজ বৰা) ------------------------------- আকাশৰ পৰা নামি আহিছে শুভ্ৰ গুড়ি গুড়ি বৰফ হাতে হাত ধৰি গৈ আছে এজোৰ প্ৰেমিক চৰাই শীতৰ...\nসাম্প্ৰতিক দুৰ্ভাগ্যজনক ঘটনাৰাজী আৰু অসমীয়াৰ জাতীয় চৰিত্ৰ\n~ পংকজ বৰা আজিৰ এই দুৰ্দিনৰ সময়ত ভুক্তভোগী সকলোৰে প্ৰতি নিশ্চয় মোৰ সহমৰ্মিতা আছে৷ অসমীয়া সকলৰ আলৈ আথানি দেখি আত্মবিশ্লেষণৰ দৃষ্টিৰে ম...\nতুমি আছা বাবেই ৰুক্ষ পৃথিৱীখন আজিও মোৰ বাবে সেউজীয়া\nতুমি আছা বাবেই ৰুক্ষ পৃথিৱীখন আজিও মোৰ বাবে সেউজীয়া - পংকজ বৰা তুমি আছা বাবেই সপোন আছে, সপোন আছে বাবেই জোনাক আছে, জোন...


শৰৎ সৌন্দৰ্যৰ প্রতীক (বন্দিতা পাঠক) - সাহিত্য ডট অৰ্গ\nশৰৎ সৌন্দৰ্যৰ প্রতীক\n‘আজি শৰতৰ প্রথম শেৱালি ফুলিছে\nআজি চাগে তোমাৰ মোলৈ মনত পৰিছে।‘\n-এয়াইতো শৰত, শেৱালি ফুলাৰ বতৰ! শৰতৰ সতে যেন শেৱালিৰ এক আজন্ম সম্পৰ্ক। শৰতৰ বাবেই যেন শেৱালি আৰু শেৱালিৰ বাবেই যেন শৰৎ। শেৱালিৰ সুবাসে শৰতৰ মাদকতা দুগুণে বঢ়ায়। পুৱতি নিশা শুভ্র শেৱালিয়ে উকা চোতালখন অধিক মোহনীয়া কৰি তোলে। বাৰিষাৰ নীলা আকাশৰ বুকুৰপৰা ক’লা মেঘৰ আৱৰণ আতৰাই নিৰ্জন পৰিৱেশৰ ফৰিং ফুটা জোনাকৰ ৰূপোৱালী কিৰণে সোণোৱালী ৰ’দালিৰ উজ্জ্বল পোহৰে আমাক সোঁৱৰাই দিয়ে শৰতৰ আগমনৰ বতৰা। এনেদৰেই আহে শৰৎ সংগোপনে। মানুহবোৰো শৰতৰ প্রেমত পৰে | সেউজীয়া পথাৰখনিও যৌৱনপ্রাপ্ত হয় শৰতৰ বুকুত | তাৰ লগে লগে নীল আকাশৰ বুকুৱেদি উৰি যোৱা জাক জাক বগলী, নদীৰ পাৰে পাৰে কহুঁৱা বিৰিণাৰ খিল খিল হাঁহি, পুৱাৰ দুবৰিত জিলিকি থকা মুকুতা যেন নিয়ৰৰ টোপালবোৰ…। আহ! কি যে মিঠা দিন, মিঠা অনুভৱ। শেৱালি মানেই যেন শৰতৰ বতৰা। শেৱালি ফুলৰ মিঠা সুবাসে শৰতক মিচিকি হাঁহিৰে সম্ভাষণ জনালে। শৰতেও শেৱালিৰ মিঠা পৰশক আকোৱালি ল’লে। ঘনে ঘনে নাকত লাগি থকা শেৱালিৰ সুবাসত কবিয়েও তেওঁৰ প্রেয়সীলৈ\nকবিতা লিখে |\n“মুঠি মুঠি শেৱালিৰ সুবাস সিঁচি\nতুমি আহিছিলা মোৰ কাষলৈ।\nহৃদয়ৰ কলা মেঘ আঁতৰাই\nজীৱনটোক জোনাকী আভাৰে জিলিকাই তুলিবলৈ।।“\nহিয়া টানি ধৰা শাৰদী সন্ধ্যা জোনাকীয়েও ৰূপোৱালী পোহৰৰ মেলা পাতে। এনে লাগে যেন পৃথিৱীৰ বুকুলৈ জোনাকৰ পুস্প বৃষ্টিহে নামি আহিছে। নদ-নদী,গছ-বন,পাহাৰ-সৰোবৰ সকলোতে যেন জোনাক ৰানীয়ে মহা গীতৰ ৰাগ টানি জগত সভাৰ আয়োজন কৰে এই শৰতত। জোনাকীয়ে পোহৰাই তোলা শৰতৰ চোতালখনতেই কণমানিহঁতেও আইতাৰ মুখৰপৰা জোনাকী দেশৰ সাধু কথা শুনে। এনেদৰেই জোনাকীয়ে বান্ধি ৰাখে আমাৰ সকলোৰে হৃদয়।\nশৰৎ কেৱল এটা শব্দ বা ঋতু নহয়। শৰৎ হৈছে আনন্দৰ এখন ভৰপুৰ নৈ। যাৰ ঘাটে ঘাটে পাওঁ সুৰৰ আকৰ, ৰং-আনন্দৰ সমাহাৰ। শৰৎ যেন নিৰাশাৰ মাজতো আশাৰ বতৰা কঢ়িয়াই অনা এটি সুখৰ প্রতীক। দেহ মন শাত পেলোৱা শেৱালিৰ মনোমোহা সুবাসত সকলোৱে নিজ উপলব্ধিৰে তন্ময় হৈ উপভোগ কৰে প্রকৃতিৰ বিনন্দীয়া ৰং ৰূপ। আমি সকলোৱে মাথো বাট চাও প্রতি দিন প্রতি নিশা শেৱালিৰ মিঠা সুঘ্রাণলৈ, সেউজীয়া ধাননীলৈ,নৈৰ পাৰত হালি-জালি নাচি থকা কহুৱা-বিৰিনালৈ,দুবৰিত জিলিকি থকা মুকুতাৰ মনিলৈ, আকাশৰ শুকুলা মেঘলৈ, জোনাকৰ ৰূপোৱালী আভালৈ। আহ, কি মাদকতাৰ সমাহাৰ এই শৰৎ!\nআহিন শৰতৰ প্রাথমিক আৱৰণ। যিয়ে শাৰদী ৰানীক সজাই পৰাই আদৰি আনে আমাৰ মাজলৈ। শৰৎ অনন্য সৌন্দৰ্যৰ প্রতীক। শাওন-ভাদ মাহৰ বৰ্ষাস্নাতা পৰিৱেশটোৰ অন্তত শৰতৰ সৌন্দৰ্যই এক অপৰূপ সজীৱতা বিয়পাই দিয়ে আমাৰ চৌদিশে৷ মানুহবোৰৰ মনবোৰো এই সময়খিনিতেই হৈ পৰে সৌন্দৰ্য পিপাসু। আৰু তাৰ লগে লগে আৰম্ভ হয় দুস্কৃতি বিনাশী দুৰ্গাৰ পূজা। সকলো অপশক্তি নাশ কৰিবলৈ দুৰ্গতি নাশিনী মহিৰ্ষ মন্দিনী দুৰ্গা দেৱীও মৰ্ত্যলৈ নামি আহে। মৰ্ত্যৰ ভক্তসকলেও আকাশ বতাহ কপাই জাউৰিয়ে জাউৰিয়ে ধ্বনিত কৰি তোলে-\n“যা দেৱী সৰ্বভূতেষু শক্তি ৰূপেন সংস্হিতা\nনমস্তস্যৈ নমস্তস্যৈ নমস্তস্যৈ নমোঃ নমঃ।।“\nএই সকলো খিনিৰ মাজতেই আছে শৰতক নীৰৱে ভাল পোৱাৰ আকুলতা। শৰতৰ বাবেই তলসৰা শেৱালি, শুকুলা মেঘ, কুঁৱলিৰ আঁৱৰণ,কঁহুৱা-বিৰিণাৰ খেল,সেউজীয়াখিনিয়ে পূৰ্ণতা পোৱা বা-লগা ধাননিখন। শৰৎ মানেই যেন চৌদিশে ঢৌ খেলা শুভ্রতা,আকাশৰ নীলিম উদাৰতা।\n← শৰৎ আহে এনেকৈয়ে (লক্ষেশ্বৰ হাজৰিকা)\nনৱদুৰ্গা (নিৰ্মালী বৰঠাকুৰ) →\nনন্দিতা ডেকা দাস\nনমস্কাৰ । এই মাধামযোগে মই সাহিত্য ডট অৰ্গৰ এগৰাকী সদস্যা হিচাপে অন্তৰ্ভূক্ত হ’বলৈ বিচাৰিছো।আশাকৰো মোৰ ইচ্ছাক সহাঁৰি জনাই মোক উৎসাহিত কৰিব ।


অসহযোগ আন্দোলন - অসমীয়া ৱিকিপিডিয়া\nঅসহযোগ আন্দোলন হৈছে ১৯২০ চনৰ ৫ ছেপ্টেম্বৰত মহাত্মা গান্ধীয়ে স্বায়ত্বশাসন আৰু সম্পূৰ্ণ স্বাধীনতাৰ লক্ষ্যৰে আৰম্ভ কৰা এক আন্দোলন। ২১ মাৰ্চ ১৯১৯ চনৰ ৰাৱলাট আইন, আৰু ১৩ এপ্ৰিল ১৯১৯ৰ জালিয়ানৱালা বাগ গণহত্যাৰ পিছত ভাৰতীয় জাতীয় কংগ্ৰেছে (INC) বৃট্ৰিছ চৰকাৰৰ পূণৰ গঠনৰ বাবে থকা সমৰ্থন প্ৰত্যাহাৰ কৰাৰ পৰিপেক্ষিততে এই আন্দোলনৰ সূচনা হৈছিল।\n১৯১৯ চনৰ মাৰ্চৰ ৰাৱলাট আইনখন, যিয়ে দেশদ্ৰোহীতাৰ বিচাৰত পদকীয়াসকলৰ অধিকাৰ খৰ্ব কৰিছিল, ভাৰতীয়সকলৰ বাবে "ৰাজনৈতিক জাগৰণ" আৰু বৃট্ৰিছসকলৰ বাবে "বিপদ" হিচাপে দেখা গৈছিল। যদিও ইয়াক কেতিয়াও কাৰ্যকৰী কৰা হোৱা নাছিল আৰু কেইবছৰমান পিছত বাতিল বুলি ঘোষণা কৰা হৈছিল। এই আইনখনে গান্ধীৰ মনত সত্যাগ্ৰহৰ (সত্য) ধাৰণাৰ প্ৰতি অনুপ্ৰেৰিত কৰিছিল। এই ধাৰণাটো জৱাহৰলাল নেহৰুৱে পৰবৰ্তী সময়ত কৰ্মক্ষেত্ৰত প্ৰয়োগ কৰিছিল, যাৰ বাবে এই হত্যাকাণ্ডই "স্বাধীনতাৰৰ বাদে একো গ্ৰহণযোগ্য নহয়"ৰ ধাৰণা দৃঢ় কৰি তুলিছিল।\nগান্ধীৰ অসহযোগ আন্দোলনৰ পৰিকল্পনাৰ ভিতৰত আছিল সকলো ভাৰতীয়ক ব্ৰিটিছ উদ্যোগ আৰু শিক্ষা প্ৰতিষ্ঠানকে ধৰি "ব্ৰিটিছ চৰকাৰ আৰু ভাৰতৰ অৰ্থনীতি বৰ্তাই ৰখা" যিকোনো কাৰ্যকলাপৰ পৰা তেওঁলোকৰ শ্ৰম প্ৰত্যাহাৰ কৰিবলৈ অনুৰোধ কৰা। খাদী যতৰ ঘুৰাই, কেৱল ভাৰতীয় নিৰ্মিত সামগ্ৰী ক্ৰয় কৰি আৰু ইংৰাজী কাপোৰ বৰ্জন কৰি "আত্মনিৰ্ভৰশীলতা" প্ৰচাৰ কৰাৰ উপৰিও, তুৰ্কীত খিলাফৎ পুনৰুদ্ধাৰ আৰু অস্পৃচ্ছতাৰ সমাপ্তিৰ পক্ষেও গান্ধীৰ অসহযোগ আন্দোলনে মাত মাতিছিল। ফলস্বৰূপে ৰাজহুৱাভাৱে সভা আৰু অনশন (হৰতাল) অনুষ্ঠিত হৈছিল যাৰ ফলত ১৯২১ চনৰ ৬ ডিচেম্বৰত জৱাহৰলাল নেহৰু আৰু তেওঁৰ পিতৃ মতিলাল নেহৰু দুয়োকে প্ৰথম আটক কৰা হৈছিল।\nই ব্ৰিটিছ শাসনৰ পৰা ভাৰতৰ স্বাধীনতাৰ বাবে কৰা এক আন্দোলন আছিল আৰু নেহৰুৱে তেওঁৰ আত্মজীৱনীত বৰ্ণনা কৰাৰ দৰে, ২০২২ চনৰ ফেব্ৰুৱাৰীত চৌৰী চোৰা ঘটনাৰ পিছত "হঠাৎ" সমাপ্ত হৈছিল। ইয়াৰ পৰৱৰ্তী স্বাধীনতা আন্দোলনসমূহ আছিল আইন অমান্য আন্দোলন আৰু ভাৰত ত্যাগ আন্দোলন।\nহিংসাৰ অবিহনে বা অহিংস নীতিৰে, আন্দোলনকাৰীসকলে ব্ৰিটিছ সামগ্ৰী কিনিবলৈ অস্বীকাৰ কৰিচিল, স্থানীয় হস্তশিল্পৰ ব্যৱহাৰ কৰিছিল আৰু সুৰাৰ দোকানসমূহ বন্ধ কৰি দিছিল। অহিংস নীতি আৰু অহিংসাৰ ধাৰণা, আৰু গান্ধীৰ ভাৰতীয় স্বাধীনতাৰ বাবে সহস্ৰাধিক সাধাৰণ নাগৰিকক সমাৱেশ কৰাৰ সামৰ্থ্যৰ বাবে, প্ৰথমে ১৯২০ চনৰ গ্ৰীষ্মকালত এই আন্দোলন এক বৃহৎ পৰিসৰত দেখা পোৱা গৈছিল। এই আন্দোলন হিংসাত্মক হৈ পৰিব পাৰে বুলি গান্ধীয়ে ভয় কৰিছিল।\n↑ 1.0 1.1 1.2 Tharoor, Nehru: The Invention of India (2003) p.26-36\n↑ Wagner, Kim. Amritsar 1919 (2019) p.243\n↑ 3.0 3.1 Wagner, Kim. Amritsar 1919 (2019) p.59\n↑ Ghosh, Durba (July 2017). "The Reforms of 1919: Montagu–Chelmsford, the Rowlatt Act, Jails Commission, and the Royal Amnesty" (en ভাষাত). Gentlemanly Terrorists: Political Violence and the Colonial State in India, 1919–1947. https://www.cambridge.org/core/books/gentlemanly-terrorists/reforms-of-1919-montaguchelmsford-the-rowlatt-act-jails-commission-and-the-royal-amnesty/D97CA2DF6D0AEBDD9AD2066DB1504C04/core-reader#। আহৰণ কৰা হৈছে:4September 2019.\n↑ Tharoor, Nehru: The Invention of India (2003) p.41-42\n↑ Nehru. An Autobiography (1936). p.81\n↑ "Nationalism in India". India and the Contemporary World - II Textbook in History for Class X. NCERT. পৃষ্ঠা. 38. ISBN 81-7450-707-8. https://ncert.nic.in/ncerts/l/jess303.pdf.\n"https://as.wikipedia.org/w/index.php?title=অসহযোগ_আন্দোলন&oldid=256040"ৰ পৰা অনা হৈছে\nশেষ সম্পাদনা কৰা হৈছে 25 December 2020 তাৰিখে 08:14 বজাত\nএই পৃষ্ঠাখন ২৫ ডিচেম্বৰ, ২০২০ তাৰিখে ১৩:৪৪ বজাত অন্তিম সংশোধন কৰা হৈছিল।\nআন একো উল্লেখ নাথাকিলে এই বিষয়বস্তু CC BY-SA 3.0 ৰ আওতাত উপলব্ধ। এই পৃষ্ঠাটোৰ সংক্ষিপ্ত ইউ.আৰ.এল. : https://as.wikipedia.org/?curid=63380।


বিহু: মোৰ এক অনুভৱ – ধীৰাজ ৰাজখোৱা | সৃষ্টিৰ জিলিঙনি\nসন্দেহজনক বিদেশীৰ অপবাদত কৰা হাৰাশাস্তি কেতিয়া বন্ধ হব? – ম: নুৰ হুছেইন →\nবিহু: মোৰ এক অনুভৱ – ধীৰাজ ৰাজখোৱা\nবিহু অসমৰ জাতীয় উত্সৱ। বিহু অবিহনে অসমীয়াৰ কৃষ্টি-সংস্কৃতি তেনেই শূন্য। বিহু সম্পূর্ণকৈ কৃষি আৰু প্রকৃতিৰ লগত জৰিত। সময়ৰ পৰিৱর্তনৰ লগে লগে সংস্কৃতিৰো পৰিৱর্তন হোৱাতো স্ৱাভাবিক কথা। অতীতৰ মুকলি বিহু বা গছতলৰ বিহু আজি লাখটকীয়া মঞ্চ বিহু। স্ৱতঃর্স্ফূত আনন্দ,ৰং ধেমালিবোৰ\nআজি এক অভিনয়হৈ পৰিছে ,কৃত্রিমতাই গ্রাহ কৰিছে। গৃহস্থৰ চোতালত হুঁচৰি জুৰোতে গৃহস্থই\nবিহুৱা ৰাইজক এখনি তামোলপাণৰ শৰাই, এটি অৰিহণা,ব্রস্ত্র আদি দান কৰি আশীর্বাদ লয়। আজি কালি এই পৰম্পৰাও সলনি হ’ল। তাৰ ঠাইত কৃত্রিমতৰে বিহুক বাণিজ্যিকৰূপ দিয়া হৈছে , এক নির্দিষ্ট\nপৰিমাণৰ ধনৰ বিনিময়তহে বিহু প্রদর্শন কৰা হয়। বিহু অনুষ্ঠান পতাৰ বাবে সমিতি কমিতিসমূহে ৰাইজৰ পৰা অর্থ সংগ্রহ কৰে আৰু বহুলাখটকীয়া উন্নত বিহু অনুষ্ঠানৰ আয়োজন কৰে। এই অনুষ্ঠানৰ মুখ্য আকর্ষণত থাকে সাংস্কৃতিক সন্ধিয়া অনুষ্ঠানটি। এই অনুষ্ঠানটিৰ বাবে আমন্ত্রণ কৰা হয় বিখ্যাত,নামি-দামী শিল্পীসকলক। তাৰ বিনিময়ত তেওঁলোকক দিবলগা হয় এক বৃহত পৰিমাণৰ ধন। ব’হাগৰ পহিলাৰ পৰা জেঠ মাহৰ শেষলৈকে যদি আমি লক্ষ্য কৰোঁ অসমত এই দুটামাহত প্রায় এহেজাখনৰো অধিক বিহু অনুষ্ঠিত হয়। কেতিয়াবা একেটা অনুষ্ঠানতে দহৰ পৰা বিশ লাখ টকা পর্যন্তও হয়। যদি প্রতিখন বিহুত গড়ে ছয় লাখ টকাকৈ ধৰা হয় তেন্তে মুঠ হবগৈ প্রায় ষাঠি কোটি টকা।\nকিন্তু এই টকা আহিল ক’ৰ পৰা? এই টকা খৰচৰ বাবদ বছৰি অসমৰ কি লাভ হয়? অসমৰ দৰে এখন সমস্যাৰে ভৰা দেশত আমি কি কৰা উচিত? এইয়া পৰম্পৰা ৰক্ষানে সংস্কৃতি ৰক্ষা ? যদি আমি দহ বিশ লাখটকীয়া বিহু নাপাতো তেতিয়া বিহুটো অসমৰ পৰা হেৰাইতো নাযায় । বিহুৰ পাছতেই অসমখন বানে ধুই নিয়ে প্রতি বছৰে ! সেই ষাঠি কোটি টকাৰ আধা অংশ আমি বানত জুৰুলা ৰাইজৰ সহায়ত ব্যৱহাৰ\nকৰিব নোৱাৰো নে ? অকল ব’হাগ বিহুতেই ইমানবোৰ টকা খৰচ হয়, বাকীবোৰতো আছেই। মই ভাবো বর্তমানৰ উত্সৱসমূহে অসমৰ কৃষিজীৱী, দৰিদ্র লোকৰ অর্থনীতি দুর্বল কৰিছে । লাখ লাখ টকা খৰচ কৰি আমি বিহু নাপাতিলেও আমাৰ সংস্কৃতি জীয়াই থাকিব অতি সুন্দৰকৈ।\nPosted on এপ্ৰিল 11, 2017, in অনুভৱ. Bookmark the permalink.\tমন্তব্য দিয়ক.


ৰিপাব্লিক টিভি - অসমীয়া ৱিকিপিডিয়া\n6 মে' 2017;3years ago (2017-05-06)\nএআৰজি আউটলায়াৰ মিডিয়া\nৰিপাব্লিক টিভি (ইংৰাজী: Republic TV) এক ইংৰাজী ভাষাৰ ভাৰতীয় বাতৰি চেনেল যি এআৰজি আউটলায়াৰ এছিয়ানেট নিউজৰ মালিকানাধীন। এই কোম্পানী অৰ্ণৱ গোস্বামীৰ দ্বাৰা সমৰ্থিত। এই চেনেল ৬ মে' ২০১৭ত উদ্বোধিত হ'ল।\n2.1 দৰ্শনৰ মানদণ্ড\n2.3 তথ্য সংগ্ৰহ\nটাইম্‌ছ নাও নামৰ ইংৰাজী বাতৰি চেনেলৰ মূখ্য সম্পাদক অৰ্ণৱ গোস্বামীয়ে সেই চেনেল ত্যাগ কৰাৰ পিছত ১৬ ডিচেম্বৰ ২০১৬ ত তেওঁ ৰিপাব্লিক নামৰ এক নতুন বাতৰি চেনেল আৰম্ভ কৰাৰ কথা ঘোষণা কৰিলে। ১৪ নৱেম্বৰত তেওঁ টাইম্‌ছ নাওত শেষবাৰৰ বাবে নিজৰ প্ৰধান কাৰ্যক্ৰম "দ্য নিউজআৱাৰ ডিবেট"-ত ভাগ ল'লে।\nকিন্তু ভাৰতীয় জনতা পাৰ্টীৰ নেতা তথা অভিজ্ঞ ৰাজনীতিবিদ সুব্ৰমণ্যম স্বামীয়ে তথ্য আৰু প্ৰচাৰ মন্ত্ৰ্যালয়ৰ আগত আপত্তি দৰ্শালে যে ৰিপাব্লিক নামে এম্ব্লেম্‌ছ এণ্ড নে'ম্‌ছ (প্ৰিভেন্সন অৱ ইম্প্ৰপাৰ য়ুজ) এক্ট ১৯৫০-ক উলংঘা কৰে। ফলস্বৰূপে চেনেলটোৰ নাম ৰিপাব্লিক টিভি ৰখাৰ সিদ্ধান্ত লোৱা হ'ল।\nৰিপাব্লিক টিভি এআৰজি আউটলায়াৰ মিডিয়া প্ৰাইভেট লিমিটেডৰ অংশ যিটোক মূলত: ৰাজ্যসভাৰ বিজেপি সাংসদ তথা নেচ'নেল ডেম'ক্ৰেটিক এলায়েন্সৰ কেৰালা শাখাৰ উপসভাপতি ৰাজীৱ চন্দ্ৰশেখৰণে বিত্তীয় সাহায্য আগবঢ়ায়। তেখেতে তাতে ৩০কোটি টকা বিনিয়োগ কৰিছে। আন মুখ্য বিনিয়োগকাৰীসকল হৈছে অৰ্ণৱ গোস্বামী আৰু তেওঁৰ পত্নী,শিক্ষাবিদ ৰামদাস পাই,ৰমাকান্ত পাণ্ডা যিসকলে গোস্বামীৰ আন এটা কোম্পানী এছএআৰজি মিডিয়া হোল্ডিংগ প্ৰাইভেট লিমিটেডৰ জৰিয়তে বিনিয়োগ কৰিছিল। ৰাজীৱ চন্দ্ৰশেখৰণে বিজেপিৰ লগত যুক্ত হোৱাৰ পিছত ২০১৮ৰ ৩১ মাৰ্চত সমিতিৰ পৰা পদত্যাগ কৰে|\n২০০৫ চনৰ পৰা ২০১২ চনলৈ টাইমছ নাওৰ মুখ্য বিত্ত বিষয়া হিচাপে কাৰ্যনিবাহ কৰা এছ সুন্দৰমক ৰিপাব্লিক টিভিতো একেই পদ দিয়া হয়|বাকী যোগদানকাৰীসকল আছিল জ্যেষ্ঠ ঘোষক আৰু তামিল বাতৰি চেনেল থান্থাৰা টিভিৰ উপনিয়োজক সম্পাদক এছএ হৰিহৰণ; অৱসৰপ্ৰাপ্ত সেনাবিষয়া আৰু দূৰদৰ্শন ব্যক্তিত্ব মেজৰ গৌৰৱ আৰ্য,টাইমছ নাওৰ জন্মু কাশ্মীৰৰ পূৰ্বৰ সংবাদদাতা আদিত্যৰাজ কৌল; জেণ্টলমেন আৰু বিজনেছ বেৰণৰ লিখক আৰু প্ৰতিষ্ঠাপক সম্পাদক মিনহাজ মাৰচেণ্ট আৰু অভিনেতা অনুপম খেৰ|ৰিলায়েন্স ব্ৰ'ডকাষ্ট নেটৱৰ্কৰ মুখ্য বাণিজ্যিক বিষয়া বিকাশ খানচন্দানীক মুখ্য কাৰ্যবাহী বিষয়াৰ পদ দিয়া হয়। দ্য নিউজ মাইনুটৰ সহপ্ৰতিষ্ঠাপক চিত্ৰ সুব্ৰমণিয়ামক সম্পাদকীয় উপদেষ্টা পদত বহুওৱা হয়।\nদৰ্শনৰ মানদণ্ড[সম্পাদনা কৰক]\nমুকলিৰ প্ৰথম সপ্তাহতে ৰিপাব্লিক টিভিয়ে ২.১১ মিলিয়ন দৰ্শনেৰে ভাৰতৰ আটাইতকৈ বেছিকৈ চোৱা ইংৰাজী বাতৰি চেনেল হিচাপে পৰিগণিত হৈছিল। আৰু ব্ৰ'ডকাষ্ট অ'ডিয়েন্স ৰিচাৰ্ছ কাউন্সিলৰ তথ্য অনুসৰি ৫১.৯ শতাংশ দৰ্শন গণনা কৰা হৈছিল।.\nএই চেনেলটোক পক্ষপাতিত্বমূলক তথা বলপূৰ্বক মতামত প্ৰদান কৰে বুলি অভিযোগ কৰা হয়। কিছুমানে বাতৰি পৰিৱেশনৰ ধৰণটো বহুত হুলস্থূলীয়া বুলি অভিযোগ কৰে।\n↑ "Rajeev Chandrasekhar resigns from Asianet’s board". https://www.thehindu.com/news/national/kerala/rajeev-chandrasekhar-resigns-from-asianets-board/article23414120.ece.\n↑ "Arnab Goswami has announced his new venture ‘Republic’". http://indianexpress.com/article/trending/trending-in-india/arnab-goswami-has-announced-his-new-venture-republic-and-twitteratis-having-a-having-a-field-day-4429941/.\n↑ "Arnab Goswami's new venture". Business Standard. http://www.business-standard.com/article/companies/arnab-goswami-s-new-venture-is-called-republic-and-it-s-launching-on-26-january-116121600136_1.html। আহৰণ কৰা হৈছে: 8 January 2017.\n↑ "Arnab Goswami announces new venture; Times Now getsanew chief editor". Firstpost. http://www.firstpost.com/india/arnab-goswami-announces-new-venture-times-now-gets-a-new-editor-in-chief-3158562.html। আহৰণ কৰা হৈছে: 8 January 2017.\n↑ "Arnab Goswami changes channel name to Republic TV, gives in to Subramanian Swamy". Firstpost. 31 January 2017. Archived from the original on9May 2017. https://web.archive.org/web/20170509062519/http://www.firstpost.com/india/arnab-goswami-changes-channel-name-to-republic-tv-gives-in-to-subramanian-swamy-3239754.html। আহৰণ কৰা হৈছে:9May 2017.\n↑ 6.0 6.1 "Rajeev Chandrasekhar resigns as board director of Republic TV, says decision taken as he is now BJP MP - Firstpost". https://www.firstpost.com/india/rajeev-chandrasekhar-resigns-as-board-director-of-republic-tv-says-decision-taken-as-he-is-now-bjp-mp-4415047.html.\n↑ "What the Nation Wants to Know but Arnab’s Republic Won’t Tell You" (en ভাষাত). The Quint. https://www.thequint.com/news/india/arnab-goswami-republic-rajeev-chandrasekhar-accuses-wire-of-congress-conspiracy.\n↑ Kaushik, Krishn (13 January 2017). "Kerala NDA vice-chairman Rajeev Chandrasekhar investor, director in Arnab Goswami’s Republic". The Indian Express. http://indianexpress.com/article/india/nda-mp-rajeev-chandrasekhar-investor-director-in-arnab-goswami-channel/। আহৰণ কৰা হৈছে: 27 April 2017.\n↑ "S Sundaram joins Republic as CFO". exchange4media.com. 23 February 2017. Archived from the original on 1 March 2017. https://web.archive.org/web/20170301180426/http://www.exchange4media.com/tv/s-sundaram-joins-republic-as-cfo_67830.html। আহৰণ কৰা হৈছে: 27 April 2017.\n↑ "Arnab’s Republic adds S.A.Hariharan from Thanthi TV to its Editorial team". tvnews4u.com. 27 February 2017. Archived from the original on 27 April 2017. https://web.archive.org/web/20170427150201/http://tvnews4u.com/arnabs-republic-adds-s-hariharan-thanthi-tv-editorial-team/। আহৰণ কৰা হৈছে: 27 April 2017.\n↑ "Major Gaurav Arya collaborates with Arnab’s Republic TV". newslaundry.com. 15 March 2017. https://www.newslaundry.com/shorts/major-gaurav-arya-collaborates-with-arnabs-republic-tv। আহৰণ কৰা হৈছে: 27 April 2017.\n↑ "Minhaz Merchant on Twitter" (en ভাষাত). Twitter. https://twitter.com/MinhazMerchant/status/852815033650135040.\n↑ Sen, Rajyasree (24 May 2017). "Anupam Kher’s Peopleawelcome break from the screaming jingoism of Republic TV". Livemint. http://www.livemint.com/Opinion/mYlTWnDwB944TQI1hwjm8H/Anupam-Khers-People-a-welcome-break-from-the-screaming-jing.html। আহৰণ কৰা হৈছে: 24 May 2017.\n↑ Ahluwalia, Harveen (18 May 2017). "Arnab Goswami’s Republic TV topples Times Now in debut week: Barc data". Livemint. http://www.livemint.com/Consumer/fdz4dbbL3GrE0BCt00B97J/Arnab-Goswamis-Republic-TV-topples-Times-Now-in-debut-week.html। আহৰণ কৰা হৈছে: 18 May 2017.\n↑ "Republic TV has 51.9% viewership in debut week: BARCH gives data to paid subs despite NBAs request". indiantelevision.com. Archived from the original on 18 May 2017. https://web.archive.org/web/20170518084905/http://www.indiantelevision.com/television/tv-channels/news-broadcasting/republic-tv-claims-52-viewership-in-first-week-barc-confirms-giving-data-to-paid-subs-170518। আহৰণ কৰা হৈছে: 18 May 2017.\n↑ Bajpai, Shailaja (11 May 2017). "On the run". The Indian Express. http://indianexpress.com/article/opinion/columns/on-the-run-4/। আহৰণ কৰা হৈছে: 17 May 2017.\n↑ Kohli-Khandekar, Vanita (8 May 2017). "Arnab's Republicareflection of what India has become- noisy and chaotic". Business Standard. http://www.business-standard.com/article/current-affairs/arnab-s-republic-a-reflection-of-what-india-has-become-noisy-and-chaotic-117050800471_1.html। আহৰণ কৰা হৈছে: 17 May 2017.\n↑ "Arnab Goswami's Republic TV is losing the battle of babble; why not try something completely different?". Firstpost. 27 May 2017. http://www.firstpost.com/india/arnab-goswamis-republic-tv-is-losing-the-battle-of-babble-why-not-try-something-completely-different-3488225.html। আহৰণ কৰা হৈছে: 28 May 2017.\n↑ ScoopWhoop (2017-01-13). "Revealed! Here’s Who Are Funding Arnab Goswami’s ‘Republic’" (En ভাষাত). ScoopWhoop. https://www.scoopwhoop.com/Revealed-Heres-Who-Are-Funding-Arnab-Goswamis-Republic/#.iqfhtzbtq.\n"https://as.wikipedia.org/w/index.php?title=ৰিপাব্লিক_টিভি&oldid=238241"ৰ পৰা অনা হৈছে\nএই পৃষ্ঠাখন ১৩ জুন, ২০২০ তাৰিখে ১৫:০৫ বজাত অন্তিম সংশোধন কৰা হৈছিল।


জনতাক বানৰ মাজত এৰি ৰাজনীতিত ব্যস্ত মুখ্যমন্ত্ৰী ডঃ হিমন্ত বিশ্ব শৰ্মা - The Cross Current\nজনতাক বানৰ মাজত এৰি ৰাজনীতিত ব্যস্ত মুখ্যমন্ত্ৰী ডঃ হিমন্ত বিশ্ব শৰ্মা\nঅসমৰ ৩৪ খন জিলা বানৰ মাজত। বানত মৃত্যু ৭১ জনৰ। সতীৰ্থ মন্ত্ৰীসহ মুখ্যমন্ত্ৰী ব্য়স্ত নিৰ্বাচনী প্ৰচাৰত। চাওক বানাক্ৰান্তৰ প্ৰতি মুখ্যমন্ত্ৰীৰ দায়বদ্ধতাৰ নিৰ্দশন।\nস্বতন্ত্ৰতাৰ বাবে সহযোগিতাৰ প্ৰয়োজন ৷ আমাক আৰ্থিকভাৱে সহযোগ কৰিব পাৰে তলৰ লিংকত ক্লিক কৰি – https://rzp.io/l/ZrpLsROos Visit: https://thecrosscurrent.in/ Follow Us Facebook: https://www.facebook.com/TheCrossCurrent YouTube: https://www.youtube.com/c/TheCrossCurrentYoutube Instagram: https://www.instagram.com/crosscu Twitter: https://twitter.com/CurrentCross #AssamFloods #floods #HimantaBiswaSarma #CMAssam #Tripura #BiplabKumarDeb #Election2022 #BJPGovt #piyushhazarika #thecrosscurrent The CrossCurrent Group The CrossCurrent\n২৫ টাকৈ বিপদজনক বুলি চিনাক্ত হ্ৰদৰ পানী বাগৰিলে কোনে ৰক্ষা কৰিব পাৰিব অসমক?\nসমাজতন্ত্ৰবাদ হ’লে কি লাভ? কি কৈছিল বিষ্ণু ৰাভাই?


ক্ৰিকেটীয় জাতীয়তাবাদ সম্পৰ্কে কিছু কথা- (জিতেন বেজবৰুৱা) - মুক্ত চিন্তা\nক্ৰিকেটীয় জাতীয়তাবাদ সম্পৰ্কে কিছু কথা- (জিতেন বেজবৰুৱা)\nসাম্প্ৰতিক ভাৰতীয় জাতীয়তাবাদৰ জনপ্ৰিয় ধাৰাটো আটাইতকৈ স্পষ্ট আৰু তীব্ৰ ৰূপত প্ৰকাশ পায় ক্ৰিকেট আৰু হিন্দী চিনেমাৰ মাধ্যমেৰে৷ ক'বলৈ গ'লে বৰ্তমান এই দুটা হ'ল জাতীয়তাবাদৰ ঘাই সাংস্কৃতিক আধাৰ৷ এতিয়া আমি প্ৰথমটোৰ বিষয়েহে কেইষাৰমান কথা ক'ব খুজিছো৷ খেলৰ সৈতে জাতীয়তাবাদৰ সনা-পোটোকা কেৱল ভাৰতৰে ঘটনা নহয়, ই এটা বিশ্বজোৰা ঘটনা৷ সাম্প্ৰতিক বিশ্বৰ বিভিন্ন প্ৰান্তত বিভিন্ন ৰূপত সাংস্কৃতিক জাতীয়তাবাদৰ বিকাশৰ সৈতে ই জড়িত, সেয়ে তাৰ গোলকীয় আয়তন থাকিলেও একে সময়তে সি উক্ত অঞ্চলসমূহৰ সমাজ-ৰাজনীতিৰ সৈতে গভীৰভাৱে জড়িত৷ ১৯৪৫ চনতে লিখা এটা লেখাত জৰ্জ অৰৱেলে খেলক যুদ্ধৰ নামান্তৰ বুলি অভিহিত কৰিছিল, য'ত গুলীচালনাৰ বাদে যুদ্ধৰ আন সকলোবোৰ লক্ষণেই দেখিবলৈ পোৱা যায় - it is war minus the shooting. ভাৰতত ক্ৰিকেটৰ ক্ষেত্ৰত সেইটো দেখিবলৈ পোৱা যায়৷ ভাৰতীয় জাতীয়তাবাদৰ সৈতে ক্ৰিকেটৰ সম্পৰ্ক ইমানেই ওপৰাউপৰি যে বিখ্যাত সমাজবিজ্ঞানী আশিস নন্দীয়ে তেওঁৰ ক্ৰিকেট সম্পৰ্কীয় কিতাপখনৰ প্ৰথম বাক্যটোৱেই লিখিছে এইবুলি : Cricket is an Indian game accidently invented by the British. এই সম্পৰ্কৰ উৎস বহু পুৰণি, কিন্তু সাম্প্ৰতিক সময়ৰ ইয়াৰ যিটো ৰূপ সি বৰ বেছিদিনীয়া নহয়৷ ইয়াক টেলিভিছনৰ বহুল আগমনৰ পাছৰ বুলিব পাৰি৷ যোৱা শতিকাৰ নব্বৈৰ দশকত বিশ্বায়নৰ লগে লগে ভাৰতক বিশ্বশক্তিৰ ৰূপত কল্পনা কৰা যি আগ্ৰাসী জাতীয়তাবাদৰ উত্থান হ’ল তাৰ প্ৰেক্ষাপটতে ক্ৰিকেটৰ বৰ্তমান ৰূপটোৰ বিকাশ ঘটিল। টেলিভিছনৰ দৰ্শক ভাৰতীয়ৰ বাবে ক্ৰিকেট হৈ পৰিল জাতীয় চেতনাৰ উগ্ৰতম প্ৰকাশ। আনহাতে, প্ৰবাসী ভাৰতীয়সকলৰ বাবেও ই হৈ পৰিল ভাৰতীয় শিপাৰ সৈতে যুক্ত হোৱাৰ উপায় – যাৰ জৰিয়তে হেৰোৱা পৰিচয়টোৰ সৈতে একাত্ম অনুভৱ কৰিব পৰা যায়। সমান্তৰালভাৱে হিন্দু জাতীয়তাবাদৰ আগমনে ক্ৰিকেটৰ এই অৱতাৰটোক অধিক জংগী ৰূপত প্ৰতিষ্ঠা কৰে।\nবৰ্তমান ক্ৰিকেট হ’ল যুদ্ধৰ আন নাম। এই যুদ্ধখন হ’ল ভাৰতীয় জাতি-ৰাষ্ট্ৰই আন আন ৰাষ্ট্ৰৰ বিৰুদ্ধে চলোৱা যুদ্ধ, বিশেষকৈ পাকিস্তানৰ বিৰুদ্ধে। আগ্ৰাসী ভাৰতীয় জাতীয়তাবাদৰ প্ৰধান অৱলম্বন হ’ল পাকিস্তান – পাকিস্তান নহ’লে এই ভাৰতীয় জাতীয়তাবাদ নচলে। গতিকে ক্ৰিকেটৰ যুদ্ধখন সবাতোকৈ উত্তেজনাপূৰ্ণ হয় পাকিস্তানৰ লগতেই। জনপ্ৰিয় স্তৰত ক্ৰিকেটৰ বাবে সহজভাৱে যুদ্ধৰ পৰিভাষা ব্যৱহাৰ কৰা হয়। অলপতে চেম্পিয়ন্স ট্ৰফিৰ এক মেচত ভাৰতে পাকিস্তানক পৰাজিত কৰোতে ‘অসমীয়া প্ৰতিদিন’ কাকতৰ প্ৰথম পৃষ্ঠাত বাতৰি ওলাইছে এইবুলি – ‘ভাৰতৰ ছাৰ্জিকেল ষ্ট্ৰাইকত বিধ্বস্ত পাকিস্তান’। আনহাতে, ফাইনেল খেলখনত পাকিস্তানৰ হাতত ভাৰতৰ পৰাজয় হোৱাৰ পাছত ‘ৰিপাব্লিক টিভি’ত অৰ্ণৱ গোস্বামীয়ে হ’বলগীয়া প্ৰগ্ৰেমৰ বিজ্ঞাপন দিছে এইবুলি যে ক্ৰিকেট খেলখন বিশেষ কামৰ বস্তু নহয় (কাৰণ ভাৰত হাৰিলে!!), আচল যুদ্ধখন হ’ল ভাৰতে পাকিস্তানী সন্ত্ৰাসবাদৰ বিৰুদ্ধে চলোৱা যুদ্ধখন। অৰ্থাৎ, ভাৰত আৰু পাকিস্তানৰ মাজত হোৱা যুদ্ধ আৰু ক্ৰিকেটৰ মাজত কোনোধৰণৰ পাৰ্থক্য নাই – এটাক আনটোৰ সলনাসলনিকৈ ব্যৱহাৰ কৰিব পাৰি। তদুপৰি, ফাইনেলত ভাৰতে পাকিস্তানৰ হাতত পৰাজয় বৰণ কৰাৰ পাছত কিছু লোকে সান্ত্বনা লোৱা দেখিছো যে একে সময়তে হোৱা হকী খেলত ভাৰতে পাকিস্তানক পৰাজিত কৰিছে! তাৰ মানে হ’ল ভাৰতে পাকিস্তানৰ হাতত পৰাজয় স্বীকাৰ কৰিব নোৱাৰে, কাৰণ কৰিলে সি হ’ব ভাৰতীয় অস্তিত্বৰ ওপৰতে কুঠাৰাঘাত। এই উদাহৰণকেইটাৰপৰা বুজিবলৈ অলপো অসুবিধা নহয় যে ক্ৰিকেট হ’ল একপ্ৰকাৰ জাতীয় যুদ্ধ, য’ত ক্ৰিকেটাৰসকলে যোদ্ধাৰ ৰূপত অৱতীৰ্ণ হৈ দেশমাতৃৰ সন্মান আৰু গৌৰৱ ৰক্ষা কৰে। ক্ৰিকেটাৰসকল হ’ল অতিমানৱীয় যোদ্ধা-দেৱতা – তেওঁলোক প্ৰত্যেকেই হ’ল একো একোজন ‘বাহুবলী’ (‘বাহুবলী’ চিনেমাখনে সাম্প্ৰতিক ভাৰতীয় জাতীয়তাবাদৰ মনস্তত্ত্বকে প্ৰতিফলিত কৰিছে), আৰু ক্ৰিকেট খেলখন হ’ল ভাৰতীয় জাতিৰ অস্তিত্ব ৰক্ষাৰ এক মহাকাব্যিক যুদ্ধ। কিন্তু এই যুদ্ধ কেৱল ক্ৰিকেটাৰসকলেই নকৰে – খেল দৰ্শনৰ জৰিয়তে সমস্ত ভাৰতীয় দৰ্শকেই যুদ্ধত সক্ৰিয়ভাৱে অংশগ্ৰহণ কৰে। গতিকে ই এখন বিৰাট জাতীয় যুদ্ধ – যিখন ক্ৰিকেটাৰসকলে খেলপথাৰত খেলে দৈহিকভাৱে, আৰু দৰ্শকসকলে দেশজুৰি খেলে মনস্তাত্ত্বিকভাৱে। এই যুদ্ধৰ জৰিয়তে সাম্প্ৰতিক ভাৰতীয় আগ্ৰাসী জাতীয়তাবাদৰ লক্ষণসমূহ জলজল-পটপটকৈ ফুটি উঠিছে। এই জাতীয়তাবাদ হ’ল এক উগ্ৰ, হিংসাপৰায়ণ, পুৰুষতান্ত্ৰিক, হিন্দুত্ববিধৌত জাতীয়তাবাদ – আৰু এই সকলোখিনিৰ প্ৰকাশ ঘটে ক্ৰিকেটৰ মাধ্যমেৰে। ক্ৰিকেটাৰসকল হ’ল ভাৰতীয় পৌৰুষৰ প্ৰতীক আৰু সেয়ে তেওঁলোক অপৰাজেয়। যদি তেওঁলোকে পৰাজয় বৰণ কৰে তেন্তে তেওঁলোক আৰু পৌৰুষদীপ্ত হৈ নাথাকে – তেওঁলোক পৌৰুষৰপৰা অৱনমিত হৈ ‘হিজৰা’ বা তিৰোতাত পৰিণত হয়। তদুপৰি বাস্তৱিকতেও ক্ৰিকেট হ’ল পুৰুষৰ খেল – ভাৰতৰ মহিলা ক্ৰিকেট টিমবিলাকে ক’ত কি হাৰিছে-জিকিছে কোনোবাই খবৰ ৰাখে জানো? আনহাতে, ভাৰতীয় মুছলমানৰ দেশপ্ৰেম পৰীক্ষা কৰাৰ কষটি-শিল হ’ল ক্ৰিকেট।\nএইখিনিতে খেল হিচাপে ক্ৰিকেটৰ চৰিত্ৰ সম্পৰ্কে এটা কথা কৈ লওঁ। সমজুৱা খেলবিলাকৰ ভিতৰত ক্ৰিকেটেই হয়তো সবাতোকৈ ব্যক্তিবাদী খেল। ফুটবল, ভলিবল আদিৰ দৰে ইয়াত সকলো খেলুৱৈৰ সুষম অংশগ্ৰহণ নিশ্চিত নহয়। তাৰ বিপৰীতে ক্ৰিকেটত বিভিন্ন খেলুৱৈৰ অংশগ্ৰহণ অ-সম আৰু বৈষম্যপূৰ্ণ, আৰু কিছু খেলুৱৈৰ হিৰ’ইজমৰ বাবে ই বেছি সুচল। জাতীয়তাবাদে দাঙি ধৰা হিৰ’ইজমৰ সৈতে এই লক্ষণটো অতিকে খাপ খোৱাবিধৰ। তদুপৰি মেডিয়া-পৰিচালিত চেলিব্ৰিটি সংস্কৃতিৰো এইটো প্ৰধান অৱলম্বন। জাতীয় উন্মাদনাৰ ৰূপত ভাৰতত ক্ৰিকেটৰ উত্থানত এই দুটা কাৰণৰো হয়তো কিছু ভূমিকা আছে।\nবৰ্তমানৰ আগ্ৰাসী ভাৰতীয় জাতীয়তাবাদ যিদৰে ভিতৰি বিভিন্ন দ্বন্দ্ব আৰু স্ববিৰোধেৰে পৰিপূৰ্ণ, তাৰ ক্ৰিকেটীয় সংস্কৰণটোও স্বাভাৱিকতেই ভিতৰি ফোঁপোলা। ক্ৰিকেট বৰ্তমান পুঁজিপতি-কৰ্প’ৰেট শক্তিবিলাকৰ মুনাফাৰ এক প্ৰধান অৱলম্বন। মুনাফা-পৰিচালিত এই কৰ্মকাণ্ডত জাতীয় বুলিবলৈ একো নাই – জাতীয়তাবাদ আছে ক্ৰিকেট-কেন্দ্ৰিক সাংস্কৃতিক বাগধাৰাটোতহে।\nএইখিনিতে শেহতীয়াকৈ মুক্তি পোৱা ‘ডংগল’ চিনেমাখনৰ দুটামান কথা উল্লেখ কৰো। চিনেমাখন মোৰ বোধেৰে দুটা দিশৰপৰা গভীৰভাৱে সমস্যাজনক। প্ৰথমটো হ’ল আমিৰ খান অভিনীত পিতৃ চৰিত্ৰটোৰ মাধ্যমেৰে পুৰুষতান্ত্ৰিক অভিভাৱকত্ববাদৰ সৰ্বাত্মক আধিপত্য। কুস্তি খেলুৱৈ হিচাপে ছোৱালী দুজনীক গঢ় দিয়াৰেপৰা ডাঙৰ ছোৱালীজনীয়ে ভাৰতৰ হৈ সোণৰ পদক কঢ়িয়াই অনালৈকে – এই সমস্ত ঘটনাৰাজি বান্ধ খাই আছে পিতৃজনৰ প্ৰতিজ্ঞা তথা তাৰ মাজেৰে প্ৰকাশ পোৱা তেওঁৰ পুৰুষতান্ত্ৰিক ইগ’ৰ জৰিয়তে। শেষপৰ্যন্ত ছোৱালী দুজনীৰ গাইড হিচাপে পিতৃজনে অবিসম্বাদী ভূমিকা পালন কৰিছে, যিটোক অধিক উজ্জ্বল কৰিবৰ বাবে প্ৰফেছনেল ট্ৰেইনাৰজনক সংকীৰ্ণমনা ইগ’ইষ্টিক হিচাপে প্ৰক্ষেপ কৰা হৈছে। আনকি একেবাৰে শেষত গীতা ফোগাতে আন্তঃৰাষ্ট্ৰীয় পৰ্যায়ত ফাইনেল ৰাউণ্ড খেলি থাকোতে পিতৃ অনুপস্থিত থকা অৱস্থাত পিতৃৰ কল্পনায়েই তাইক পৰ্যাপ্ত পথনিৰ্দেশ কৰিবলৈ সক্ষম হৈছে। অৰ্থাৎ পিতৃৰ অভিভাৱকত্ব সৰ্বাত্মক – তাৰ অবিহনে ছোৱালীহঁতে স্বয়ংচালিত হৈ একো কৰিব নোৱাৰে। কিন্তু পিতৃৰ এই দৃঢ় প্ৰতিজ্ঞা কিহৰ প্ৰতি নিবেদিত? জাতিৰ প্ৰতি। এইখিনিতেই দ্বিতীয় সমস্যাটো লুকাই আছে। গীতাই আন্তঃৰাজ্যিক প্ৰতিযোগিতাকে আদি কৰি বিভিন্ন খেলত জয়ী হৈ আহিছে যদিও পিতৃৰ এটাই কথা – ইমানতে সন্তুষ্ট হ’লে হ’ব নোৱাৰি, তেওঁৰ ছোৱালীয়ে এদিন দেশৰ হৈ খেলিব লাগিব আৰু দেশৰ বাবে সোণৰ পদক কঢ়িয়াই আনিব পাৰিব লাগিব, আন ভাষাত, দেশৰ নাম উজ্জ্বল কৰিব লাগিব। পিতৃজনে এইটো বাৰংবাৰ যুক্তি হিচাপে ব্যৱহাৰ কৰিছে। তেওঁ প্ৰকাশ্যে এইবুলিও কৈছে যে ৰাজ্যিক বা আঞ্চলিক পৰ্যায়ত জিকিলে কোনে মনত ৰাখিব, কাইলৈকে মানুহে পাহৰি থাকিব, কিন্তু দেশৰ হৈ সোণৰ পদক লাভ কৰি আনিলে ইতিহাসত নাম লিখা ৰ’ব, অমৰ হৈ ৰ’ব। পিতৃৰ বাসনা অৱশেষত পূৰ্ণ হৈছে : জীয়েকে ভাৰতৰ হৈ সোণৰ পদক লাভ কৰিছে, ভাৰতৰ জাতীয় সংগীত বাজি উঠিছে, ভাৰতৰ নাম উজলি উঠিছে। ইয়াৰপৰা আমি বুজিলো যে খেলুৱৈ হিচাপে খেল এটা খেলাৰ আৰু খেলি বিজয়ী হোৱাৰ চৰম সাৰ্থকতা স্বয়ং খেলটোৰ মাজত নাই – আছে জাতীয়তাবাদৰ মাজত। সেইবাবেই ৰাজ্যিক বা আঞ্চলিক পৰ্যায়ৰ সৈতে আন্তঃৰাষ্ট্ৰীয় পৰ্যায়ৰ খেলৰ পাৰ্থক্য। আঞ্চলিক বা ৰাজ্যিক পৰ্যায়ত খেলি যিমানেই বিজয়ী নহওক লাগিলে, খেলুৱৈজন এজন সাধাৰণ খেলুৱৈয়েই হৈ থাকিব যাৰ কোনো অন্য গৰিমা নাই। কিন্তু দেশখনক প্ৰতিনিধিত্ব কৰি বিজয়ী হোৱাৰ অৰ্থই হ’ল এজন সাধাৰণ খেলুৱৈৰ স্তৰৰপৰা উত্তীৰ্ণ হৈ এক অতিমানৱীয় স্তৰত উপনীত হোৱা – জাতিৰ প্ৰতীকত পৰিণত হোৱা। (যিবোৰ অঞ্চলত নিজা নিজা জাতীয়তাবাদ অধিক প্ৰবল, সেইসমূহত আন্তঃৰাষ্ট্ৰীয় স্তৰলৈ নোযোৱাকৈও কিছু পৰিমাণে জাতীয় প্ৰতীকত পৰিণত হ’ব পাৰে। কিন্তু দুইটাৰে ব্যাকৰণটো একেই।) খেলৰ মাজেৰে জাগি উঠা আৰু আত্মোপলব্ধি কৰা জাতীয় সম্প্ৰদায়টোৱে জাতীয় নায়ক(-নায়িকা)ৰ আসন দান কৰে খেলুৱৈজনক, আৰু তাৰ মাজেৰেই তেওঁৰ অমৰত্ব নিশ্চিত হয়। গতিকে খেলুৱৈ এজনৰ চূড়ান্ত প্ৰাপ্তি হ’ল নিজৰ পাৰ্থিৱ সীমা অতিক্ৰম কৰি জাতীয় প্ৰতীকত পৰিণত হোৱা। অৰ্থাৎ খেলৰ মুক্তি জাতীয়তাবাদৰ মাজত। চিনেমাখনত পিতৃৰ পুৰুষতান্ত্ৰিক অভিভাৱকত্ববাদৰ সৈতে ইয়াৰ সম্পৰ্ক আকস্মিক নহয়, বৰং ওতপ্ৰোত। চিনেমাখনে সাম্প্ৰতিক ভাৰতীয় সাংস্কৃতিক জাতীয়তাবাদৰে এখন চিত্ৰ দাঙি ধৰিছে, আৰু তাৰ মাজত খেলৰ দুৰ্ভাগ্যজনক অৱস্থাৰ কথাকে পৰোক্ষভাৱে প্ৰতিপন্ন কৰিছে। চিনেমাখনত প্ৰফেছনেল ট্ৰেইনাৰজনে প্ৰতিনিধিত্ব কৰা সংকীৰ্ণ ইগ’ইজম আৰু ক্ৰীড়া-জড়িত চৰকাৰী প্ৰতিনিধিবিলাকৰ মাজেৰে দেখিবলৈ পোৱা ৰঙা ফিতাৰ মেৰপাক – এই দুটাক ঠিকেই সমালোচনা কৰা হৈছে। এই দুটা নিশ্চয়কৈ খেলৰ বিকাশৰ দুটা গুৰুত্বপূৰ্ণ হেঙাৰ। কিন্তু তাতোকৈ গুৰুতৰ তথা ভয়াৱহ প্ৰতিবন্ধকটো হ’ল জাতীয়তাবাদ। গতিকে খেলৰ বিকাশৰ বাবে তাক প্ৰথমে মুক্ত কৰিব লাগিব জাতীয়তাবাদৰপৰা। ‘ডংগল’ চিনেমাখনে তাৰ ঠিক ওলোটা কামটোকে কৰিছে।\nখেলৰ প্ৰধান কাম হ’ল শাৰীৰিক সুস্থতাৰ প্ৰতি বৰঙণি যোগোৱা আৰু সামূহিক চেতনাৰ বিকাশ ঘটোৱা। সুস্থ-সবল শৰীৰৰ ব্যক্তি আৰু সুস্থ-ঐক্যবদ্ধ সামূহিক চেতনা – এই দুটা সমাজৰ প্ৰতিও ডাঙৰ অৱদান। সেইবাবেই খেলৰ গুৰুত্ব অসীম। কিন্তু খেলে সেই অৱদান যোগাবলৈ হ’লে তাক প্ৰথমে মুক্ত কৰিব লাগিব যুদ্ধোন্মাদ জাতীয়তাবাদৰ হাতোৰাৰপৰা। এই কথাটো আটাইতকৈ বেছিকৈ খাটে ক্ৰিকেটৰ ক্ষেত্ৰত।\nবিষয় খেল জাতিয়তাবাদ\nNo Comments : "ক্ৰিকেটীয় জাতীয়তাবাদ সম্পৰ্কে কিছু কথা- (জিতেন বেজবৰুৱা)"


জিৰা চাহৰ ক্ষতিৰ লাভালাভ আৰু জিৰা চাহ কেনেকৈ প্ৰস্তুত কৰিব লাগে?\nজিৰা চাহৰ লাভালাভবোৰ কৌতুহলী, কিয়নো ইয়াৰ ক্ষতিবোৰ বহুতো ৰোগৰ বাবে পছন্দ কৰা হয়। যদিও জিৰাৰ উৎপত্তি ইজিপ্টৰ পৰা আহিছে, ইয়াক ভাৰতীয়সকলেও ব্যাপকভাৱে ব্যৱহাৰ কৰিছিল। জিৰাই কণ্ঠৰ বিষ, চৰ্দি, আৰ্থ্ৰাইটিছচিকিৎসা কৰে, আৰু হজমত সহায় কৰে। আনকি জিৰা ঘাঁহক প্ৰাকৃতিক ডিটক্স উদ্ভিদ বুলি কোৱা হয়। আপুনি আপোনাৰ নিজৰ ঘৰৰ আৰামৰ পৰা এগিলাচ জিৰা চাহ তৈয়াৰ কৰি জিৰাৰ লাভালাভৰ পৰাহে লাভান্বিত হ'ব পাৰে।\nজিৰা চাহ প্ৰস্তুতি আৰু ক্ষতিৰ ব্যৱহাৰৰ লাভালাভ\nজিৰা চাহৰ লাভালাভবোৰ তেওঁলোকৰ এণ্টিচেপ্টিক আৰু এণ্টিঅক্সিডেণ্ট ৰ পৰা আহে। বিশেষকৈ, চৰ্দিৰ চিকিৎসাত জ্বৰ হ্ৰাস কৰাটো পছন্দ কৰা হয়, লগতে হাঁপানিৰ দৰে কেইবাখনো শ্বাসতন্ত্ৰৰ অসুবিধাৰ চিকিৎসাত। ইয়াৰ উচ্চ লোৰ পৰিমাণৰ বাবে, ইয়াৰ ফলত ইয়াক সমগ্ৰ ঋতুস্ৰাৱ চক্ৰত বহুতো মহিলাই পছন্দ কৰে। বহুতো ধাত্ৰী, বিশেষকৈ লেটিন আমেৰিকাৰ লোকসকলে গৰ্ভৱতী মহিলাৰ সন্তান জন্মৰ প্ৰচাৰৰ বাবে জিৰা চাহ খোৱাৰ পৰামৰ্শ দিয়ে। সেয়েহে, গৰ্ভধাৰণৰ অন্তিম সময়ৰ বাহিৰত ইয়াক ব্যৱহাৰ কৰাটো অসুবিধাজনক হ'ব পাৰে।\nজিৰা চাহৰ লাভালাভ\nজিৰা চাহৰ আন কিছুমান লাভালাভ চমুকৈ পদাৰ্থত থাকে:\nই স্বাস্থ্যকৰ হজম প্ৰদান কৰে।\nই চৰ্দি আৰু ফ্লুৰ চিকিৎসা কৰাত সহায় কৰে।\nৰোগ প্ৰতিৰোধ ফাংচন উন্নত কৰে।\nতেওঁ ক্লান্তিৰ সৈতে সংগ্ৰাম কৰে।\nএইটো এটা উৎকৃষ্ট কফ আঁতৰক।\nশ্বাসতন্ত্ৰৰ সমস্যা আৰু আনকি বিকাৰবোৰ জিৰা চাহেৰে সফলতাৰে চিকিৎসা কৰিব পাৰি, কিয়নো তেওঁলোকৰ এণ্টিচেপটিক গুণ আছে।\nচৰ্দি, ব্ৰংকাইটিস, নিউমোনিয়া বা চিনাচিটিছৰ সৈতে যুঁজ কৰোঁতে এই চাহ খোৱাটো অতি পৰামৰ্শ দিয়া হয়।\nজিৰা চাহত যথেষ্ট পৰিমাণে লোহা থাকে আৰু সেয়েহে পৰম্পৰাগতভাৱে লোৰ অভাৱ ৰক্তাল্পতাৰ চিকিৎসাৰ বাবে ব্যৱহাৰ কৰা হয়।\nশৰীৰ শিশুৰ বাবে সঁচাকৈয়ে পেটৰ বিষৰ এক শক্তিশালী বৈশিষ্ট্য, সেয়েহে জিৰা চাহ লৈ চাই থাকোঁতে বিশ্বাস কৰা হয় যে ই এই বিষটো যথেষ্ট হ্ৰাস কৰিব পাৰে।\nইয়াৰ উপৰিও, এই চাহৰ কৰ্কট ৰোগ বিৰোধী প্ৰভাৱ আছে বুলি জনা যায় আৰু সেয়েহে বিভিন্ন প্ৰকাৰৰ কৰ্কট ৰোগৰ বিৰুদ্ধে সুৰক্ষাৰ বাবে পছন্দ কৰা হয়।\nটোপনিৰ সমস্যাটো জিৰা চাহেৰে সফলতাৰে চিকিৎসা কৰিব পাৰি।\nবদহজম, যেনে বমি বমি হোৱা, বমি আৰু ডায়েৰিয়া, এই চাহ গ্ৰহণ কৰি বদহজম ৰখা ৰখা যায়।\nজিৰা চাহৰ মূত্ৰনলীৰ নলী আৰু কণ্ঠৰ সংক্ৰমণৰ ওপৰতো লাভজনক প্ৰভাৱ আছে।\nই বিপাক ত্বৰান্বিত কৰে আৰু ওজন হ্ৰাস কৰাত সহায় কৰে।\nআপুনি ইয়াক মুখৰ সতেজতাৰ বাবেও ব্যৱহাৰ কৰিব পাৰে।\nজিৰা চাহৰ ক্ষতিৰ লাভালাভ: জিৰা চাহ কেনেকৈ প্ৰস্তুত কৰিব লাগে?\nজিৰা চাহ প্ৰস্তুত কৰিব লাগিব আপুনি দুটা মৌলিক সামগ্ৰী হৈছে পানী আৰু এক চামুচ জিৰা। যদি আপুনি বিচাৰে, আপুনি মৌ, নেমু বা ব্যৱহাৰ কৰিব পাৰে আপুনি আনকি নিমখ ব্যৱহাৰ কৰিব পাৰে।\nএটা পাত্ৰ আৰু 1 চামুচ লওক জিৰা যোগ দিয়ক।\nকম তাপৰ ওপৰত প্ৰায়5ছেকেণ্ড ইয়াক অলপ গৰম কৰক।\nইয়াত 250 মিলি খোৱা পানী ঢালি দিয়ক আৰু উতলাওক।\nফুটাৰ পিছত, প্ৰায়5মিনিটৰ বাবে আৱৰণ কৰক আৰু অস্পৃশ্য হৈ এৰি দিয়ক।\nচাহকাপ আৰু গৰম লৈ টানক উপভোগ কৰক।\nমৌ বা এটা আপুনি এক চিমটি নিমখ যোগ কৰিব পাৰে।\nজিৰা চাহৰ ক্ষতি আৰু পাৰ্শ্বক্ৰিয়া\nজিৰা চাহ ব্যৱহাৰৰ সৈতে কোনো গুৰুত্বপূৰ্ণ পাৰ্শ্বক্ৰিয়াৰ খবৰ পোৱা নাই। অৱশ্যে, সম্ভাৱ্য স্বাস্থ্য সমস্যা আৰম্ভ হোৱা পৰিহাৰ কৰিবলৈ আপোনাৰ গ্ৰহণ মজলীয়া কৰাটো পছন্দনীয়। সেয়েহে, যদি আপোনাৰ দীৰ্ঘম্যাদী সমস্যা আছে, গৰ্ভৱতী বা স্তন্যপান কৰা হয়, চিকিৎসকৰ নিয়ন্ত্ৰণ অবিহনে জিৰা চাহ খোৱাটো সম্ভৱ ক্ষতিকাৰক পাৰ্শ্বক্ৰিয়া পৰিহাৰ কৰিবলৈ পৰামৰ্শ দিয়া নহয়। যদি আপুনি বিচাৰে, গৰ্ভধাৰণৰ সময়ত চ'ন চাহ খোৱাটো ক্ষতিকাৰক নেকি? স্তন্যপান আৰু গৰ্ভধাৰণত মৌৰিৰ লাভালাভ আৰু ক্ষতি আৰু গৰ্ভধাৰণত আদা চাহ: আদা মিচিলেছ নেকি? আপুনি শীৰ্ষক প্ৰবন্ধবোৰো পঢ়িব পাৰে।\nSonraki এনিচ চাহৰ লাভালাভ, ক্ষতি, গৰ্ভধাৰণৰ সময়ত কেনেকৈ পিন্ধিব, পান কৰিব লাগে? »


অসমৰ দ্বিতীয় বৃহত্তম জনজাতি\nমিচিং ভাষাসম্পাদনা কৰক\nলোক নৃত্যসম্পাদনা কৰক\nধৰ্মমূলক নৃত্যসম্পাদনা কৰক\nকৃষি-উৎসৱ নৃত্যসম্পাদনা কৰক\nসাধাৰণ চঃমান নৃত্যসম্পাদনা কৰক\nধেমেলীয়া নৃত্যসম্পাদনা কৰক\n↑ "A-11 Individual Scheduled Tribe Primary Census Abstract Data and its Appendix". Office of the Registrar General & Census Commissioner, Indiawww.censusindia.gov.in. http://www.censusindia.gov.in/2011census/PCA/ST.html। আহৰণ কৰা হৈছে: 2017-11-03.\nশেষ সম্পাদনা কৰা হৈছে 8 December 2020 তাৰিখে 02:30 বজাত\nআন একো উল্লেখ নাথাকিলে এই বিষয়বস্তু CC BY-SA 3.0 ৰ আওতাত উপলব্ধ। এই পৃষ্ঠাটোৰ সংক্ষিপ্ত ইউ.আৰ.এল. : https://as.wikipedia.org/?curid=23147।


নিৰ্লজ্জ! মাছৰ গাড়ীৰ পৰা ৩০০টকা উৎকোচ লোৱা অসম আৰক্ষীৰ ভিডিঅ’ ভাইৰেল|assam-police-personnel-caught-taking-bribe-in-a-viral-vide– News18 Assam\nনিৰ্লজ্জ! মাছৰ গাড়ীৰ পৰা ৩০০টকা উৎকোচ লোৱা অসম আৰক্ষীৰ ভিডিঅ’ ভাইৰেল\nদূৰ্নীতিৰ বিৰুদ্ধে শূণ্য সহনশীলতাৰ কথা কোৱা মুখ্যমন্ত্ৰী সৰ্বানন্দ সোণোৱালৰ গৃহ বিভাগৰ দায়িত্বত থকা আৰক্ষীৰ নিৰ্লজ্জ স্বৰূপ।\nUpdated:September 23, 2019, 8:36 AM IST\nUpdated: September 23, 2019, 8:36 AM IST\nঅসম আৰক্ষীৰ নিৰ্লজ্জ কাণ্ডক উদঙাই দিয়া এক ভাইৰেল ভিডিঅ’! মাছৰ গাড়ীৰ পৰা ধন সংগ্ৰহত ব্যস্ত হৈ পৰিছে খোদ আৰক্ষী৷ মাছৰ চিণ্ডিকেটত স্বয়ং অসম আৰক্ষী জড়িত হৈ পৰাৰ ভিডিঅ’ আহি পৰিছে আমাৰ হাতত ৷ কংগ্ৰেছৰ দিনত আৰম্ভ হোৱা বুলি চৰ্চিত দুৰ্নীতি এতিয়া দুগুণে চৰিছে মুখ্যমন্ত্ৰী সৰ্বানন্দ সোণোৱাল নেতৃত্বাধীন বিজেপি চৰকাৰৰ দিনত।\nপ্ৰশ্ন উঠিছে মুখ্যমন্ত্ৰী সৰ্বানন্দ সোণোৱালে গোৱা শূণ্য সহনশীলতাৰ শ্লোগানৰ প্ৰাসংগিকতা ক’ত?\nমই তোক ৫০০ টকাও ক’ব পাৰিলোহেতেন! (অশ্লীল) কিমানদিন হ’ল তোৰ? জাননে নাই ইয়াত কিমানদিনৰ পৰা আছো। ৩০০টকা প্ৰতিখন গাড়ীত।\nভিডিঅ’টোত এনেকৈ কোৱা দেখা গৈছে আৰক্ষী জোৱানজনক। তেওঁ আনকি দাবী কৰা ধন লোৱাৰ দৃশ্যও বন্দী হৈছে ভিডিঅ’ত। দৰ–দামক লৈ তেওঁ ধমকি দিয়াও দেখা গৈছে ব্যক্তিকেইজনক। প্ৰচলিত ‘ৰেট’ক লৈ তেওঁ খঙত টিঙিৰি–তোলাও হৈছে।\nSocial Media ত Viral হৈ পৰা ভিডিঅ’টোত এয়া ধুবুৰীৰ দৃশ্য৷ এখন মাছৰ গাড়ীৰ পৰা ৩০০ টকাকৈ উৎকোচ লৈছে মুখ্যমন্ত্ৰী সৰ্বানন্দ সোনোৱালৰ গৃহ বিভাগৰ দায়িত্বত থকা অসম আৰক্ষীয়ে৷ আনকি খাকী পোছাকধাৰী আৰক্ষী জোৱানজনে টকা বিচাৰি অশ্লীল ভাষাৰে গালিগালাজ কৰাৰ নিৰ্লজ্জ কাণ্ডও বন্দী হৈছে এই ভিডিঅ’ত। ৰাজ্যখনত চুপাৰী চিণ্ডিকেট, কয়লা চিণ্ডিকেটৰ পিছত এইবাৰ যেন আৰম্ভ হৈছে মাছৰ চিণ্ডিকেট!


নেফা - অসমীয়া ৱিকিপিডিয়া\nব্ৰিটিছ শাসিত ভাৰতবৰ্ষৰ এক ৰাজনৈতিক অঞ্চল\nউত্তৰ-পূব সীমান্ত অঞ্চল বা নৰ্থ ইষ্ট ফ্ৰন্টিয়াৰ এজেন্সী (চমুকৈ নেফা) আছিল ব্ৰিটিছ শাসিত ভাৰতবৰ্ষৰ এক ৰাজনৈতিক সমষ্টি। ১৯৭২ চনলৈ ই সংযুক্ত ভাৰতবৰ্ষৰ অংশ হিচাপে থাকে আৰু পিছত অৰুণাচল প্ৰদেশৰ অন্তৰ্ভুক্ত হয়। ১৯৭৪ চনলৈ ইয়াৰ মুখ্য কাৰ্যালয় শ্বিলঙত আছিল আৰু পিছত ইটানগৰলৈ স্থানান্তৰিত কৰা হৈছিল।\n১৯৬১ চনৰ নেফা, ৰঙা ৰঙৰ ৰেখাই অসমৰ সীমা বুজাইছে\n১৯১৪ চনত পূৰ্বৰ ব্ৰিটিছ ভাৰতৰ অবিভক্ত দৰং আৰু লখিমপুৰ জিলাৰ কিছু জনজাতি-প্ৰধান অঞ্চল পৃথক কৰি নৰ্থ-ইষ্ট ফ্ৰন্টিয়াৰ ট্ৰেক্ট (এনইএফটি) গঠন কৰা হয়। প্ৰথমতে ইয়াক দুটা ভাগত ভাগ কৰা হৈছিল: মধ্য আৰু পুব অংশ (১৮৮২ চনত গঠিত ডিব্ৰুগড় ফ্ৰন্টিয়াৰ ট্ৰেক্ট আৰু দক্ষিণৰ কিছু অংশ সামৰি) আৰু পশ্চিম অংশ। প্ৰতিটো অংশ একোজন ৰাজনৈতিক বিষয়াৰ অধীনত আছিল। ১৯১৯ চনত মধ্য আৰু পুব অংশক শদিয়া ফ্ৰন্টিয়াৰ ট্ৰেক্ট আৰু পশ্চিম অংশটোক বালিপাৰা ফ্ৰণ্টিয়াৰ ট্ৰেক্ট হিচাপে নামাকৰণ কৰা হয়। ১৯৩৭ চনত ১৯৩৫ চনৰ ভাৰত চৰকাৰ আইনৰ অধীনত শদিয়া আৰু বালিপাৰা ফ্ৰন্টিয়াৰ ট্ৰেক্ট আৰু লগতে অসমৰ লখিমপুৰ ফ্ৰন্টিয়াৰ ট্ৰেক্ট (১৯১৯ চনতে গঠিত)-ক লগ লগাই অসম প্ৰদেশৰ বহিৰ্ভূত অঞ্চল নাম দিয়া হয়। ১৯৪৩ চনৰ এক নং অধিনিয়ম মতে (নৰ্থ-ইষ্ট ফ্ৰন্টিয়াৰ ট্ৰেক্ট (আভ্যন্তৰীণ শাসন) অধিনিয়ম ১৯৪৩) শদিয়া আৰু লখিমপুৰ ফ্ৰন্টিয়াৰ ট্ৰেক্টৰ কিছু অংশ থুপ খুৱাই টিৰাপ ফ্ৰন্টিয়াৰ ট্ৰেক্ট গঠন কৰা হয়। ১৯৪৬ চনত বালিপাৰা ফ্ৰন্টিয়াৰ ট্ৰেক্টক আকৌ দুটা ভাগত ভাগ কৰা হয়: ছেলা উপ-অঞ্চল আৰু সুৱণশিৰি অঞ্চল।\n১৯৪৭ চনত ভাৰত স্বাধীন হোৱাৰ পিছত এনইএফটি অসমৰ অন্তৰ্ভুক্ত হৈ পৰে। ১৯৪৮ চনত শদিয়া ফ্ৰন্টিয়াৰ ট্ৰেক্টক আবৰ পাৰ্বত্য জিলা আৰু মিছিমি পাৰ্বত্য জিলা- এই দুটা ভাগত ভগোৱা হয়। ১৯৫০ চনত পাৰ্বত্য অঞ্চল সমূহৰ সমতল অংশ অসম ৰাজ্যিক চৰকাৰৰ হাতলৈ স্থানান্তৰ কৰা হ্য় আৰু বাকী অংশ অসমৰ জনজাতীয় অঞ্চল হিচাপে চিহ্নিত হয় (ভাৰতীয় সংবিধানৰ ষষ্ঠ অধ্যায়ৰ বিশ নম্বৰ দফাত থকা তালিকাৰ খ-অংশৰ অধীনত)। ১৯৫১ চনত বালিপাৰা ফ্ৰন্টিয়াৰ ট্ৰেক্ট, টিৰাপ ফ্ৰন্টিয়াৰ ট্ৰেক্ট, আবৰ পাৰ্বত্য জিলা, মিছিমি পাৰ্বত্য জিলা আৰু নগা জনজাতীয় এলেকা সমূহক লগ লগাই নৰ্থ ইষ্ট ফ্ৰন্টিয়াৰ এজেন্সী বা নেফা নাম দিয়া হয়।\n১৯৫৪ চনৰ ২৬ জানুৱাৰীত আকৌ ছটা সীমান্ত অঞ্চলত ভাগ কৰা হয়: কামেং (পূৰ্বৰ ছেলা উপ-অঞ্চল), সোৱণশিৰি (পূৰ্বৰ সোৱণশিৰি অঞ্চল), টিৰাপ (পূৰ্বৰ টিৰাপ ফ্ৰন্টিয়াৰ ট্ৰেক্ট), ছিয়াং (পূৰ্বৰ আবৰ পাৰ্বত্য জিলা), লোহিত (পূৰ্বৰ মিছিমি পাৰ্বত্য জিলা) আৰু টুৱেনছাং। ১৯৫৭ৰ ডিচেম্বৰৰ ১ তাৰিখে টুৱেনছাঙক পৃথক কৰি নৱগঠিত নগা পাৰ্বত্য জিলাৰ লগত লগ লগাই নগা পাৰ্বত্য-টুৱেনছাং অঞ্চল গঠন কৰা হয়। ১৯৬৫ চনৰ এক আগষ্টত এই অঞ্চলত শাসনভাৰ বহিঃ-পৰিক্ৰমা বিভাগৰ পৰা গৃহ-বিভাগলৈ হস্তান্তৰ কৰা হয়। ফলস্বৰূপে ১ ডিচেম্বৰত বাকী পাঁচটা অঞ্চল (কামেং, সোৱণশিৰি, ছিয়াং, লোহিত আৰু টিৰাপ) পাঁচখন জিলা হিচাপে ঘোষিত হয়। এই জিলাসমূহৰ শাসনৰ বাবে ৰাজনৈতিক বিষয়াৰ ঠাইত উপ-আয়ুক্ত নিযুক্ত কৰা হয়। ১৯৬৭ চনত উন্নত শাসনব্যৱস্থাৰ বাবে এক সমিতি গঠন কৰা হয়। ১৯৭২ চনলৈকে নেফা অসমৰ অংশ হৈ থাকে আৰু ভাৰতৰ ৰাষ্ট্ৰপতিয়ে অসমৰ ৰাজ্যপালৰ জৰিয়তে পোনপটীয়াভাৱে ইয়াৰ শাসনকাৰ্য চলাই। ১৯৭২ চনৰ ২১ জানুৱাৰী তাৰিখে নেফা অৰুণাচল প্ৰদেশৰ অন্তৰ্গত কেন্দ্ৰীয় শাসিত অঞ্চল হৈ পৰে যাৰ শাসনভাৰ এজন মুখ্য-আয়ুক্তৰ হাতত অৰ্পিত হয়।\n↑ "East Kameng - ataglance". East Kameng district website. http://eastkameng.nic.in/InBrief.htm.\n↑ "Inception of administration". Government of Arunachal Pradesh website. http://arunachalpradesh.nic.in/rural/html/glance.htm.\n"https://as.wikipedia.org/w/index.php?title=নেফা&oldid=193967"ৰ পৰা অনা হৈছে\nশেষ সম্পাদনা কৰা হৈছে9April 2019 তাৰিখে 12:09 বজাত\nআন একো উল্লেখ নাথাকিলে এই বিষয়বস্তু CC BY-SA 3.0 ৰ আওতাত উপলব্ধ। এই পৃষ্ঠাটোৰ সংক্ষিপ্ত ইউ.আৰ.এল. : https://as.wikipedia.org/?curid=36008।\nএই পৃষ্ঠাখন ০৯ এপ্ৰিল, ২০১৯ তাৰিখে ১৭:৩৯ বজাত অন্তিম সংশোধন কৰা হৈছিল।